
Voorwoord  1 


Op  10  Febmarie  1993  was  die  Nederduitsch  Hervormde  gemeente,  Premiermyn,  25  jaar  oud 
en  is  daar  op  gepaste  wyse  feesgevier.  Die  Kerkraad  het  dit  goedgedink  om  as  deel  van  die 
feesverrigtinge  ’n  geskriffie  die  Ug  te  laat  sien  waarin  die  geskiedenis  van  die  gemeente,  vanaf 
die  stigting  tot  en  met  die  feesvieringe,  kortliks  saamgevat  word. 

Hierdie  boekie  is  dan  die  beskeie  resultaal  van  gegewens  oor  en  van  die  gemeente,  soos  dit 
grootliks  verkry  is  uit  notules  van  Rings-,  Ringskommissie-,  Kerkraads-,  en  Gemeente- 
vergaderings.  Hier  en  daar  word  ook  gebmik  gemaak  van  vertellings  en  mededelings  van  lidmate 
en  ander  persone  wat  oor  baie  jare  ten  nouste  by  die  gemeente  betrek  was  of  steeds  betrek  is. 

Ek  vertrou  dat  die  inhoud  van  hierdie  boelde  aangename  leesstof  aan  die  belangstellende  leser 
sal  bied,  en  baie  aangename  herinneringe  sal  opwek  by  persone  wat  die  geskiedenis  van  die 
gemeente  help  maak  het. 

-DsGJ.  Wallis 


Voorwoord  2 


Heelwat  gemeentes  van  ons  Kerk  het  die  afgelope  jaar  of  twee  feesgevier  en  hulle  75ste, 
lOOste  en  selfs  ’n  150ste  bestaansjaar  op  gepaste  wyse  herdenk. 

Teenoor  gemeentes  wat  reeds  50  jaar  en  ouer,  selfs  150  jaar  oud  is,  is  ’n  gemeente  wat  maar 
sy  25ste  bestaansjaar  herdenk,  relatief  jonk.  Maar  of  ’n  gemeente  nou  25  of  150  jaar  oud  is,  het 
albei  éên  iets  in  gemeen  en  dit  is  dat  albei  se  bestaan  en  voortbestaan  getuig  van  God  se  bemoeie- 
nis  met  en  bewaring  van  die  spesifieke  gemeente. 

Dit  is  dan  ook  niks  anders  as  God  se  bemoeienis,  Sy  liefde  en  Sy  genade  wat  die  gemeente 
Premiermyn  vir  25  jaar  lank  bewaar  en  in  stand  gehou  het  nie. 

By  hierdie  besondere  mylpaal  in  die  lewe  van  die  gemeente,  wil  die  gemeente  al  die  dank  en 
die  lof  vir  dit  wat  oor  25  jaar  heen  bereik  is,  aan  die  Here  God  toebring,  en  getuig  ongeveinsd: 
SOLI DEO  GLORIA. 


-Ds.  G.J.  Wallis 


Dit  is  haas  ondenkbaar  dat  ’n  mens  iets  oor  die  Ned.  Hervormde  gemeente,  Premiermyn  se 
geskiedenis  sal  skrywe  sonder  om  ook  iets  oor  die  dorp  Culllinan  en  die  Premierdiamantmyn  te 
sê. 

Dink  ’n  mens  aan  Cullinan,  dink  jy  onwillekeurig  ook  aan  die  diamantmyn  op  die  dorp.  Dit 
was  juis  vanweë  die  diamantmyn  dat  die  dorp  tot  stand  gekom  het. 

Gegewens  oor  die  ontstaan  van  die  myn  en  die  dorp;  mondeling  én  geskrewe,  kom  nie  altyd 
presies  met  mekaar  ooreen  nie,  maar  dit  is  tog  moontlik  om  uit  al  die  beskikbare  bronne  ’n  rede- 
lik  akkurate  afleiding  te  maak  van  die  geskiedenis  van  die  myn  en  die  dorp. 

Twee  persone  se  name  word  in  hierdie  verband  baie  prominent  genoem,  naamlik  die  van 
Willem  “Wragtag”  Prinsloo  en  Thomas  Major  Cullinan.  (Skrywer  het  redelik  baie  inligting  oor 
die  totstandkoming  van  myn  en  dorp  verkry  van  ’n  vroeëre  lidmaat  van  die  gemeente,  en  daar- 
by  ook  ’n  direkte  nasaat  van  Willem  “Wragtag”,  naamlik  tant  Miertjie  le  Roux.  Willem 
“Wragtag”  was  haar  grootvader). 

In  die  vroeë  tagtiger  jare  van  die  vorige  eeu  het  Willem  “Wragtag”,  soos  hy  algemeen  bekend 
was  ’n  plaas  iewers  aan  die  Witwatersrand  gekoop.  Met  die  ontdekking  van  goud  aan  die 
Witwatersrand  en  die  toeloop  van  prospekteerders  en  fortuinsoekers  op  soek  na  goud,  was  dit 
vanselfsprekend  dat  Willem  se  plaas  ook  ’n  gesogte  stuk  aarde  sou  wees.  Hy  is  dan  ook  voort- 
durend  lastig  geval  deur  voomemende  kopers  en  prospekteerders  wat  óf  die  plaas  wou  koop  óf 
prospekteerregte  wou  bekom. 

Willem  wou  egter  niks  weet  van  verkoop  of  van  die  toekenning  van  prospekteerregte  nie. 
Volgens  Hans  Strydom  in  sy  boekie  getiteld:  “The  Diamond  Route  on  your  Doorstep” , was  die 
groot  oorweging  vir  Willem  se  weiering  om  van  sy  plaas  afstand  te  doen,  die  perskeboord  wat 
hy  op  die  plaas  aangelê  het.  Hy  wou  selfs  nie  eens  daaraan  dink  dat  die  bome,  wat  maar  pas  vir 
die  eerste  keer  begin  dra  het,  deur  goudsoekers  uitgegrawe  sou  word  nie. 

Op  die  ou  end,  en  deur  spesiale  toegewings  en  beloftes  van  die  kant  van  die  kopers,  het 
Willem  sy  plaas  verkoop  en  ander  plase  gekoop  waaronder  die  plaas  Elandsfontein,  ongeveer 
700  hektaar  groot.  Dit  was  op  hierdie  einste  plaas  dat  die  dorp  Cullinan  en  die  Premier- 
diamantmyn  later  sou  verrys,  en  dit  was  ook  híer  waar  Thomas  Major  Cullinan  op  die  toneel  ver- 
skyn  en  sy  groot  merk  gemaak  het. 

Thomas  Cullinan  was  ’n  gesiene  en  besonder  welgestelde  sakeman  wat  ook  deeltyds  prospek- 
teerwerk  gedoen  het,  en  toe  diamante  teen  die  einde  van  die  vorige  eeu  in  die  Bynes- 
poortomgewing,  slegs  ’n  klipgooi  van  die  huidige  Cullinan  ontdek  is,  was  Cullinan  daarvan  oor- 
tuig  dat  daar  iewers  in  die  omgewing  ’n  diamantpyp  moes  wees. 

Volgens  oorlewering  het  Willem  “Wragtag”  se  seun,  Langwillem,  wat  vee  op  die  plaas 
Elandsfontein  opgepas  het,  etlike  diamante  in  die  veld  opgetel.  Cullinan  het  hiervan  te  hore 
gekom  en  ’n  sterk  vermoede  gehad  dat  die  diamantpyp  op  die  plaas  van  Willem  Prinsloo  moes 
wees,  daarom  het  hy  hom  dan  ook  daarvoor  beywer  om  prospekteerregte  op  die  plaas  te  verkry. 
Hiervan  wou  Willem  Prinsloo  niks  weet  nie.  Volgens  Strydom,  in  sy  reeds  genoemde  geskrif,  het 
Prinsloo  sy  plaas  met  sy  jaggeweer  langs  hom,  opgepas  ten  einde  prospekteerders  van  sy  plaas 
af  weg  te  hou. 


Strydom  berig  verder  dat  Thomas  Cullinan  se  belangstelling  in  Prinsloo  se  plaas  grootliks 
vermeerder  het  toe  ’n  delwer  ’n  pragtige  3 karaat  blou-wit  diamant  op  die  grens  van  Prinsloo  se 
plaas  uitgegrawe  het.  Cullinan  wou  ten  alle  koste  vasstel  of  die  grond  op  Prinsloo  se  plaas  dia- 
mantdraend  was  of  nie,  en  daarvoor  het  hy  ’n  baie  slim  plan  bedink. 

Hy  het  naamlik  ’n  bees  op  die  plaas  laat  doodskiet  en  vertel  dat  die  bees  ’n  emstige  siekte 
onder  lede  gehad  het  wat  ook  ander  vee  kon  aansteek.  Die  dooie  bees  moes  dringend  begrawe 
word,  natuurlik  op  Willem  Prinsloo  se  grond.  Toe  die  gat  gegrawe  is,  is  daar  vasgestel  dat  die 
grond  wel  diamantdraend  was.  Dit  het  Cullinan  net  meer  desperaat  gemaak  om  die  plaas  te 
bekom,  maar  Willem  “Wragtag”  Prinsloo  het  voet  by  stuk  gehou:  Hy  verkoop  nie  sy  plaas  nie. 
Cullinan  moes  dus  maar  wag  vir  ’n  latere  geleentheid. 

Ter  verduideliking  moet  genoem  word  dat  Prinsloo  nie  op  Elandsfontein  gewoon  het  nie, 
maar  wel  op  die  plaas  Kaalfontein,  ongeveer  20  kilometer  van  Elandsfontein  af.  Kaalfontein  was 
’n  tipiese  Hoëveldplaas  terwyl  Elandsfontein  weer  feitlik  tipies  Bosveld  was.  En  dit  is  miskien 
een  van  die  redes  waarom  Prinsloo  nie  van  sy  plaas  Elandsfontein  wou  afsien  nie. 

Cullinan  se  geleentheid  om  Elandsfontein  te  bekom,  het  soos  die  spreekwoordelike  ryp  appel 
in  sy  skoot  geval.  Terwyl  Cullinan  nog  drome  oor  Elandsfontein  gedroom  het,  het  die  Anglo- 
Boereoorlog  uitgebreek.  Willem  “Wragtag”  is  kort  voor  die  uitbreek  van  die  oorlog  oorlede. 
Vanweë  lord  Milner  se  “Verskroeide  aarde  beleid”,  is  die  Boere  se  plase  tot  op  die  grond  afge- 
brand.  Die  Prinsloos  het  hierdie  wrede  lot  nie  ontkom  nie,  en  toe  hulle  na  afloop  van  die  oorlog 
weer  op  hulle  plaas  Kaalfontein  aangekom  het,  was  daar  niks  behalwe  murasies  en  ruïnes  van 
die  eens  spogplaas  oor  nie. 

Om  die  plaas  weer  op  te  bou  sou  geld  kos,  dit  het  Cullinan  ook  terdeë  besef,  daarom  het  hy 
feitlik  dadelik  weer  pogings  aangewend  om  Elandsfontein  te  bekom.  Op  die  ou  end  het  hy  sy 
plaas  gekry  teen  ’n  prys  van  £52  000.  In  Rand  oorgesit  is  dit  R104  000;  ’n  goeie  prys  vir  ’n 
plaas  waarvoor  Willem  “Wragtag”  13  jaar  vantevore  R1  400  betaal  het;  maar  verspot  min  as  in 
gedagte  gehou  word  dat  binne  die  eerste  twee  jaar  van  werksaamhede  in  die  myn,  daar  reeds  ’n 
suiwer  wins  van  meer  as  R2  000  000  opgelewer  is.  Die  opbrengs  van  die  beroemde 
Cullinandiamant  is  nie  by  die  tweemiljoenrand  ingereken  nie  omdat  dit  op  daardie  stadium  nog 
nie  ontdek  is  nie. 

Op  1 Desember  1902  het  Cullinan  en  ’n  vennoot  Percival  Tracey,  ’n  prospekteerder,  die: 
“Premier  (Transvaal)  Diamond  Company”  geregistreer.  Werksaamhede  het  in  April  1903  begin. 
Die  myn  het  spoedig  die  naam:  Premiermyn  gekry  en  is  vandag  nog  onder  díe  naam  bekend. 
Cullinandorp  is  na  Thomas  Cullinan  vemoem. 

Toe  die  Ned.  Hervormde  gemeente  in  1968  te  Cullinandorp  gestig  is,  was  daar  reeds  besluit 
dat  die  gemeente  die  naam  Premiermyngemeente  sou  kry  en  nie  Cullinangemeente  nie. 


Díe  Cullinandiamant 


Cullinandorp  en  die  Cullinandiamant  is  vanselfsprekend  onlosmaaklik  aan  mekaar  verbind. 
Die  Cullinandiamant  is  vandag  nog  steeds  wêreldwyd  bekend  as  die  grootste  diamant  wat  nog 
ooit  gevind  is. 

Sommige  mense  glo  vas  dat  die  Cullinandiamant  ’n  deel  is  van  die  sogenaamde  “Skaap- 
kopdiamant”  waarvan  die  ou  Boereprofeet  Siener  van  Rensburg  by  geleentheid  melding  gemaak 
het. 

Na  een  van  sy  visioene  het  die  Siener  melding  gemaak  van  ’n  diamant  so  groot  soos  ’n  skaap 
se  kop,  wat  iewers  in  die  diamantvelde  van  Wes-Transvaal  lê. 

Volgens  Adriaan  Snyman,  in  sy  boek  oor  Siener  van  Rensburg  getiteld  “Stem  van  ’n  Profeet” 
is  daar  ’n  legende  wat  oor  die  skaapkopdiamant  vertel  word,  naamlik  dat  slegs  die  middelste 
gedeelte  van  die  diamant  ontdek  sal  word,  en  dat  die  twee  ander  dele  nooit  gevind  sal  word  nie. 
Die  hele  diamant  sou  volgens  die  siener  (of  is  dit  nou  volgens  die  legende?)  9 318  karaat  weeg, 
presies  drie  keer  meer  as  die  Cullinandiamant. 

Uit  die  vorm  van  die  Cullinandiamant,  waarvan  skrywer  replikas  gesien  het,  is  dit  selfs  vir  ’n 
leek  duidelik  dat  daar  stukke  van  die  diamant  afgebreek  het.  Hoe  dit  ookal  mag  wees,  dit  is  die 
Cullinandiamant,  ontdek  op  26  Januarie  1905,  wat  die  dorpie  Cullinan  op  die  wêreldkaart 
geplaas  het. 

Volgens  gegewens  en  verslae  oor  die  diamant  het  ’n  ongenoemde  swart  werker  op 
gemelde  dag  teen  laatmiddag,  ’n  blink  voorwerp  teen  die  rant  van  die  myngat  gewaar  sowat  10 
meter  laer  as  grondvlak.  Die  werker  het  die  voorwerp  aan  die  bogrondse  bestuurder,  ene 
Frederick  Wells  gewys,  en  Wells  is  teen  die  rand  laat  afsak  tot  by  die  voorwerp.  Met  sy  mes  het 
hy  die  voorwerp  begin  losgrawe  en  ’n  helder  wit  diamant  van  3 106  karaat  uit  die  skagwand 
gehaal. 

Verhale  oor  wat  daama  met  en  rondom  die  diamant  gebeur  het  lees  soos  ’n  riller-cum-feë  ver- 
haal.  Hoe  dit  ookal  sy,  die  naam  Nederduitsch  Hervormde  Gemeente  Premiermyn  is  onlos- 
maaklik  gekoppel  aan  die  historiese  gebeure  wat  tussen  die  jare  1889  en  1905  skaars  40  kilo- 
meter  ten  ooste  van  Pretoria  afgespeel  het. 


Premiermyngemeente  — 

'n  Kort  llistoriese  Oorsig 

Alles  het  ’n  begin;  so  ook  die  stigting  van  ’n  nuwe  gemeente.  Die  gemeente  Premiermyn  was 
geen  uitsondering  op  die  reël  nie.  Die  stigting  van  die  gemeente  is  vir  sover  skrywer  kon  vass- 
tel,  die  heel  eerste  keer  geopper  op  die  Ringsvergadering  van  die  Ring  van  Middelburg  op  26 
Mei  1964  e.v.d.  Uit  die  notule  van  díe  besondere  vergadering,  blyk  dit  dat  ds.  M.J.  van 
Schalkwyk,  predikant  van  Bronkhorstspruit,  die  saak  aangeroer  het. 

“Ds.  M.J.  van  Schalkwyk  skilder  ook  die  toestand  in  die  gemeente  Bronkhorstspruit.  Die 
getal  lidmate  regverdig  afstigting  veral  as  die  gemeente  Silverton  wil  saamwerk.”  (Notule 
Ringsvergadering  van  die  Ring  van  Middelburg,  bladsy  259  van  die  notuleboek.) 

Op  die  Ringsvergadering  van  die  Ring  van  Middelburg,  gehou  te  Delmas  op  11  Mei  1965 
e.v.d.  word  die  afstigting  weereens  bespreek.  Uit  die  verslag  van  die  Ringskommissie  blyk  dit 
dat  daar  in  die  voorafgaande  jaar  nie  ver  gevorder  is  met  die  moontlike  afstigting  nie,  maar  die 
gebied  wat  moontlik  sal  moet  afstig  word  hier  duidelik  genoem. 

“Die  afstigting  van  die  gemeente  van  Bronkhorstspruit  by  Rayton  en  Cullinan  is  nog  nie  gefi- 
naliseer  nie.  Die  vergadering  keur  die  afstigting  goed  sover  dit  die  gemeente  Bronkhorstspruit 
raak,  en  dra  dit  aan  die  Ringskommissie  op  om  verder  met  die  Ring  van  Pretoria  te  onderhan- 
del.”  (Notule:  Ringsvergadering  van  die  Ring  van  Middelburg,  bladsy  320.) 

Op  die  Algemene  Kerkvergadering  gehou  op  26  April  1967  e.v.d.  is  die  totstandkoming  van 
’n  nuwe  Ring,  naamlik  die  Ring  van  Bronkhorstspruit  goedgekeur.  Die  nuwe  Ring  sou  bestaan 
uit  die  gemeentes:  Bronkhorstspruit,  Roossenekal,  Delmas,  Witbank,  van  der  Hoff,  Hendrina, 
Marble  Hall,  Stoffberg,  Witbank-Suid  en  Ogies. 

Op  die  eerste  vergadering  van  die  nuwe  Ring,  gehou  te  Ogies  op  16  Mei  1967  e.v.d.,  is  die 
moontlike  afstigting  van  die  gedeelte  wat  bekend  gestaan  het  as  die  Cullinan/ 
Zonderwater/Raytongebied,  wat  wyke  was  van  die  gemeente  Bronkhorstspruit,  bespreek.  Die 
gedagte  was  dat  ’n  nuwe  selfstandige  gemeente  tot  stand  moes  kom.  • 

Die  Ringskommissie  van  die  Ring  van  Middelburg  het  reeds  vantevore  oor  die  moontlike 
afstigting  van  die  ter  sake  gebied  besin  en  die  voorlopige  aanvoorwerk  in  die  verband  gedoen. 
Die  gemeente  Bronkhorstspruit  het  destyds  nog  onder  die  Ring  van  Middelburg  geressorteer, 
vandaar  die  Ring  van  Middelburg  se  bemoeienis  met  die  aangeleentheid. 

Met  die  totstandkoming  van  die  Ring  van  Bronkhorstspruit  was  die  moontlike  afstigting  van 
die  Cullinan/Zonderwater/Raytongebied  nou  ’n  aangeleentheid  vir  die  Ringsvergadering  van  die 
Ring  van  Bronkhorstspruit,  en  is  die  afstigting  op  die  Ringsvergadering  van  26  April  1967 
bespreek.  Die  aangeleentheid  is  na  die  Ringskommissie  verwys  vir  verdere  ondersoek  en  moont- 
like  afhandeling. 

As  dit  net  Bronkhorstspruitgemeente  was  wat  deur  die  afstigting  geraak  sou  word,  of  as  die 
afstigting  heeltemal  binne  die  Ring  van  Bronkhorstspruit  sou  geskied,  sou  dit  sekerlik  nie  moei- 
lik  gewees  het  om  die  stigting  van  ’n  nuwe  gemeente  te  verwesenlik  nie.  Daar  was  egter  ’n  ánder 
gemeente  in  ’n  ander  Ring  betrokke,  naamlik  die  gemeente  Silverton  binne  die  Ring  van 
Pretoria. 


’n  Deel  van  die  Cullinan/Zonderwater/Raytongebied  het  destyds  binne  die  grense  van  die 
gemeente  Silverton  geval,  en  die  gemeente  Silverton  moes  dus  ook  tot  die  stigting  van  ’n  nuwe 
gemeente  toestem.  “Op  ’n  vraag  van  ouderling  A.  Joubert  antwoord  die  voorsitter  dat  indien 
Silverton  nie  afstig  nie,  dan  stig  Bronkhorstspruit  ook  nie  af  nie”.  (Uit  die  notule  van  die 
Kerkraadsvergadering  van  die  Kerkraad  van  Bronkhorstspruit  gehou  op  10  Mei  1967,  pagina 
358  van  die  notuleboek.) 

Die  woongebied  van  die  Premier  diamantmyn  te  Cullinan  het  destyds  deel  gevorm  van  die 
gemeente  Silverton.  Uit  ’n  skrywe  deur  die  Kerkraad  van  Bronkhorstspruit  aan  Silverton  se 
Kerkraad  gedateer  12  Mei  1967,  blyk  dit  dat  ’n  teerpad  die  grens  tussen  Bronkhorstspruit  en 
Silverton  vorm,  en  dat  daar  nie  probleme  behoort  te  wees  indien  daar  afgestig  sou  word  nie. 

In  die  skrywe  word  die  afstigtingsvoorwaardes  uiteengesit  soos  deur  die  Kerkraad  van 
Bronkhorstspruit  voorgestel,  asook  ’n  grensbepaling.  Bronkhorstspruit  sal  329  belydende  lid- 
mate  en  236  dooplidmate  aan  die  nuwe  gemeente  afstaan,  sowel  as  ’n  bruidskat  van  RIO  000, 
asook  drie  erwe  plus  die  kerksaaltjie  te  Rayton. 

Op  4 Oktober  1952  het  suster  M.D.H.  Lademan  van  die  plaas  Doomkloof,  die  transportakte 
van  twee  erwe  te  Rayton,  op  ’n  gesellige  byeenkoms  aan  oud-ouderling  P.  Buckle  oorhandig,  wat 
dit  namens  die  gemeente  Silverton  in  ontvangs  geneem  het.  Daar  bestaan  vandag  nog  steeds 
groot  onsekerheid  onder  sekere  lidmate  van  die  gemeente  Premiermyn  oor  hierdie  aangeleen- 
theid.  Aan  wie  is  die  erwe  geskenk? 

Volgens  die  afstigtingsvoorwaardes  soos  uiteengesit  in  die  skrywe  van  die  Kerkraad  van 
Bronkhorstspmit  aan  die  Kerkraad  van  Silverton,  gedateer  12  Mei  1967,  word  die  gemelde  erwe 
aan  die  nuwe  te  stigte  gemeente  as  deel  van  die  bmidskat  aangebied.  Alhoewel  die  transportak- 
tes  deur  ’n  oud-ouderling  van  Silverton  in  ontvangs  geneem  is,  is  die  erwe  blykbaar  in  die  naam 
van  die  gemeente  Bronkhorstspmit  getransporteer. 

Vir  die  interessantheid  kan  genoem  word  dat  daar  in  die  notule  van  ’n  gemeentevergadering 
van  die  gemeente  Silverton,  gehou  op  18  Oktober  1952,  melding  gemaak  word  van  die  skenk- 
ing  van  twee  erwe  te  Rayton  aan  die  gemeente  (Silverton),  deur  mev.  M.D.H.  Lademan. 
Hiervolgens  lyk  dit  asof  die  skenking  wel  aan  Silvertongemeente  gemaak  is  alhoewel  dit  op  een 


Di.  J.D.  Storm  (links)  enA.J.  van  Staden  (regs)  op 
die  dag  van  die  hoeksteenlegging. 


Ds.  J.D.  Storm  lê  die  hoeksteen  van  die  kerk- 
saaltjie  terwyl  belangstellendes  toekyk. 


of  ander  manier  tog  in  die  naam  van  die  gemeente  Bronkhorstspruit,  wyk  Rayton,  getransporteer 
is. 

Hierdie  aangeleentheid  rakende  die  twee  erwe  is  tiperend  van  die  toestand  van  sake  in  die 
gebied  wat  deur  die  afstigting  geraak  sou  word,  naamlik  dat  gemeentegrense  nie  streng  eerbiedig 
is  nie. 

Lidmate  wat  in  die  Rayton,  Cullinan  en  Zonderwatergebied  gewoon  het,  kon  blykbaar 
inskakel  by  die  gemeente  van  hulle  eie  keuse,  naamlik  óf  by  Bronkhorstspruit  óf  by  Silverton, 
alhoewel  daar  tog  duidelike  grense  was. 

Dat  die  grense  tussen  die  gemeentes  Bronkhorstspruit  en  Silverton  nie  as  bindend  op  lidmate 
van  Cullinan,  Rayton  en  Zonderwater  beskou  is  nie,  blyk  duidelik  uit  die  feit  dat  twee  gesinne 
in  Rayton  direk  langs  mekaar  in  dieselfde  straat  gewoon,  en  een  gesin  by  Silverton  en  die  ander 
by  Bronkhorstspruit  ingeskakel  het.  Die  vader  van  die  een  gesin  was  ’n  ouderling  in  die  gemeen- 
te  Bronkhorstspruit,  en  die  vader  van  die  ánder  gesin,  ouderling  in  die  Silvertongemeente. 
(Inligting  verkry  van  mev.  Tienie  van  der  Sandt.) 

’n  Kerksaaltjie  is  op  een  van  die  reeds  gemelde  erwe  opgerig.  Die  hoeksteen  is  op  26 
November  1960  deur  ds.  J.D.  Storm  (oorlede  in  1962)  gelê. 

Die  Saaltjie  is  deur  die  lidmate  self  gebou  en  volgens  hulle  eie  getuienis  enkele  jare  gelede, 
het  veral  broeder  Jan  Strydom  (Snr.)  en  ouderling  Gert  van  Emmenis  ’n  groot  aandeel  aan  die 
bouwerk  gehad. 

Die  saaltjie  is  op  3 Maart  1962  feestelik  ingewy  met  onder  andere  ’n  voorbereidingsdiens, 
waartydens  katkisante  Geloofsbelydenis  afgelê  het,  en  ’n  Nagmaalsviering.  Mev.  M.D.H. 
Lademan,  die  skenker  van  die  grond  waarop  die  saaltjie  opgerig  is,  het  die  voorreg  gehad  om  die 
deure  oop  te  sluit. 


Die  Katkisante  wat  tydens  die  inwyding  Geloofshelydenis 
afgelê  het.  Voor  v.l.n.r  sittende  is  oudl.  G.  van  Emmenis, 
Ds.  J.D.  Storm  en  oudl.  Gert  Koekemoer.  Slegs  twee  katk- 
isante  se  name  is  aan  skrywer  hekend.  Heel  regs  is  Cilie  van 
Jaarsveld  en  langs  haar  Hester  v.d.  Sandt. 


Na  die  inwyding  van  die  saaltjie  is  eredienste  op  ’n  gereelde  basis  daarin  gehou  deur  di.  J.D. 
Storm  van  Bronkhorstspruit  en  A.J.  van  Staden  van  Silverton.  Hervormde  kerk  lidmate  wat  op 
Rayton  gewoon  en  by  Silverton  gemeente  ingeskakel  het,  het  die  saaltjie  as  Silvertongemeente 
se  eiendom  beskou,  en  lidmate  wat  by  Bronkhorstspruitgemeente  ingeskakel  het,  het  geglo  dat 
dit  Bronkhorstspruitgemeente  se  saaltjie  is,  terwyl  ’n  dérde  groep  lidmate  Rayton  alreeds  as  self- 
standige  gemeente  beskou  het. 

Hierdie  kerksaaltjie  sou  later  nog  tot  heelwat  onmin  onder  sekere  lidmate  van  die  nuwe 
gemeente  lei  aangesien  sommige  lidmate  wat  op  Rayton  gewoon  het  van  mening  was  dat  Rayton 


die  logiese  plek  was  vir  die  ontwikkeling  van  ’n  kerksentrum,  nieteenstaande  die  feit  dat  een  van 
die  afstigtingsvoorwaardes  juis  was  dat  die  Kafferskraalgebied  die  plek  sou  wees  waar  ’n  kerk- 
sentrum  later  opgerig  sou  word. 

Op  daardie  stadium  was  Rayton,  met  eerbied  gesê,  nie  veel  meer  as  ’n  gehuggie  nie.  Vroeg 
in  die  20ste  eeu  was  Rayton,  volgens  inligting  verskaf  deur  mev.  Regina  Eckard,  tans  oorlede, 
’n  baie  vooruitstrewende  dorp  met  ’n  eie  graanmeule,  etlike  winkels,  ’n  paar  hotelle  en  selfs  ’n 
koeldrankfabriek.  Die  depressie  van  die  dertigeijare  asook  die  uitbreek  van  die  Tweede 
Wêreldoorlog,  wat  onder  andere  die  tydelike  sluiting  van  die  Premier  Diamantmyn  tot  gevolg 
gehad  het,  was  grootliks  daarvoor  verantwoordelik  dat  Rayton  van  ’n  vooruitstrewende  dorp  tot 
’n  blote  gehuggie  teruggesak  het. 

Niemand  het  op  daardie  stadium  gedink  dat  Rayton  binne  enkele  dekades  tot  die  pragtige 
dorp  sou  ontwikkel  wat  dit  vandag  is  nie. 

Op  ’n  vergadering  van  die  Kerkraad  van  Silverton,  gehou  op  18  Augustus  1967,  word  die 
brief  van  die  Kerkraad  van  Bronkhorstspruit  ten  opsigte  van  die  moontlike  afstigting  ter  tafel 
gelê  en  in  behandeling  geneem.  Die  afstigting  word  in  beginsel  aanvaar.  ’n  Kommissie  bestaande 
uit  ouderlinge  J.E  Greyling,  T.B.  Breedt,  J.  de  W.  Prinsloo,  H.A.S.  Swanepoel,  O.  Grobbelaar  en 
ds.  A.J.  van  Staden,  met  ouderling  E.  Havenga  as  secunduslid  vir  ouderlinge  J.F.  Greyling  en 
T.B.  Breedt,  word  aangewys  om  saam  met  ’n  kommissie  van  die  Kerkraad  van  Bronkhorstspruit 
die  grense  tussen  Silverton  en  die  nuwe  gemeente  te  bepaal,  asook  alle  ander  relevante  aan- 
geleenthede  te  behandel  en  indien  moontlik  ook  áf  te  handel. 

Die  Kerkraad  van  Silverton  besluit  om  ’n  bruidskat  van  R6  000,00  by  afstigting  aan  die  nuwe 
gemeente  te  skenk  sowel  as  ’n  verdere  bedrag  van  R500,00  wat  moet  dien  as  die  betaling  of 
moontlike  áfbetaling  van  ’n  stuk  grond  te  Kafferskraal  waaroor  daar  reeds  onderhandelinge  met 
die  Departement  van  Verdediging  aangeknoop  was.  (Volgens  die  notule  van  ’n  kerkraadsver- 
gadering  van  die  Kerkraad  van  Bronkhorstspruit,  gehou  op  26  Augustus  1967,  is  ’n  skrywe  van 
die  Kerkraad  van  Silverton  ontvang  waarin  daar  melding  gemaak  word  van  ’n  bruidskat  van 
R6  500,00  en  die  belofte  van  5 morg  grond  in  die  Cullinan/Kafferskraal  gebied.) 

Op  dieselfde  vergadering  van  die  Kerkraad  van  Silverton,  naamlik  díe  op  18  Augustus  1967, 
word  besluit  dat  Silverton  se  onderhandelingskommissie  die  voorstel  aan  die  onderhandelings- 
kommissie  van  Bronkhorstspruit  moet  maak  naamlik  dat  die  kerkterrein  van  die  nuwe  gemeente 
op  Cullinan  of  op  Kafferskraal  moet  wees.  (Om  een  of  ander  rede  is  Rayton,  waar  daar  soos 
reeds  vermeld,  reeds  ’n  kerksaaltjie  opgerig  was  en  waarin  eredienste  op  ’n  gereelde  basis  gehou 
is,  heeltemal  buite  rekening  gelaat  by  die  bepaling  van  ’n  moontlike  kerkterrein  vir  die  nuwe 
gemeente.  [Opmerking  deur  skrywer.]) 

Op  13  Oktober  1967  vergader  die  Kerkraad  van  Silverton  weereens  om  oor  die  afstigting  van 
die  Cullinan/Premiermyndorp  te  handel.  Uit  die  notule  van  díe  vergadering  blyk  dit  dat  die 
grense  tussen  Silverton  en  die  nuwe  gemeente  reeds  vasgestel  was  en  dat  199  lidmate  van 
Silverton  by  die  nuwe  gemeente  ingeskakel  sou  word. 

Op  30  Januarie  1968  vergader  die  Ringskommissies  van  Bronkhorstspruit  en  Pretoria  saam  te 
Bronkhorstspruit  met  die  doel  om  die  afstigting  te  bespreek  en  alle  finale  reëlings  te  tref.  Die 
Vergadering  aanvaar  die  afstigting  as  ’n  voldonge  feit  en  besin  oor  die  volgende  aangeleenthede: 

(1)  Watter  Ringskommissie  sal  die  afstigtingsplegtigheid  waameem? 


(2)  Onder  watter  Ring  sal  die  nuwe  gemeente  ressorteer? 

(3)  Waar  sal  die  kerksentrum  wees? 

Beide  Ringskommissies  pleit  dat  die  nuwe  gemeente  binne  húlle  ringsgebiede  moet  inskakel. 
Oudl.  F.J.  Venter  stel  voor  dat  die  nuwe  gemeente  by  die  Ring  van  Bronkhorstspruit  ingeskakel 
moet  word,  terwyl  ds.  J.A.R  van  Tonder  voorstel  dat  die  nuwe  gemeente  onder  die  Ring  van 
Pretoria  sal  ressorteer.  Beide  voorstelle  word  gesekondeer.  In  die  daaropvolgende  stemming  vind 
’n  staking  van  stemme  plaas  en  die  voorsitter,  ds.  D.J.  van  Staden  gee  die  beslissende  stem  wat 
die  nuwe  gemeente  onder  die  Ring  van  Bronkhorstspruit  laat  ressorteer. 

Die  volgende  aangeleentheid  waaroor  daar  ’n  besluit  geneem  moes  word,  was  die  plek  waar 
die  kerksentrum  opgerig  sou  word.  Ds.  van  Staden  deel  die  Vergadering  mee  dat  daar  van 
Silverton  se  kant  af  lankal  aansoek  gedoen  is  om  ’n  stukkie  grond  te  Kafferskraal  wat  aan  die 
Dept.  van  Verdediging  behoort.  Die  Vergadering  besluit  dat  die  kerksentrum  te  Kafferskraal 
opgerig  sal  word. 

Verder  word  besluit  dat  die  afstigtingsplegtigheid  deur  die  Ring  van  Pretoria  waargeneem  sal 
word  aangesien  beide  die  voorsitter  én  die  skriba  van  die  Ring  van  Bronkhorstspruit  nie  beskik- 
baar  sal  wees  nie.  (Geen  datum  vir  die  afstigting  word  in  die  spesifieke  notule  vermeld  nie,  maar 
volgens  die  notule  van  die  vergadering  van  die  Kerkraad  van  Bronkhorstspruit,  gehou  op  9 
Februarie  1968,  sal  die  afstigting  plaasvind  op  10  Februarie  1968  om  3.00  nm  in  die  saal  van  die 
Zonderwatergevangenis.  (Die  saal  word  tans  die  “Blousaal”  genoem.)  Dieselfde  datum,  naamlik 
10  Februarie  1968  is  ook  as  afstigtingsdatum  genotuleer  in  die  notule  van  die  vergadering  van 
die  Kerkraad  van  Pretoria,  gehou  op  30  Januarie  1968. 

Met  die  afstigtingsdatum  gefinaliseer,  die  besluit  geneem  oor  watter  Ringkommissie  verant- 
woordelik  sou  wees  vir  die  afstigtingsplegtigheid,  die  plek  bepaal  waar  die  latere  kerksentrum 
opgerig  sou  word,  en  die  grense  van  die  nuwe  gemeente  grootliks  gefinaliseer,  was  al  die  werk 
nog  nie  afgehandel  nie. 

Twee  baie  belangrike  sake  moes  nog  aandag  geniet,  naamlik:  (a)  wie  die  eredienste  gaan 
waameem,  en  (b)  waar  die  eredienste  gehou  gaan  word  totdat  die  gemeente  ’n  eie  kerkgebou  kon 
laat  oprig;  ’n  ideaal  wat  sekerlik  nie  baie  gou  verwesenlik  sou  kon  word  nie.  Ds.  S.P.  Viljoen  van 
Bronkhorstspruit  sou  die  eerste-konsulent  van  die  gemeente  wees,  en  sou  in  díe  hoedanigheid 
optree  waar  en  wanneer  dit  nodig  sou  wees.  ’n  Meer  permanente  reëling  ten  opsigte  van  die  ere- 
dienste  sou  getref  moes  word. 

Aangesien  daar  nie  dadelik  begin  kon  word  met  die  bou  van  ’n  eie  kerkgebou  nie,  moes  daar 
van  beskikbare  sale  in  die  Kafferskraal/Zonderwater,  Cullinangebied  gebruik  gemaak  word. 
Eredienste  in  die  saaltjie  te  Rayton  sou  wel  ’n  oplossing  kón  bied,  maar  die  meerderheid  lidmate 
en  kerkraadslede  wou  hê  dat  die  eredienste  gehou  moes  word  waar  die  grootste  sametrekking 
van  lidmate  was,  naamlik  in  die  Kafferskraal/Zonderwater/Cullinan-gebied. 

Wat  die  wyk  Donkerhoek  betref,  dien  die  volgende  vermeld  te  word.  Alhoewel  die  gebied 
bekend  as  Donkerhoek  ’n  wyk  van  die  gemeente  Bronkhorstspruit  was,  was  daar  tog  enkele  fa- 
milies  wat  wel  binne  die  gemeentelike  grens  van  Bronkhorstspruitgemeente  gewoon  het,  maar 
lidmate  van  die  gemeente  Silverton  was.  (Vandag,  25  jaar  na  die  stigting  van  die  gemeente 
Premiermyn,  is  daar  nog  steeds  een  gesin  wat  by  Silverton  inskakel.) 


Aan  die  noordekant  van  Donkerhoek  is  ’n  prominente  rant  wat  van  oos  na  wes  strek.  Hierdie 
rant  sou  ’n  baie  goeie  geografiese  grens  aan  die  suidelike  uithoek  van  die  nuwe  gemeente  kon 
vorm.  Daar  is  dan  ook  gevoel  dat  Donkerhoek  in  sy  geheel  by  die  gemeente  Silverton  sou  kon 
inskakel.  Op  die  Kerkraadsvergadering  van  die  Kerkraad  van  Bronkhorstspruit  gehou  op  22 
September  1967,  word  soos  volg  oor  die  aangeleentheid  gerapporteer.  “Wyk  Donkerhoek:  Waar 
sommige  Kommissielede  gemeen  het  dat  Donkerhoek,  suid  van  die  berg,  by  Silverton  beter  aan- 
pas  en  ’n  opname  by  gemeentelede  gemaak  is,  beveel  die  lede  van  u Kommissie  aan  dat  Donker- 
hoek  by  die  nuwe  gemeente  “Premiermyn”  moet  val.  Ouderling  Claassen  deel  mee  dat  hy  in  die 
Kommissievergadering  voorgestel  het  dat  so  ’n  wysiging  later  tussen  Silverton  en  Premiermyn 
kan  plaasvind.” 

Met  hierdie  laaste  aanbeveling  van  die  kant  van  die  Afstigtingskommissie  van  Bronkhorst- 
spruit  aanvaar,  was  daar  nou  nie  veel  meer  waaroor  daar  besin  moes  word  nie,  en  in  die  notule 
van  die  Kerkraadsvergadering  van  Bronkhorstspruit  se  Kerkraad,  gehou  op  9 Februarie  1968 
word  soos  volg  genotuleer:  “Afstigting  te  Cullinan:  Dit  vind  plaas  in  die  Zonderwatersaal, 
Saterdagmiddag  (móre)  om  3.00  nm.  Offisiële  afgevaardigdes  om  ons  daar  te  verteenwoordig: 
Ds.  Miiller,  ouderling  D.  van  Jaarsveld,  H.  Pieterse,  J.  Prinsloo  en  G.  Holtzhausen.” 

Baie  insiggewend  is  die  volgende  paragrafie  in  die  gemelde  notule:  “ ’n  Versoek  word  gestel 
dat  almal  wat  gaan,  ook  ander  (bedoelende  ander  kerkraadslede),  in  ampsdrag  gaan.  (Op  die  Al- 
gemene  Kerkvergadering  van  1983  is  daar  onder  andere  oor  ampsdrag  gehandel  en  is  die  Ver- 
gadering  daarvan  verseker  dat  die  Kerk  nog  nooit  so  iets  soos  ampsdrag  gehad  het  nie.) 

Terwyl  die  afstigtingsonderhandelinge  nog  aan  die  gang  was  het  die  gemeente  Bronkhorst- 
spruit  blykbaar  ’n  sekere  bedrag  geld  of  eiendom  as  erflating  verkry.  In  dieselfde  reeds  gemelde 
Kerkraadsvergaderingnotule  van  die  Kerkraad  van  Bronkhorstspruit,  word  ook  só  genotuleer: 
“ ’n  Versoek  ten  opsigte  van  bruidskat:  Oudl.  P.  Schutte  stel  ’n  versoek  namens  die  nuwe 
gemeente,  dat  Bronkhorstspruit  iets  meer  as  die  belofte  sal  skenk,  wetende  van  die  erflating.”  Die 
ouderling  P.  Schutte  na  wie  in  die  notule  verwys  word,  was  tot  met  sy  afsterwe  in  1986  een  van 
die  steunpilare  van  die  gemeente  Premiermyn. 

Na  maande  van  beraadslaging,  beplanning  en  besluitneming  het  die  groot  dag  van  die  afstig- 
ting  naamlik  10  Februarie  1968  uiteindelik  aangebreek  en  het  die  gemeente  Premiermyn  as  ’n 
selfstandige  gemeente  tot  stand  gekom. 

Soos  reeds  vroeër  besluit,  sou  die  Ringskommissie  van  die  Ring  van  Pretoria  verantwoorde- 
lik  wees  vir  die  afstigtingsplegtigheid.  Reeds  lank  vóór  3.00  nm.  was  die  saal  waar  die  verrig- 
tinge  moes  plaasvind  volgepak  met  lidmate  van  die  nuwe  gemeente,  Kommissielede,  afge- 
vaardigdes  en  ander  belangstellendes. 

Die  verrigtinge  het  begin  met  ’n  erediens  gelei  deur  ds.  Thomas  Dreyer,  die  voorsitter  van  die 
Ring  van  Pretoria.  Die  teksvers  vir  die  prediking  by  die  besondere  geleentheid  was  Openbaringe 
21  vers  9(b). 

Direk  na  afloop  van  die  erediens  is  ’n  gemeentevergadering  gehou.  Oor  hierdie  vergadering 
is  soos  volg  genotuleer:  “Die  voorsitter  stel  dat  daar  nou  aan  al  die  vereistes  van  die  Wet  vir 
afstigting  van  die  gemeente  voldoen  is.  Alle  dokumente  is  in  orde.  Hy  verwelkom  nou  die  hele 
gemeente  wat  teenwoordig  is,  asook  al  die  leraars  teenwoordig  asook  eregaste.  Voorstel  vir 
afstigting.  Voorgestel:  broeder  W.J.  Stenekamp  en  gesekondeer  br.  E.P.  Schutte.”  (Ek  vermoed 


dat  broeder  Schutte  se  voorletters  nie  korrek  genotuleer  is  nie  aangesien  die  besondere  broeder 
Petrus  P.  Schutte  was  - Opmerking  deur  die  skrywer.) 

Op  die  gemeentevergadering  is  besluit  dat  die  naam  van  die  gemeente:  Premiermyngemeente 
en  die  kerksentrum  te  Cullinan  sal  wees. 

Op  dieselfde  gemeentevergadering  gee  die  gemeente  aan  die  Kerkraad  opdrag  om  ’n  eie 
predikant  vir  die  gemeente  te  beroep  sodra  daar  vir  huisvesting  voorsiening  gemaak  is. 

Volgens  die  inskrywing  in  die  lidmaatregister  is  dit  nie  duidelik  uit  te  maak  hoeveel  bely- 
dende  lidmate  op  die  afstigtingsdag  lidmate  van  díe  gemeente  was  nie.  Die  datum  by  die  hele 
1968  se  inskrywing  is  10-2-1968.  Daar  moes  tog  sekerlik  gedurende  die  jaar  ’n  paar  nuwe  lid- 
mate  na  die  gemeente  oorgekom  het.  Die  inskrywings  in  die  register  gaan  vir  1968  tot  by  nom- 
mer  557. 

Volgens  die  syfer  in  die  1969  Kerkalmanak  wat  die  vorige  jaar  se  gegewens  weergee  was  die 
belydende  lidmaattal  591  en  die  sieletal  1 069. 

Nou  was  die  gemeente  gestig  en  die  móóntlikheid  van  die  afstigting  van  die  Cullinan,  Rayton, 
Zonderwatergebied,  wat  op  die  Ringsvergadering  van  die  Ring  van  Middelburg  in  1964  deur  ds. 
M.J.  van  Schalkwyk  geopper  is,  het  ’n  werklikheid  geword.  Van  nou  af  moes  die  nuwe  gemeente 
Premiermyn  sy  eie  selfstandige  weg  bewandel. 

Die  volgende  lidmate  se  name  verskyn  in  die  Lidmaatregister  soos  met  die  stigting  van  die 
gemeente:  Salomon  Comelius  Johannes  Joubert;  Anna  Johanna  Maria  Smit;  Johannes  Marthinus 
v.d.  Merwe;  Emma  Margaretha  Bester;  Phillipus  Carel  Breytenbach;  Maria  Gertmida  Louisa  v.d. 
Merwe;  Martha  Magdalena  Nel;  Susara  Margaretha  Prinsloo;  David  Schalk  v.  Dyk;  Johanna 
Jacomina  Catharina  Wilhelmina  v.d.  Westhuizen;  David  Schalk  van  Dyk  (Jnr.);  Daniël  Johannes 
Marthinus  Pretorius;  Heila  Levina  Etresia  du  Plessis;  Daniël  Johannes  Marthinus  Pretorius 
(Jnr.);  Pieter  Pretorius;  Johanna  Elizabeth  Susanna  du  Toit;  Gertmida  Elizabeth  Bezuidenhout; 
Izak  Jacobus  Greyling;  Susanna  Maria  Prinsloo;  Wilhelmina  Elizabeth  Pelzer;  Johannes  Hendrik 
Nel;  Jurgens  Phillipus  Johannes  Nel;  Susara  Aletta  v.  Staden;  Johannes  Jurgens  Phillipus  Pelzer; 
Christiaan  Willem  Hendrik  Roets;  Catharina  Johanna  Adriana  Henning;  Roelof  Coraelius 
Johannes  Jansen;  Judith  Magdalena  Liebenberg;  Johan  Wilhelm  Venter;  Adrisina  Johanna 
Jacomina  Jansen  van  Vuuren;  Willem  Johannes  Greyling;  Martha  Maria  Snyman;  Rudolf 
Johannes  Jansen;  Jacomina  Anna  Maria  Christiani;  Willem  Frederik  Christiani;  Jurgens  Phillipus 
Johannes  Pelzer;  Jan  Frederik  Reikerd  Viljoen;  Helena  Dorothea  Botha;  Magrieta  Johanna 
Jordaan;  Pieter  Johannes  du  Preez;  Johanna  Susanna  Bester;  Phillipus  Liebel;  Aletta  Catharina 
Liebel;  Harry  John  Liebel;  Hendrik  Petms  Crous;  Hermanus  Gerhardus  Crous;  Dorothea  Sophia 
Mostert;  Barend  Mathys  Goosen;  Martha  Maria  Goosen;  Rudolph  Johannes  Janse  v. 
Nieuwenhuizen;  Susanna  Sophie  Venter;  Cecilia  Johanna  v.  Aarde;  Josef  Johannes  v.  Jaarsveld; 
Frans  Petms  Rudolph  du  Plessis;  Gertmida  Magdalena  Christina  Venter;  Petms  Paulus  Schutte; 
Catharina  Jacoba  Prinsloo;  Martha  du  Plessis  Hugo;  Jan  Johannes  Prinsloo;  Jan  Burger  Prinsloo; 
Ema  Ester  Grobler;  Nicolaas  Marthinus  Prinsloo;  Jan  Prinsloo;  Emmarentia  Annetta  v.d.  Poel; 
Jan  Prinsloo;  Sarah  Mary  Steyn;  Nicolaas  Marthinus  Prinsloo;  Christoffel  Lambertus  Prinsloo; 
Marthinus  Christoffel  Joubert;  Jacoba  Fredika  de  Beer;  Dawid  Adolf  Michael  Botha;  Maria 
Hendrina  Christina  Lessing;  Hester  Aletta  Botha;  Johannes  Jacobus  Botha;  Elizabeth 
Wilhelmina  Els;  Nicolaas  Marthinus  van  Staden;  Maria  Sophia  Pretorius;  Jan  Harm  Steenkamp; 
Maria  Petronella  de  Jager;  Wilhelmina  Susanna  Gertmida  Bester;  Johannes  Frederik  Jordaan; 


Martha  Jacoba  Johnson;  Erasmus  Johannes  Smit;  Emmarentia  Aletta  Crous;  Wynand  Jacobus 
Breytenbach;  Margaretha  Aletta  Catharina  Piek;  Willem  Hendrik  Petrus  Jacobus  v.d.  Merwe; 
Susanna  Josina  Smit;  Christiaan  Gerhardus  Johannes  Breytenbach;  Helena  Gertruida  de  Bruin; 
Stefanus  Andreas  van  Emmenis;  Margaretha  Dorothea  Maria  Magdalena  Josina  Venter;  Willem 
Johannes  Jordaan;  Hester  Sophia  Elizabeth  Greyling;  Martines  Johannes  Maré;  Petrus 
Theodorus  Coetzee;  Beatrice  Petronella  Terblanche;  Theodorus  Johannes  Hendrik  Duvenage; 
Sara  Elizabetha  Groenewald;  Gert  Johannes  Aucamp;  Phillipina  Pienaar;  Willem  Johannes 
Muller;  Dorothia  Elizabeth  le  Roux;  Ronald  Gilbert  Izaakse;  Johannes  Frederick  Greyling; 
Susanna  Abigael  Smith;  Abraham  Carel  Greyling;  Mauritz  Mentz;  Victoria  Koukakus;  Jan 
Hendrik  Coetzee;  Hendrik  Christoffel  Weyers;  Sagarya  Elizabeth  Fredrika  van  Rooyen;  Antoon 
Johannes  Lourens  Koekemoer;  Anna  Susanna  Magrieta  Muller;  Catharina  Magrietha 
Bronkhorst;  Stephanus  Lukas  Combrink;  Maria  Elizabeth  Catharina  Kruger;  Barend  Mathys 
Bezuidenhout;  Catharina  Wilhelmina  Lakante;  Chrisjan  Jacobus  Botha;  Aletta  Sophia  Botha; 
Maria  Sophia  Botha;  Heinrich  Dietrich  Wilhelm  Schullenburg;  Christina  Johanna  Sophia  de 
Waal;  Rudolf  Johannes  v.  Rooyen;  Elsa  Steyn;  Josiah  Mc  Donald;  Magdalena  Francina  van 
Staden;  Comelis  Gerhardus  Steyn;  Saria  Magrietha  Potgieter;  Comelis  Gerhardus  Steyn; 
Gertmida  Catharina  Steyn;  Jan  Mathyzen  Smit;  Petronella  Johanna  Maria  Joubert;  Aletta  Maria 
Muller;  Adam  Johannes  Roux;  Magrietha  Sophia  Johanna  du  Preez;  Johannes  Schoeman; 
Michael  Marius  Erasmus;  Jessie  Richard  v.d.  Westhuizen;  Willem  Johannes  Lombard;  Magda 
Maria  Lombard;  Frederik  Johannes  Jacobus  van  Deventer;  Wilhelmina  Elizabeth  Pelzer; 
Hendrik  Tjaart  Viljoen;  Gertina  Christina  Adriana  Janse  van  Rensburg;  Magdalena  Catharina 
Maria  Bezuidenhout;  Andries  Petms  Jubber;  Anna  Maria  Ahlers;  Frederik  Johannes  Smit; 
Sophia  Catharina  Potgieter;  Willem  Smit;  Willem  Adriaan  Hattingh;  Comelia  Frederika  Vosloo; 
Petms  Johannes  Bronkhorst;  Johanna  Jacomina  Gillen;  Willem  Tjaart  Coetzee;  Johanna 
Hendrina  v.  Eeden;  Jan  Hendrik  Adriaan  Nagel;  Anna  Sophia  Coetzee;  Comelius  Johannes  Smit; 
Louisa  Christina  Petronella  Bothma;  Jacobus  Lukas  Viljoen;  Maria  Magdalena  Wolmarans; 
Erenst  Swart;  Maria  Catharina  Krige;  Jacobus  Daniël  Breytenbach;  Phillipina  Elizabeth  Smith; 
Theodoms  Bemardus  Breedt;  Wilhelmina  Jacoba  Srnit;  Pieter  Adriaan  Gouws;  Barbara  Mary  du 
Plessis;  Gert  Diderik  Johannes  Richards;  Anna  Catharina  Elizabeth  Snyders;  Albert  Vente  ; 
Jacoba  Johanna  van  Dyk;  Izak  Jacobus  Greyling;  Dina  Carolina  Fransina  Cilliers;  Stefanus 
Andreas  v.  Emmenis;  Hendrina  Cisselea  Killian;  David  Amoldus  Dorfling;  Magrietha  Isabella 
v.d.  Merwe;  Lulu  Joan  Viljoen;  Johannes  Willem  Jordaan;  Johan  Mathys  Bouwer;  AJetta 
Wilhelmina  Janse  v.  Vuuren;  Jan  Hendrik  Anderson;  Marthinus  Johannes  Strydom;  Martha 
Maria  Trichardt;  Christiaan  Joubert;  Anna  Susanna  Holtzhauzen;  Mara  Maria  Hendrina  Jacoba 
Pieterse;  Roelof  Christoffel  Smit;  Elizabeth  Maria  Magdalena  Ludick;  Gerhardus  Johannes  van 
Rooyen;  Catharina  Maria  Comelia  Nel;  Jacob  Jacobus  Gerhardus  Breedt;  Maria  Johanna  Uys; 
Eliza  Johannes  Botha;  Helena  Elizabeth  Prinsloo;  Andreas  Petms  Joubert;  Comelia  Susanna 
Margaretha  v.d.  Westhuizen;  John  Meiring  le  Roux;  Maria  Elizabeth  Prinsloo;  Frederik  Johannes 
Combrink;  Anna  Maria  Elizabeth  Oosthuizen;  Phillipus  Daniël  Oosthuizen;  Jeanetta  Johanna  de 
Bmyn;  Elizabeth  Christina  Brough;  Comelius  Johannes  Engelbrecht;  Maria  Malan  Booyse; 
Comelius  Johannes  Tosen;  Martha  Cornelia  Catharina  Christina  Snyman;  Lewis  Jacobus 
Breytenbach;  Fredrika  Elizabeth  Dorothea  Christiani;  Andries  Gerhardus  Breytenbach;  Willem 
Andries  van  Jaarsveld;  Rachel  Fillipina  Gezina  Bronkhorst;  Gerhardus  Stephanus  Koekemoer; 
Johanna  Susanna  Magdalena  Crouse;  Ignatius  Petms  v.  Niekerk  Muller;  Martha  Cecilia  Jacobs; 


Barend  Daniël  Erasmus;  Nadine  Karin  Behrens;  Hendrik  Jacobus  Janse  v.  Rensburg;  Martha 
Christina  Swart;  Hendrik  Jacobus  Janse  v.  Rensburg;  Martha  Christina  Janse  v.  Rensburg;  Hester 
Maria  Janse  v.  Rensburg;  Adolphus  Patrick  Jeremiah  Wessels;  Ena  Cronning;  Johannes  Mc 
Sherry;  Marthina  Jacoba  Comelia  Kuhn;  Lourens  Andries  Stephanus  v.  Deventer;  Isabella 
Elizabeth  Oberholzer;  Roelof  Frederick  v.  Wyk;  Comelia  Adriana  Hester  Maria  Coertze;  Josef 
Erasmus  de  Beer;  Johanna  Sophia  Henriëtta  Lewies;  Petrus  Comelius  Labuschagne;  Wilhelmina 
Catharina  Roux;  Adriaan  Johannes  Gysbertus  de  la  Rey;  Sara  Jane  Brodell;  Phillip  Karel 
Minnaar;  Susara  Susanna  Elizabeth  v.d.  Merwe;  Johannes  Steenkamp;  Petms  Gerhardus  Bester; 
Jan  Janse  van  Rensburg;  Magrieta  Jacoba  de  Jager;  Catharina  Gesina  Johanna  Koekemoer;  Irma 
Goosen;  Petms  Wilhelmus  de  Beer;  Frederick  Christiaan  Nel;  Gerhardus  Jacobus  Engelbrecht; 
Ursula  Magdalena  Lindeque;  Pieter  Gerhard  Engelbrecht;  Willem  Jacob  Fourie;  Elizabeth 
Comelia  Swanepoel;  Christiaan  Lourens  Grimbeek;  Wilhelmina  Petronella  v.d.  Schyff;  Petrus 
Hendrik  de  Bmyn;  Sophia  Elizabeth  Raal;  Pieter  Willem  de  Bmyn;  Laurence  Niel  Robinson;  Jan 
Hendrik  v.d.  Merwe;  Susara  Dorothea  Jacoba  Scheepers;  Lourens  Petms  Jansen  van  Vuuren; 
Lydia  Magdalena  Swanepoel;  Maria  Johanna  Christina  Burger;  Paul  PhiIIipus  Francois  Prinsloo; 
Gert  Ellerman;  Anna  Maria  Elizabeth  Schoeman;  Johanna  Gertmida  Bezuidenhout;  Sophia 
Elizabeth  Fredrika  Dorfling;  Johannes  Marthinus  Erasmus;  Magdalena  Johanna  de  Waal; 
Magdalena  Johanna  Erasmus;  Daniël  Petms  v.  Niekerk;  Susanna  Catharina  Adriana  Fourie; 
Willem  Adriaan  Jacobus  Bezuidenhout;  Maria  Elizabeth  Goosen;  Jacobus  Johannes  Erasmus; 
Jacobus  Martinus  Wilken;  Susanna  Magrieta  Snyders;  Wynand  Jacobus  Breytenbach;  Anna 
Susanna  Pieterse;  Andries  Johannes  Breytenbach;  Elsie  Susanna  Sussielia  Koekemoer;  Nicolaas 
Jacobus  Breytenbach;  Susanna  Catharina  Petronella  Bronkhorst;  Wilhelmina  Adriana  Susanna 
Strydom;  Comelis  Sjoerd  Harmsma;  Magdalena  Louise  Venter;  Petms  Lucas  von  MoIIendorff; 
Susanna  Elizabeth  Adriana  Dorfling;  Josef  Jacobus  la  Grange;  Martha  Louisa  Smit;  Eric 
Francois  Havenga;  Anna  Catharina  Maria  Jordaan;  Coert  Frederik  Erasmus;  Petronella  Aletta 
Coetzee;  Jan  Frederik  Strydom;  Maria  Catharina  Reyders;  Renier  Strydom;  Hendrik  Abraham 
Bester;  Hester  Aletta  v.  Rensburg;  Schalk  Daniël  v.d.  Sandt;  Catharina  Maria  Prinsloo;  Marthie 
Jacoba  v.d.  Sandt;  Andries  Lodewikus  Pretorius;  Johanna  Magdalena  Fransina  Swarts;  Joseph 
Johannes  Fourie  Crous;  Fransina  Wilhelmina  Bronkhorst;  Johanna  Comelia  Crouse;  Stephanus 
Simon  Reynders;  Johanna  Christina  Kmger;  Willem  Johannes  Steenkamp;  Susanna  Johanna 
Christina  Vermeulen;  Maria  Petronella  Steenkamp;  Emmarentia  Steenkamp;  Maria  Petronella  de 
Lange;  Barend  Jakobus  de  Klerk;  Magdalena  Gerbrecht  Janse  v.  Nieuwenhuizen;  Jan  Adriaan 
Coetzee;  Gertmida  Magdalena  Bester;  Helletjie  Mara  Bester;  Gysbert  Sybrandt  Janse  v. 
Nieuwenhuizen;  Rachel  Gezina  Phillipina  v.  Staden;  Adriaan  Louis  Comelius  v.  Bergen;  Anna 
Magdalena  Johanna  Munnik;  Maria  Anna  Willemse;  Andrew  John  White;  Johan  Georg  Snyman; 
Susanna  Elizabetha  Adriana  Snyman;  Magdalena  Francina  Steenkamp;  Gerhardus  Johannes 
Claase;  Hester  Maria  Comelia  Adriana  Prinsloo;  Pieter  Daniël  Niemandt;  Maria  Magdalena 
Hendrina  Renke;  Susan  Elizabeth  Adriana  Snyman;  Hendrika  Fredrika  v.d.  Merwe;  Wilhelmina 
Johanna  Magdalena  Bezuidenhout;  Magdalena  Mariana  Combrink;  Clarisa  Maria  Delport; 
Hester  Aletta  Bester;  Jacoba  Fredrika  Koekemoer;  Sandra  de  la  Rey;  Gerhardus  Johannes  le 
Roux;  Beatrix  Jacoba  Grimbeek;  Elizabeth  Wilhelmina  EIs;  Abram  Christiaan  Labuschagne; 
Abraham  Greyling;  Nicolaas  Jacobus  v.  Jaarsveld;  Roelof  Frederik  v.  Wyk;  Pieter  Christiaan 
Petms  Bezuidenhout;  PhiIIipus  Jacobus  Christiaan  Buys;  Albert  James  Mc  Kay;  Joseph 
Johannes  Fourie  Crouse;  Collin  Campbell  Wood;  Thomas  Johannes  Smit;  Jozef  v.  Dyk;  Jacobus 


Jeremias  Delport;  Petrus  Johannes  Bronkhorst;  Catharina  Margaretha  Lx)ggenberg;  Johan 
Frederik  Slabbert;  Engela  Catharina  v.  Wyk;  Jacoba  Aletta  Fredrika  Dorfling;  Lucas  Comelis 
v.d.  Merwe;  Hester  Gerbrecht  Venter;  Johannes  Willem  Pretorius;  Elizabetha  Maria  Lewis; 
Johanna  Isabella  de  Lange;  Gertmida  Etrishia  v.  Niekerk;  Paul  Phillipus  Francois  Prinsloo; 
Johanna  Magdalena  Pretorius;  Paul  Francois  Prinsloo,  Aletta  Margaretha  Prinsloo;  Karel  Petms 
Prinsloo;  Aletta  Margaretha  Prinsloo;  Floris  Abraham  Strydom;  Jacobus  Matthys  Lx)uw; 
Hendrik  Frederik  Bronkhorst;  Willem  Johannes  Bronkhorst;  Willem  Johannes  du  Plessis;  Maria 
Elizabeth  Engelbrecht;  Gerhardus  Josua  Holtzhauzen;  Johan  George  Snyman;  Hester  Comelia 
Holtzhauzen;  Matthys  Jacobus  Steynberg;  Elizabeth  Johanna  Roos;  Paul  Johnnes  EIs;  Anna 
Susanna  Smit;  Mathys  Jacobus  Buitendag;  Magdalena  Maria  EIs;  Jack  John  Wood;  Ix)urens 
Petms  Jansen  van  Vuuren;  Lydia  Magdalena  Swanepoel;  Izak  Jacobus  Christoffel  Jansen  v. 
Vuuren;  Beatrix  Anna  Petronella  Bester;  Lukas  Johannes  Stephanus  Jacobus  Jansen  v.  Vuuren; 
Martha  Elizabeth  Fourie;  Lukas  Johannes  Stephanus  Jacobus  Jansen  v.  Vuuren;  Helena  Hendrina 
Susanna  van  Rensburg;  Johannes  Albertus  Ward;  Susanna  Catharina  Petronella  Venter;  Jan 
Adriaan  Ward;  Frederik  Anthonie  v.  Nieuwenhuizen;  Hermina  Christina  Pretorius;  Roedolf 
Comelius  v.  Nieuwenhuizen;  Matheus  Nicolaas  Johannes  v.  Nieuwenhuizen;  Marthinus  Wessel 
V.  Nieuwenhuizen;  Gerhardus  Johannes  le  Roux;  Catharina  Anetha  Kmger;  Gabriël  Pieter  le 
Roux;  Lukas  Ignatius  Dreyer;  Magdalena  Dorothea  v.  Vuuren;  Marie  Dreyer;  Martha  Louisa 
Erasmus;  Barend  Hendrik  Josefis  Strydom;  Anna  Maria  Jacomina  Brits;  Collin  Campbell  Wood; 
Johanna  Elizabeth  Catharina  Magdalena  v.  Vuuren;  Johannes  Gerhardus  Benadie;  Comelia 
Johanna  Myburgh  Stoltz;  Paul  Stephanus  Eksteen;  Catharina  Aletta  Potgieter;  Catharina  Aletta 
Dearlove;  Pieter  Johannes  Dearlove;  Daniël  Stefan  Martiens  Theron;  Jan  Leonard  Koertsen; 
Heilatjie  Magriet  WiIIemse;  Maria  Catharina  Jacoba  Opperman;  Johannes  Adolf  WiIIemse; 
Mathys  Johannes  Jacobus  Wolmarans;  Johanna  Adriana  Grobbelaar;  Judith  Magrietha  Wilmans; 
Izak  Jacobus  v.  Staden;  Ellen  v.d.  Merwe;  Johannes  Frederik  Greyling;  Martha  Elizabetha 
Kruger;  Petrus  Johannes  Prinsloo;  Sussara  Petronella  Loots;  Pieter  Blumerus  Fourie 
Labuschagnê;  Maria  Catharina  Magrietha  Wilmans;  Leonardus  Johannes  Wilmans 
Labuschagné;  Louis  Jacobus  Alberts;  Petronella  Dorothea  Pretorius;  WiIIem  Gerhardus 
Johannes  Prinsloo;  Susanna  Johanna  Geldenhuys;  Hendrik  Willem  Broek;  Gertmida  Maria 
Roets;  Jan  Johannes  Francois  v.  Niekerk;  Maria  Magdalena  Pretorius;  Johannes  Petms 
Engelbrecht;  Willem  Gerhardus  J.  Engelbrecht;  Gideon  Petms  v.  Nieuwenhuizen;  Elizabeth 
Magdalena  Venter;  Ferdinand  Petms  Prinsloo;  Johanna  Maria  Elizabeth  Lombard;  David 
Jacobus  Bisschoff;  Rebecca  Hattingh;  Mary  Elizabeth  Viviers;  Pieter  Hendrik  Pieterse;  Georg 
Phillipus  Jacobus  Entres;  Marthinus  Wessel  v.  Nieuwenhuizen;  Nicolasina  Maria  Susanna  Janse 
V.  Nieuwenhuizen;  Wihelmina  Cornelia  Vermaak;  Cicelia  Jacoba  Botha;  Jan  du  Preez;  Gabriël 
Hendrik  Espag;  Joy  Elizabeth  Moolman;  Adriaan  Louis  Jacobus  Maree;  Hester  Sophia  Elizabeth 
Jordaan;  Johannes  Nicolaas  Breedt;  Catharina  Elizabeth  de  Wet;  Zacharia  Johannes  Prinsloo; 
Susarah  Johanna  Kirk;  Willem  Abram  Bester;  Barend  Johannes  Marthinus  Dorfling;  Theunis 
Hermanus  Botha;  Anna  Comelia  Delport;  Pieter  Hendrik  v.  Staden;  Catharina  Maria  Steyn; 
Maria  Catharina  Venter;  Marthinus  Stephanus  v.d.  Merwe;  Emmie  Adriana  Venter;  Willem 
Hendrik  Strydom;  Edna  Maureen  Bishop;  Barend  Jacobus  Matheus  Henderson;  Elizabeth 
Magdalena  Saayman;  Pieter  Ernst  Kmger;  Johanna  Georgina  du  Toit;  Johannes  Jerrie  Botha;  Jan 
Hendrik  Groenewald;  Willem  Johan  Kapteyn;  Jannetjie  Hager;  Paul  WiIIem  Buys;  Magdalena 
Dorithea  Smit;  Pieter  Johannes  Venter;  Johanna  Stefana  Stoffelina  Mulder;  Willem  Pieter 


Badenhorst;  Johanna  Elizabeth  Swart;  Johannes  Petrus  Bester;  Johanna  Jacomina  Elizabeth 
Scholtz;  Magrietha  Johanna  Jordaan;  Abraham  Carel  Greyling;  Anna  Elizabeth  Bamard; 
Jacobus  Marthinus  Greyling;  Johannes  Frederick  Greyling;  Willem  Jacobus  de  Beer;  Jeanetta 
Catharina  Elizabeth  van  Emmines;  Nicolaas  Johannes  Breytenbach;  Susanna  Aletta  Prinsloo; 
Willem  Abraham  Bester;  Sarel  Gerhardus  Kruger;  Jacomina  Catharina  Elizabeth  v.  Dyk;  Jan 
Harm  Kruger;  Willem  Jacobus  Smit;  Martha  Johanna  Elizabeth  Chapman;  Francina  Cecelia 
Herbst;  Heila  Lefina  Etresia  Pretorius;  Stephanus  Johannes  Botha;  Louis  Jacobus  v.  Emminis; 
Martha  Magdalena  KJopper;  Neeltjie  Willemina  Joubert;  Maria  Magdalena  Prinsloo;  Thomas 
William  Henry  Wessels;  Barbara  Wilhelmina  Crouse;  Adrian  Adam  Volschenk;  Jacoba 
Elizabeth  v.  Vuuren;  Phillipus  Rudolph  Engelbrecht;  Francina  Wilhelmina  Fredrieka  v. 
Aswegen;  Arao  Gráter;  Frans  Johannes  Kruger;  Maria  Magdalena  Kruger;  Aletta  Catharina 
Erasmus;  Johan  Wilhelm  Christiaan  du  Plessis;  Johanna  Frederika  Grimbeek;  Yvonne  Patricia 
Bezuidenhout;  Adriaan  Adolf  Geldenhuys;  Jan  Hendrik  Jansen  v.  Rensburg;  Heila  Maria  Bester; 
Willem  Johannes  Lombard;  Martha  Maria  de  Beer;  Emst  Gráter;  Martha  Johanna  Bezuidenhout; 
Ruben  Absolom  de  Villiers;  Martha  Johanna  Maria  Heyns;  Johannes  Stephanus  Goosen; 
Hendrina  Eduardina  Jordaan;  Hermanus  Christoffel  Wallis;  Maria  Christina  Jansen  v.  Vuuren. 


Foto  van  die  Eerste  Kerkraad  van  die  Gemeente  Premierm/n  geneem  tydens  die 
Eerste  Nagmaalsviering  van  die  Gemeente  op  3 Maart  1968 


Van  links  na  regs: 

Voor:  Diaken  J.J.J.  v.  Rensburg,  Diaken  P.H.  Pieterse,  Oudl.  E.  Havenga  (Skriba),  Oudl.  T.B.  Breedt,  Oudl.  J.G. 
Snyman;  Diaken  J.  Wilken  en  Oudl.  P.H.  du  Bruyn. 

Middel:  Ouderlinge:  W.J.  Steenkamp,  P.B.F.  Labuschagne  en  S.C.J.  Joubert,  Diaken  P.J.  v.d.  Merwe,  Oudl.  A.P. 
Joubert,  Ds.  S.P.  Viljoen  en  ouderlinge  5.v4.  van  Emmenis,  JJ.  v.  Rensburg,  P.  Prinsloo  en  R.J.  van  Wyk. 

Agter:  Ouderlinge  J.P.  Bester  en  W.J.  Breytenbach,  diakens  R.J.J.  van  Nieuwenhuizen,  J.E.  de  Beer,  JA.  D.  van 
Rensburg,  Ouderling  P.P.  Schutte,  diakens  J.M.  le  Roux,  J.  Breedt,  J.M.  v.d.  Merwe,  oudl.  RA.  de  Villiers,  dia- 
kens  M.J.J.  Wolmarans  en  L.C.  v.d.  Merwe. 


Gebeure  vanaf  die  Afstigting  tot  en  met  die 
25-jARiGE  Feesvieringe 


Met  die  gemeente  gestig,  ’n  Kerkraad  verkies  en  voorgestel,  kon  die  gemeente  as  selfstandi- 
ge  gemeente  begin  funksioneer.  Dit  was  die  Kerkraad  se  taak  en  verantwoordelikheid  om  die 
gemeentelike  lewe  aan  die  gang  te  kry,  en  daarom  is  ’n  Kerkraadsvergadering  belê  vir  14 
Februarie  1968,  dit  wil  sê,  slegs  vier  dae  na  die  stigting  van  die  gemeente. 

Ds.  S.P.  Viljoen,  die  eerstekonsulent  van  die  gemeente,  het  die  vergadering  gelei.  Op  die  ver- 
gadering  is  ’n  tjek  vir  die  bedrag  van  R6  036,07  deur  ds.  A.J.  v.  Staden  van  Silverton  aan  die 
Kerkraad  oorhandig  as  Silvertongemeente  se  deel  van  die  bruidskat  aan  die  nuwe  gemeente.  “Ds. 
V.  Staden  deel  die  Vergadering  ook  mee  dat  ’n  verdere  bedrag  van  R500  later  sal  volg.”  (Bladsy 
1 van  die  Kerkraadsnotuleboek.) 

Tydens  die  Gemeentevergadering  wat  op  die  dag  van  die  stigting  van  die  gemeente  gehou  is, 
is  ouderling  E.F.  Havenga  as  die  skriba  van  die  gemeente  gekies.  Op  die  Kerkraadsvergadering 
van  14  Februarie  1968  is  die  verkiesing  bekragtig.  Op  dieselfde  vergadering  is  al  die  kommissies 
van  die  Kerkraad,  soos  deur  die  Kerkwet  bepaal,  ook  gekies.  Ouderling  P.P.  Schutte  is  as  onder- 
voorsitter  van  die  kerkraad  verkies  en  ouderling  G.  Ellerman  as  Kassier. 

Dit  is  interessant  om  in  die  notule  van  die  kerkraadsvergadering  van  14  Februarie  1968  te  lees 
dat  die  Finansiële  Kommissie  ook  as  Boukommissie  sal  optree.  (Dit  is  duidelik  dat  die  Kerkraad 
reeds  op  daardie  vroeë  stadium  groot  planne  vir  die  toekoms  gehad  het.  (Opmerking  deur  die 
skrywer.) 

Op  dieselfde  vergadering  is  daar  ook  aandag  gegee  aan  die  eredienste  en  die  eredienstye,  en 
word  soos  volg  genotuleer:  “Geen  vaste  tye  vir  eredienste  is  voorgestel  nie,  aangesien  daar  nog 
onsekerheid  heers  oor  die  sale  wat  gebruik  kan  word.  Ds.  van  Staden  het  voorgestel  dat  dr.  de 
Wet  gevra  word  om  te  help  met  eredienste  aangesien  daar  ’n  moontlikheid  bestaan  dat  hy  beskik- 
baar  sal  wees  in  die  nabye  toekoms.  Die  voorstel  word  deur  die  Kerkraad  goedgekeur.”  (Notule 
Kerkraadsvergadering  gehou  op  14  Februarie  1968,  bladsy  3). 

’n  Tweemanskommissie  bestaande  uit  ouderlinge  T.B.  Breedt  en  E.F.  Havenga  is  benoem  om 
predikante  te  kry  om  die  eredienste  waar  te  neem  totdat  die  gemeente  oor  ’n  eie  predikant  sou 
beskik. 

Lokale  waar  eredienste  gehou  kon  word,  moes  ook  gevind  word.  Dit  is  opvallend  dat  die 
kerksaaltjie  te  Rayton,  wat  voor  die  stigting  van  die  gemeente  gereeld  vir  eredienste  gebruik  was, 
glad  nie  in  berekening  gebring  is  by  die  soeke  na  ’n  plek  waar  die  eredienste  gehou  kon  word 
nie,  alhoewel  die  saaltjie  nou  die  eiendom  van  die  gemeente  was  en  oor  ’n  preekstoel,  konsisto- 
rie  en  banke  beskik  het. 

Pogings  is  aangewend  om  die  Zonderwatergevangenis  se  oiitspanningsaal  as  tydelike  kerk- 
plek  te  bekom.  Om  een  of  ander  rede  het  dit  nie  gerealiseer  nie.  Ten  opsigte  van  die  plek  waar 
die  eredienste  van  die  gemeente  gehou  sou  kon  word,  word  soos  volg  genotuleer  in  die  notule 
van  die  Kerkraadsvergadering  gehou  op  1 Maart  1968:  “Sake  voortspruitend  uit  die  notule: 
Ouderling  W.J.  Steenkamp  het  na  onderhandelinge  met  die  betrokke  owerheid,  verslag  gedoen 
in  verband  met  die  saal  te  Zonderwatergevangenis.  Die  onderhandlinge  was,  deur  verstaanbare 


redes,  nie  geslaag  nie  en  ons  kan  derhalwe  in  die  toekoms,  nie  gebruik  maak  van  hierdie  saal  nie. 
Ouderling  Steenkamp  het  hier  gemeld  dat  die  Ned.  Geref.  predikant  genader  is  in  verband  met 
die  gebruik  van  die  N.G.  kerk  vir  eredienste.  Dit  is  deur  hulle  Kerkraad  goedgekeur  en  die  skri- 
ba  van  die  gemeente  het  óns  skriba  van  ’n  gemeenteprogram  voorsien  en  hom  verwittig  dat  die 
N.G.  kerk  tot  ons  beskikking  gestel  is,  enige  tyd,  so  lank  as  ons  dienste  en  verrigtinge,  nie  met 
hulle  s’n  bots  nie.  ’n  Voorstel  is  gemaak  dat  ons  hierdie  kerk  gebruik  vir  eredienste,  Nagmaal 
ens.,  tot  tyd  en  wyl  ons  ’n  eie  kerkgebou  het.  Hierdie  voorstel  is  deur  die  Vergadering  aanvaar 
en  goedgekeur.  Eredienste  sal  dan  voortaan  om  3.00  nm.  elke  Sondag  gehou  word,  behalwe  elke 
derde  Sondag  in  die  maand,  wanneer  die  diens  om  7.00  nm.  sal  plaasvind  in  die  N.G.  kerk.” 
(Notule  van  die  Kerkraadsvergadering  gehou  op  1 Maart  1968,  bladsy  5.) 

Hiermee  was  die  erediensreëling  nou  gefinaliseer  ten  opsigte  van  tyd  en  plek,  maar  daar  was 
nog  nie  ’n  vaste  reëling  ten  opsigte  van  die  predikant  of  predikante  wat  die  eredienste  sou  lei  nie. 
In  die  notule  van  die  Kerkraadsvergadering  van  1 Maart  1968  word  oor  hierdie  aangeleentheid 
soos  volg  genotuleer:  “Prof.  de  Wet  het  met  die  erediens  van  25  Februarie  1968  voorgestel  dat 
ons  van  die  dienste  van  prof.  Wolmarans  gebruik  maak  vir  eredienste  totdat  ons  ’n  predikant 
beroep.  ’n  Voorstel  is  in  die  vergadering  gemaak  dat  ons  wel  vir  prof.  Wolmarans  vra;  maar  eers 
net  vir  vier  dienste,  aangesien  van  sy  ouderdom.  Eerwaarde  voorsitter  ondemeem  om  gedurende 
die  naweek  met  prof.  de  Wet  te  skakel  en  reëlings  te  tref  in  hierdie  verband.  (Kerkraadsnotule 
van  1 Maart  1968  bladsy  6.) 

Gemelde  vergadering  is  op  versoek  van  die  voorsitter,  ds.  S.P.  Viljoen  nie  afgesluit  nie,  omdat 
daar  na  afloop  van  die  beoogde  Nagmaalsviering  oor  die  naweek,  ander  besluite  in  hierdie  ver- 
band  geneem  kon  word.  “Met  die  afsluiting  van  die  vergadering  op  Sondag  3 Maart  1968,  is  daar 
besluit  om  nie  vir  prof.  Wolmarans  te  vra  vir  dienste  nie  en  prof.  de  Wet  sal  genader  word  om 
dienste  te  hou.  (Notule  van  die  Kerkraadsvergadering  gehou  op  Sondag,  3 Maart  1968,  bladsy  8.) 

In  die  notule  van  ’n  Kerkraadsvergadering  gehou  op  17  Mei  1968,  word  genotuleer  dat  prof. 
de  Wet  gevra  is  om  eredienste  in  die  gemeente  te  hou;  huwelike  te  bevestig;  begrafnisdienste  te 
hou;  katkisasielesse  aan  te  bied  en  huisbesoek  te  doen  in  wyke  waar  dit  nodig  mag  wees  en  dat 
prof.  de  Wet  daartoe  ingestem  het.  (Kerkraadsvergaderingnotule  17  Mei  1968  bladsy  10.)  In  die- 
selfde  notule  word  ook  vermeld  dat  mev.  Stander  gevra  is  om  vir  die  gemeente  as  orreliste  op  te 
tree  en  dat  sy  daartoe  ingestem  het.  (Bladsy  11  van  die  gemelde  notule.) 

Hiermee  was  die  erediensreëlings  nou  finaal  afgehandel  en  kon  daar  aandag  gegee  word  aan 
ander  sake  van  belang. 

En  dat  daar  wel  ander  sake  was  waaraan  daar  aandag  gegee  moes  word,  blyk  duidelik  uit  die 
volgende  uitreksels  uit  die  Kerkraadsnotule  van  die  Kerkraadsvergadering  gehou  op  1 Maart 
1968.  Let  Wel:  Hierdie  vergadering  is  gehou  slegs  drie  weke  na  die  stigting  van  die  gemeente. 

Uiítreksel  1 op  bladsy  7 van  die  Notule:  “ ’n  Brief  is  ontvang  van  broeder  E.  Botha  van  die 
plaas  Kleinfontein,  waarin  hy  vra  dat  die  plaas  as  ’n  grensplaas  bepaal  moet  word.  Eerwaarde 
voorsitter  wys  daarop  dat  die  grense  klaar  deur  die  Ringskommissie  bepaal  is,  en  dus  kan  die  ver- 
soek  van  broeder  Botha  nie  verder  behandel  word  nie.”  (Broeder  Botha  was  klaarblyklik  on- 
gelukkig  oor  die  afstigting  en  wou  ’n  lidmaat  van  die  gemeente  Bronkhorstspruit  bly.  Opmerking 
deur  die  skrywer.) 


Uittreksel  2 op  bladsy  7 van  die  Notule.  “Na  aanleiding  van  gerugte  onder  gemeentelede  en 
kerkraadslede  het  ouderling  Steenkamp  ’n  beroep  op  die  Kerkraad  gedoen  om  die  kwessie  van 
Silvertonners  en  Bronkhorstspruiters  nou  uit  die  pad  te  ruim,  aangesien  ons  nou  ’n  nuwe 
gemeente  is  en  ons  moet  saamsmelt  en  saamwerk  om  hierdie  gemeente  op  te  bou  en  uit  te  brei.” 
(Vir  baie  jare  sou  daar  binne  die  gemeente  Premiermyn,  eintlik  drie  gemeentes  wees,  naamlik: 
die  gemeente  Silverton,  die  gemeente  Bronkhorstspruit  en  die  gemeente  Rayton.  Opmerking 
deur  die  skrywer.) 

Uittreksel  3 uit  die  gemelde  Notule  het  juis  betrekking  op  die  “gemeente  Rayton.”  Op  bladsy 
12  is  soos  volg  genotuleer:  “Ouderling  G.  van  Emmenis  het  sy  ontevredenheid  uitgespreek 
omdat  daar  tot  nou  toe  nog  net  een  diens  op  Rayton  was;  en  wou  weet  waarom  dienste  in  die 
N.G.  kerk  op  Cullinan  gehou  word  en  nie  op  Rayton  nie.  Ouderling  Havenga  het  hier  genoem 
dat  daar  op  ’n  vorige  geleentheid  gevra  is  dat  daar  nie  dienste  op  Rayton  gehou  word  nie  tot  tyd 
en  wyl  hier  ’n  predikant  in  die  gemeente  is.  Hy  het  ook  daarop  gewys  dat  toe  daar  op  ’n  vorige 
vergadering  besluit  is  om  dienste  op  Cullinan  te  hou,  aangesien  die  Zonderwatersaal  nie  beskik- 
baar  was  nie,  geen  besware  daarteen  gemaak  is  nie.  Eerwaarde  voorsitter  het  verder  ook  aan  ou- 
derling  G.  van  Emmenis  verduidelik  dat  die  kerkplek  duidelik  deur  die  Ring  aangewys  is,  en  ook 
daarop  gewys  dat  dit,  volgens  die  plan  en  statistiek  van  die  gemeente  nie  anders  kan  nie. 
Ouderling  Havenga  het  verder  verduidelik  dat  die  rede  waarom  die  N.G.  kerk  gevra  is  vir  dien- 
ste,  nie  was  om  soos  daar  al  vemeem  is,  om  die  mense  op  Rayton  te  verstoot  nie,  maar  wel  om 
(op)  ’n  sentrale  kerkplek  kerk  te  hou.  Die  gemeente  vanaf  die  myn  noordwaarts  strek  30  myl  en 
bevat  70%  van  die  lidmate,  terwyl  vanaf  Rayton  suidwaarts  14  myl  strek  en  bevat  30%  lidmate. 
Die  sentrale  punt  is  dus  vanselfsprekend.” 

Verder  word  genotuleer:  “Ouderling  van  Emmenis  het  gesê  dat  die  lidmate  op  Rayton  bereid 
is  om  hulle  bydraes  te  gee  en  dienste  by  te  woon  as  daar  dienste  op  Rayton  gehou  word.  Eer- 
waarde  voorsitter  wys  daarop  dat  dit  verkeerd  is  om  so  ’n  ultimatum  aan  die  kerk  te  stel  en  vra 
dat  die  lidmate  hulle  verpligtinge  teenoor  die  Kerk,  eers  nakom  en  die  eredienste  bywoon,  dan 
kan  die  Kerkraad,  as  dit  nodig  geag  word,  dienste  in  ’n  wyk  reël.  Eerwaarde  voorsitter  het  verder 
’n  beroep  op  ouderling  van  Emmenis  gedoen  om  self  die  dienste  by  te  woon,  om  as  voorbeeld 
te  wees  vir  die  gemeente,  want  samewerking  moet  begin  by  die  Kerkraad.  Op  verskeie  geleent- 
hede  het  ouderling  van  Emmenis  probeer  om  die  kaart  en  transport  van  die  saal  op  Rayton  te 
bekom,  en  ouderling  Havenga  wou  van  hom  weet  wat  hy  daarmee  wil  maak.  Eerwaarde  voor- 
sitter  het  ouderling  van  Emmenis  daarop  gewys  dat  die  kaart  en  transport  aan  die  Ned. 
Hervormde  kerk  behoort  en  nie  deur  enige  indiwidu  gehou  kan  word  nie.  Ouderling  Havenga  het 
voorgestel  dat  daar  dienste  op  Rayton  gehou  word,  elke  tweede  Sondag  in  die  maand.  Die  ver- 
gadering  het  hierdie  voorstel  aangeneem  en  goedgekeur.”  (Bladsy  13  van  die  Notule.)  (Toe  skry- 
wer  in  Januarie  1975  in  die  gemeente  gekom  het,  het  die  gemeente  duidelik  nog  sy  drie  gemeen- 
tes  in  een  gehad.  Skrywer  moes  self  ook  nog  elke  tweede  Sondag  van  die  maand  die  erediens  in 
Rayton  hou.  Toe  die  gemeente  se  eie  kerkgebou  in  gebruik  geneem  is,  is  die  dienste  te  Rayton 
gestaak.  AJhoewel  daar  van  tyd  tot  tyd  nog  grapsgewys  na  die  gemeente  Rayton  verwys  word, 
is  die  samewerking  van  die  gemeente  absoluut  lofwaardig,  soos  die  doelwitte  wat  reeds  in  die 
gemeente  bereik  is,  baie  duidelik  getuig.  Opmerking  deur  die  skrywer.) 


Ouderling  van  Emmenis  se  optrede  moet  in  die  regte  konteks  gesien  en  verstaan  word.  Dit  is 
duidelik  dat  ouderling  van  Emmenis  nie  moedswillig  en  stroomop  wou  wees  nie,  maar  dat  hy 
vas  daarvan  oortuig  was  dat  die  lidmate  wat  op  Rayton  gewoon  het,  deur  die  afstigting  nadelig 
geraak  is  en  dat  die  Raytonsaaltjie  waaraan  ouderling  van  Emmenis,  volgens  sy  eie  getuienis  ’n 
reuse  aandeel  gehad  het  in  soverre  dit  die  bouwerk  en  finansiering  betref,  in  onbruik  sou  raak. 

Ouderling  van  Emmenis  was  blykbaar  maar  net  die  mondstuk  van  ’n  hele  páár  lidmate  wat 
op  Rayton  gewoon  het  en  nie  so  gelukkig  was  oor  die  afstigting  nie. 

’n  Verdere  probleem  wat  ouderling  van  Emmenis  voorsien  het  en  waarin  hy  ook  die  steun  van 
’n  hele  paar  ander  lidmate  geniet  het,  was  dat  die  Premier  diamantmyn  uitgewerk  kon  raak,  of 
dat  die  myn  om  een  of  ander  rede  sou  kon  sluit.  Hierdie  probleem  was  sekerlik  nie  sonder  meri- 
ete  nie. 

Gedurende  die  Tweede  Wêreldoorlog  het  alle  werksaamhede  by  die  myn  tot  stilstand  gekom 
en  is  die  hele  Cullinan/Zonderwatergebied  in  ’n  militêre  gebied  omskep.  Rayton  was  nie  juis 
deur  hierdie  gebeurtenis  geraak  nie  en  die  inwoners  kon  rustig  hulle  normale  lewe  voortsit. 

As  die  kerksentrum  te  Cullinan  sou  wees  en  die  myn  sou  om  een  of  ander  rede  weer  moes 
sluit,  sou  dit  beteken  dat  die  kerkkompleks  nie  veel  meer  as  ’n  blote  “wit  olifant”  sou  wees  nie. 
Ouderling  van  Emmenis  kon  hom  nie  met  die  idee  versoen  dat  ’n  kerkgebou  van  ongeveer 
R200  000  met  geleende  geld  gebou  moet  word,  terwyl  daar  ’n  klaarbetaalde  kerksaaltjie  te 
Rayton  vir  die  hou  van  eredienste  beskikbaar  was  nie. 

Die  naam  van  ouderling  G.  van  Emmenis  word  ook  weer  baie  prominent  genoem  in  die 
Kerkraadsvergaderingnotule  van  29  Junie  1968.  Uit  die  notule  blyk  dit  dat  ouderling  van 
Emmenis  ontevrede  was  met  die  nuwe  reëling  in  die  Kerk,  naamlik  die  susters  saam  met  die 
broeders  aan  dieselfde  Nagmaalstafel  kan  aansit.  (Jonger  lesers  van  hierdie  geskriffie  sal  dalk  nie 
kennis  dra  van  die  feit  dat  daar  tot  en  met  1957  ’n  reëling  in  die  Kerk  was  dat  eers  die  broeders 
van  gemeentes  en  daama  die  susters  aan  die  Nagmaalstafel  aangesit  het  nie.  Op  die  Algemene 
Kerkvergadering  van  1957,  is  daar  besluit  dat  die  broeders  en  die  susters  voortaan  saam  aan  die- 
selfde  tafel  kan  aansit;  ’n  gebmik  wat  vandag  nog  gehandhaaf  word.  Opmerking  deur  die  skry- 
wer.) 

Hierdie  nuwe  reëling  was  vir  ouderling  G.  van  Emmenis  geheel  en  al  onaanvaarbaar  en  hy 
het  sy  misnoë  daarmee  duidelik  laat  blyk  deur  sekere  woorde  en  dade. 

(Skrywer  voeg  hierdie  gedeelte  uit  die  notules  van  enkele  kerkraadsvergaderings  in  hierdie 
geskriffie  in  om  daarmee  aan  te  toon  dat  enkele  lidmate  van  die  gemeente  uit  die  moed  van  hulle 
oortuiging,  bereid  was  om  selfs  onder  die  kerklike  tug  geplaas  te  word,  eerder  as  om  dinge  te 
aanvaar  wat  na  hulle  mening  skadelik  vir  die  kerk  en  die  gemeente  sou  wees.  Ouderling  G.  van 
Emmenis  het  homself  klaarblyklik  as  ’n  sterk  behoudende  lidmaat  en  ouderling  van  die  Kerk  en 
gemeente  betoon,  en  het  met  sy  optrede  die  gevoel  van  vele  lidmate  van  die  gemeente  weer- 
spieël.  Onder  die  ontevrede  lidmate  was  hy  klaarblyklik  ’n  leiersfiguur.) 


t 


'n  Eie  pastoríe  vir  die  gemeente 


Die  Nederduitsch  Hervormde  Kerk  se  Raad  van  Finansies  het  ’n  voorkeurlys  ten  opsigte  van 
geboue  wat  deur  gemeentes  opgerig  wil  word,  naamlik: 

(1)  ’n  Pastorie 

(2)  ’n  Kerkgebou 

(3)  ’n  Kerksaal  en 

(4)  Kategeselokale. 

Waar  omstandighede  dit  vereis  kan  kategeselokale  voorkeur  kry  bo  ’n  kerksaal,  maar  ten 
opsigte  van  ’n  pastorie  en  kerkgebou,  bly  die  volgorde  dieselfde. 

Met  hierdie  voorkeurlys  in  gedagte  is  ’n  Buitengewone  Kerkraadsvergadering  deur  die 
Kerkraad  belê  vir  28  Junie  1968  om  onder  andere  die  beroep  van  ’n  predikant  en  die  bou  van  ’n 
pastorie  te  bespreek. 

Op  die  Kerkraadsvergadering  gehou  op  1 Maart  1968  is  daar  reeds  oor  die  oprigting  van  ’n 
eie  pastorie  gehandel.  Hieroor  word  soos  volg  genotuleer:  “Ouderling  S.A.  van  Emmenis  vra  of 
dit  nie  moontlik  is  dat  daar  solank  aandag  geskenk  kan  word  aan  die  bouplanne  vir  ’n  pastorie 
(nie).  Die  vergadering  gee  opdrag  aan  die  Boukommissie  om  solank  hieraan  aandag  te  skenk.” 
(Bladsy  8 van  die  notule.) 

Uit  die  notule  van  die  Buitengewone  Kerkraadsvergadering,  gehou  op  28  Junie  1968,  waar 
daar  weer  oor  die  bou  van  ’n  pastorie  gehandel  is,  blyk  dit  dat  daar  ’n  meningsverskil  onder  die 
lede  van  die  Vergadering  was  ten  opsigte  van  die  wenslikheid  al  dan  nie,  om  die  dienste  van  ’n 
argitek  te  verkry.  Na  ’n  deeglike  bespreking  oor  die  aangeleentheid  besluit  die  Vergadering  om 
aan  die  Boukommissie  opdrag  te  gee  om  van  die  dienste  van  ’n  argitek  gebruik  te  maak.  Die 
dienste  van  ’n  sekere  mnr.  Brink  is  verkry.  Hy  het  die  bouplanne  geteken  in  noue  samewerking 
met  ds.  J.J.P.  Muller  van  Bronkhorstspruit,  was  as  eerstekonsulent  van  Premiermyn  se  gemeente, 
waardevolle  raad  kon  gee  aangesien  hy  self  ook  in  ’n  pastorie  gewoon,  en  geweet  het  aan  welke 
vereistes  ’n  pastorie  moet  beantwoord. 

In  verskillende  notules  word  melding  gemaak  van  veranderinge  wat  aan  die  planne  aange- 
bring  moes  word,  onder  andere  die  vergroting  van  die  kombuis.  Hieraan  is  op  die  ou  end  niks 
gedoen  nie  en  die  klein  kombuisie  is  volgens  die  plan  gebou.  Tot  vandag  toe  is  dit  nog  steeds  ’n 
leemte  in  ’n  pastorie  wat  na  die  latere  aanbouing  van  ’n  sitkamer,  ’n  baie  funksionele  gebou  is. 

Alhoewel  daar  besondere  hoë  eise  gestel  is  en  net  die  beste  vakmanskap  en  materiaal  vir  die 
bouprojek  beoog  is,  het  daar  tog  na  voltooiing  van  die  bouwerk,  ’n  paar  probleme  opgeduik. 

’n  Leiklipdak  waarvan  gesê  is  dat  dit  die  beste  en  duursaamste  leiklip  op  die  mark  is,  is  in  die 
vroeë  tagtigeijare  so  erg  deur  ’n  haelbui  beskadig,  dat  dit  vervang  moes  word  met  ’n 
Harveyteëldak. 

Dit  het  later  ook  geblyk  dat  die  sitkamer  geheel  en  al  ontoereikend  is  om  die  groot  getal  lid- 
mate  wat  die  pastorie  op  gereelde  basis  besoek,  te  huisves.  ’n  Sitkamer  is  later  aangebou  en  bied 
sitplek  vir  nagenoeg  40  mense. 


VOORBEREIDING  VAN  DIE  TERREIN 


Gedurende  die  Tweede  Wêreldoorlog  was  die  hele  Zonderwatergebied  sowel  as  die  Cullinan 
myndorp  in  ’n  militêre  kamp  omskep.  Vanweë  die  talle  geboue  wat  opgerig  moes  word  en  ná  die 
beëindiging  van  die  oorlog  afgebreek  is,  was  die  terrein  waarop  die  pastorie  opgerig  moes  word, 
nie  veel  meer  as  ’n  stuk  grond  vol  gate  en  bourommel  nie.  Voordat  daar  ’n  begin  met  die  bou- 
werk  gemaak  kon  word,  moes  die  terrein  eers  skoon-  en  gelykgemaak  word. 

Die  Kerkraad  het  ’n  tender  gekry  vir  die  skoon-  en  gelykmaak  van  die  terrein  en  op  die  Kerk- 
raadsvergadering  van  17  April  1970  besluit  om  die  tender  te  aanvaar  en  die  terrein  te  laat  skoon- 
maak  vir  die  bedrag  van  R1  700. 

Transportering  van  die  terrein  in  die  naam  van  die  Gemeente  Premiermyn,  het  soos  vele  ander 
dinge  wat  die  Gemeente  aangepak  het,  nie  sonder  haakplek  verloop  nie.  In  een  notule  ná  die 
ander  word  gemeld  dat  die  transportering  nog  nie  afgehandel  is  nie. 

Dit  is  aan  ouderling  W.J.  Steenkamp  opgedra  om  aandag  aan  díe  besondere  aangeleentheid  te 
skenk  en  op  die  kerkraadsvergadering  van  18  Oktober  1968  kon  ouderling  Steenkamp  rappor- 
teer:  “...  dat  daar  vertragings  by  die  kantoor  van  die  Landmeter  gekom  het  deurdat  hulle  met 
werk  oorlaai  is,  maar  die  Bakensertifikaat  is  reeds  ontvang.  Die  grond  is  gesny  en  daar  word  nou 
aan  ons  2%  morg  (ongeveer  V-k  hektaar)  toegestaan.”  (Bladsy  29  in  die  notuleboek.) 

Op  die  Kerkraadsvergadering  gehou  op  25  April  1969  verneem  die  Kerkraad  dat  die  aan- 
geleentheid  nog  steeds  hangende  is  en  gee  opdrag  aan  die  Boukommissie  om  met  die  prokureurs- 
firma:  Peens,  Smit  en  Oelofse  in  verbinding  te  tree  in  verband  met  die  verkryging  van  die  Trans- 
portakte.  Kort  hierna  is  die  transportering  afgehandel  en  kon  die  bou  van  die  pastorie  in  alle  ems 
begin. 

N.B.  Die  grond  waarvan  hier  melding  gemaak  word  is  dieselfde  stuk  grond  wat  reeds  járe  van 
tevore  deur  die  gemeente  Silverton  van  die  Dept.  van  Verdediging  aangekoop,  maar  nooit  gefi- 
naliseer  is  nie. 

Pastoriegebou  word  ’n  werklikheid 

Die  Bouplanne  vir  die  pastorie  is  intussen  voltooi  en  deur  die  Raad  van  Finansies  en  die 
Buitestedelike  Raad  goedgekeur.  Tenders  vir  die  bou  van  die  pastorie  is  aangevra,  maar  volgens 
die  notule  van  die  kerkraadsvergadering  van  7 Oktober  1970  blyk  dit  dat  net  een  tender  ontvang 
is  vir  R42  000.  Die  Kerkraad  aanvaar  nie  die  tender  nie  en  besluit  om  weer  tenders  aan  te  vra. 

Maar  ook  híerdie  keer  is  die  Kerkraad  en  gemeente  teleurgesteld,  want  in  die  notule  van  20 
November  1970  word  soos  volg  genotuleer:  “Die  skriba  deel  die  Vergadering  mee  dat  die 
argitek,  mnr.  Brink,  hom  meegedeel  het  dat  net  een  tender  vir  die  bou  van  die  pastorie  ontvang 
is,  maar  dat  dit  net  ongeveer  R2  000  laer  is  as  die  vorige  tender.  Eerwaarde  voorsitter  stel  dit  dat 
die  tender  buitensporig  is  en  vra  dat  dit  nie  aanvaar  word  nie.  Die  Kerkraad  verwerp  die  tender 
en  op  voorstel  en  beroep  van  eerwaarde  voorsitter  sal  die  Kerkraadslede  indiwidueel  met 
bouaannemers  probeer  skakel  en  op  díe  wyse  bouers  vir  die  pastorie  bekom.”  (Bladsy  93  van  die 
notuleboek.) 

Die  besluit  van  die  Kerkraad  het  vmgte  afgewerp,  want  op  die  Kerkraadsvergadering  van  1 
Febmarie  1971  word  die  Vergadering  verwittig  dat  die  Finansiële  Kommissie  deur  middel  van 


die  argitek,  die  dienste  van  ’n  mnr.  Mastenbroek  bekom  het  wat  op  die  basis  van:  Koste  plus  10% 
werk.  Die  koste  sou  ongeveer  R30  000  beloop  met  ’n  moontlike  verdere  besparing  van  soveel  as 
R3  000  indien  die  materiaal  deur  die  Kerkraad  aangekoop  word. 

Die  Kerkraad  het  die  aanbod  met  dank  aanvaar  en  aan  die  Boukommissie  opdrag  gegee  om 
’n  kontrak  met  die  bouer  te  sluit  en  hom  te  versoek  om  so  gou  moontlik  te  begin  bou. 

Maar  weer  was  daar  ’n  vertraging.  Die  opstel  en  ondertekening  van  die  gemelde  kontrak  het 
baie  tyd  vermors  aangesien  daar  nie  vir  ’n  boeteklousule  voorsiening  gemaak  is  nie.  Die  boete- 
klousule  sou  in  werking  tree  as  die  bouwerk  nie  binne  ’n  bepaalde  tyd  afgehandel  sou  word  nie. 

Dit  is  interessant  om  daarop  te  let  dat  die  boeteklousulebepaling  die  ondertekening  van  die 
kontrak  met  etlike  weke  vertraag  het,  wat  weer  tot  gevolg  gehad  het  dat  die  bouwerk  eers  heel- 
wat  later  ’n  aanvang  kon  neem,  maar  dat  die  klousule  blykbaar  nie  in  werking  getree  het  nie. 

Volgens  die  notule  van  die  Kerkraadsvergadering  gehou  op  26  April  1971  is  30  September 
1971  as  die  sperdatum  vir  die  voltooiing  van  die  bouwerk  deur  sowel  die  Kerkraad  as  die  bouer 
aanvaar.  Maar  tóg  word  die  volgende  brokkie  genotuleer  in  die  notule  van  die  Kerkraads- 
vergadering  van  11  November  1971.  “Ds.  Muller  wou  verder  weet  hoe  ver  die  pastórie  is  en  of 
dit  beskikbaar  sal  wees  op  die  29ste  November.  Eerwaarde  voorsitter  sê  dat  die  Boukommissie 
alles  in  hulle  vermoeë  doen  om  die  pastorie  betyds  klaar  te  hê.  Die  bouer  het  belowe  dat  dit 
woonbaar  sal  wees  teen  daardie  tyd.  Dit  blyk  moontlik  te  wees  aangesien  net  die  vloer  gedoen 
moet  word  asook  die  tweede  laag  verf.”  (Bladsy  144  van  die  Notuleboek.) 

Teen  die  einde  van  1971  is  die  pastorie  voltooi  en  het  die  eerste  voltydse  leraar,  ds.  J.H.  van 
Heerden  en  sy  gesin  in  die  pastorie  ingetrek.  Nog  ’n  mylpaal  in  die  geskiedenis  van  die  gemeente 
is  behaal. 


Beroepe  op  predikante  uitgebring 


Om  een  of  ander  rede  wou  predikante  nie  die  beroepe  wat  deur  die  Kerkraad  op  hulle  uitge- 
bring  is,  aanvaar  nie.  Dit  is  moontlik  dat  huisvesting  ’n  rol  kón  speel,  aangesien  ’n  predikant, 
indien  hy  ’n  beroep  na  die  gemeente  sou  aanneem,  in  ’n  mynhuis  sou  moes  woon.  Die  Kerkraad 


het  met  die  Mynbestuur  ’n  ooreenkoms  aangegaan  waarvolgens  ’n  mynhuis  aan  die  gemeente 
verhuur  sou  word  vir  so  lank  dit  nodig  sou  wees.  Daar  kon  natuurlik  ook  ander  redes  gewees  het 
waarom  beroepe  nie  aanvaar  is  nie,  want  op  daardie  stadium  het  die  kerk  nog  ’n  groot  tekort  aan 
predikante  gehad.  (Opmerking  deur  skrywer.) 

Die  volgende  predikante  is  na  die  gemeente  beroep  en  het  die  beroepe  bedank:  Di.  C.J.A. 
Simpson,  M.J.  v.  Schalkwyk,  H.N.  Botha,  G.N.  Bloem,  J.H.  Breytenbach,  H.G.  v.d.  Westhuizen, 
Prop.  C.J.  Botha,  Di.  J.P.  Snyman.  P.D.  Smit,  H.R.  Visser,  J.H.  Breytenbach  (vir  die  tweede 
keer),  J.P.B.  Viljoen,  M.J.  v.  Schalkwyk,  (vir  die  tweede  keer),  J.A.  de  Beer,  F.G.J.  Loots,  G.J.J. 
Roos,  C.L.  Badenhorst.  Ds.  J.H.  v.  Heerden  is  beroep  en  het  die  beroep  aanvaar. 

Proponent  P.J.  v.D.  Merwe 

In  April  1969  het  proponent  P.J.  v.d.  Merwe  as  pastorale  hulp,  diens  in  die  Gemeente  aanvaar, 
’n  diens  wat  geduur  het  tot  aan  die  einde  van  1971.  Alhoewel  prop.  v.d.  Merwe  slegs  as  pastorale 
hulp  opgetree  het,  het  die  Gemeente  vir  die  tydperk  April  1969  tot  einde  1971  eintlik  ’n  voltydse 
leraar  gehad,  sodat  die  gemeentelike  werksaamhede  ongehinderd  en  op  ’n  vaste  basis  kon 
geskied. 


Ds.  VAN  Heerden  se  dienstermyn 

Met  ds.  van  Heerden  se  koms  na  die  gemeente  het  die  werkstermyn  van  ds.  P.J.  v.d.  Merwe 
wat  tydelik  in  die  gemeente  gewerk  het,  tot  ’n  einde  gekom.  Op  Saterdag,  8 Januarie  1972  is  ’n 
afskeidsfunksie  vir  ds.  v.d.  Merwe  gehou  en  op  Sondag  die  9de  Januarie  het  hy  sy  afskeidspreek 
gehou.  (’n  Kort  skets  waarin  hy  enkele  herinneringe  aan  sy  werk  in  die  gemeente  weergee  ver- 
skyn  verder  aan  in  die  blad.) 

Ds.  V.  Heerden  se  ampstermyn  was  relatief  kort  van  aard.  Op  Saterdag,  15  Januarie  1972  is 
ds.  en  mev.  van  Heerden  feestelik  in  die  gemeente  ontvang  en  op  Sondag,  16  Januarie  het  ds.  v. 
Heerden  sy  intreepreek  gelewer.  Op  Sondag,  24  November  1974  het  ds.  v.  Heerden  die  Akte  van 
Losmaking  van  die  Kerkraad  ontvang.  (’n  Kort  skets  oor  sy  herinneringe  aan  die  gemeente  ver- 
skyn  verder  aan  in  die  blad). 

Alhoewel  ds.  v.  Heerden  baie  goeie  werk  in  die  gemeente  gedoen  het,  sal  hy  sekerlik  onthou 
word  vir  sy  entoesiasme  vir  die  oprigting  van  ’n  eie  kerkgebou  vir  die  gemeente.  Gedurende  sy 
ampstermyn  is  die  planne  vir  ’n  kerkgebou  geteken  en  selfs  ’n  tender  vir  die  oprigting  van  die 
gebou  is  aanvaar.  Baie  dinge  het  egter  gebeur  voordat  hierdie  stadium  in  die  lewe  van  die 
gemeente  bereik  is. 

’n  Eie  kerkgebou  vir  die  Gemeente 

Elke  gemeente  wil  graag  ’n  eie  kerkgebou  hê  warin  eredienste  gehou  kan  word.  So  was  dit 
ook  die  geval  met  die  jong  gemeente  Premiermyn. 

Vir  die  gemeente  was  daar  drie  moontlikhede  ten  opsigte  van  die  verkryging  van  ’n  eie 
kerkgebou.  (1)  Die  bou  van  ’n  eie  kerkgebou.  (2)  Die  vergroting  van  die  bestaande  kerksaaltjie 


te  Rayton,  en  (3)  Die  aankoop  van  die  ou  kerkgeboutjie  van  die  Ned.  Gereformeerde  gemeente 
Premiermyn. 

As  daar  ooit  ’n  probleemsituasie  in  die  gemeente  ontstaan  het  wat  harde  woorde,  dreige- 
mente,  beskuldigings  en  selfs  verdagmakery  binne  die  gemeente  tot  gevolg  gehad  het,  dan  was 
dit  die  gemeente  se  keuse  tussen  die  drie  gemelde  moontlikhede. 

Die  aangeleentheid  is  op  die  Gemeentevergadering  van  31  Julie  1971  deeglik  bespreek.  Op 
daardie  stadium  het  die  Ned.  Gereformeerde  gemeente  van  Premiermyn  beplan  om  ’n  nuwe 
kerkgebou  te  laat  oprig  en  hulle  ou  kerkgeboutjie  te  verkoop.  Vir  sommige  Hervormde  lidmate 
was  dit  vanselfsprekend  dat  die  N.G.  kerkie  vir  die  Hervormde  gemeente  aangekoop  sou  word. 
Die  presiese  koopprys  is  nie  genotuleer  nie,  maar  bedrae  wat  wissel  tussen  R6  000  en  RIO  000 
is  op  die  vergadering  genoem. 

Selfs  al  sou  die  koopprys  RIO  000  wees,  was  die  gemeente  in  die  vermoeë  om  dit  te  betaal  en 
daarom  was  dit  vir  sommige  lidmate  ’n  uitgemaakte  saak  dat  die  kerkgeboutjie  aangekoop  sou 
word.  Die  feit  dat  die  kerkie  vir  slegs  300  lidmate  sitplek  gehad  het,  was  geen  faktor  nie,  aan- 
gesien  die  erediensbywoning  so  swak  was  dat  daar  slegs  by  een  spesiale  geleentheid  300  lidmate 
in  die  erediens  was. 

Indien  dit  nodig  sou  wees  om  meer  sitplekke  in  die  kerkie  besikbaar  te  hê,  kon  die  kerkie  son- 
der  veel  koste  vergroot  word.  Sommige  lidmate  het  op  daardie  stadium  alreeds  berekenings 
gedoen  en  tot  die  gevolgtrekking  gekom  dat  daar  100  bykomstige  sitplekke  voorsien  kon  word 
teen  R25  per  sitplek. 

Talle  voordele  indien  die  kerkie  vir  die  gemeente  aangekoop  sou  word,  is  op  die  vergadering 
geopper.  Ten  tye  van  die  vergadering  is  die  gemeente  se  eredienste  in  die  saal  van  die  Cullinanse 
Laerskool  gehou  en  een  lidmaat  het  gewaarsku  dat  skoolsale  in  die  toekoms  slegs  vir  opvoed- 
kundige  aangeleenthede  gebruik  gaan  word,  wat  die  gemeente  dan  sonder  ’n  kerkplek  sou  laat. 
Indien  die  N.G.  kerkie  aangekoop  sou  word,  sou  die  gemeente  nie  deur  ’n  Owerheidsbesluit  ge- 
raak  word  nie. 

Een  van  die  sterk  voorstaanders  vir  die  koop  van  die  N.G.  kerkie,  was  ds.  J.J.R  Muller,  wat 
destyds  die  gemeente  se  eerstekonsulent  was.  Volgens  die  notule  het  hy  ’n  baie  sterk  pleidooi  vir 
die  aankoop  van  die  kerkie  gelewer. 

’n  Interessante  en  ietwat  beskamende  inskrywing  kom  in  die  argumente  vír  die  aankoop  van 
die  kerkgeboutjie  voor,  naamlik;  “Die  gemeente  kan  nie  lakser  word  as  wat  hulle  tans  is  nie.” 
(Bladsy  121  van  die  Kerkraadsnotuleboek.) 

Die  tweede  moontlikheid  was  om  die  saaltjie  te  Rayton  as  kerkplek  te  gebruik.  Dit  sou  wel 
beteken  dat  die  saaltjie  vergroot  sou  moes  word,  maar  dit  sou  veel  goedkoper  wees  as  om  ’n 
nuwe  kerk  te  bou.  Die  voorstaanders  van  hierdie  moontlikheid  was  veral  sommige  inwoners  van 
Rayton,  wat  selfs  nog  vóór  die  stigting  van  die  gemeente,  ontevrede  was  dat  die  kerksentrum  vol- 
gens  die  afstigtingsvoorwaardes,  in  die  Cullinan/Zonderwatergebied  sou  wees.  Vanweë  die  kon- 
struksie  van  die  saaltjie  te  Rayton,  sou  ’n  aanbouing,  volgens  sekere  sprekers,  feitlik  onmoont- 
lik  wees  en  is  moontlikheid  nommer  twee  summier  van  die  tafel  gevee. 

In  die  bespreking  van  die  moontlike  vergroting  van  die  Raytonsaaltjie,  is  daar  deur  ds.  RJ. 
v.d.  Merwe,  die  deeltydse  predikant  van  die  gemeente,  na  die  banke  in  die  saaltjie  verwys  as 
"tamatiekassies”  en  na  die  ou  traporreltjie  as  “ ’n  konsertina”.  Daar  is  vandag  nog  enkele  lidmate 


van  die  gemeente  wat  te  Rayton  woonagtig  is  wat  ds.  v.d.  Merwe  (tans  professor  in  Sending- 
wetenskap  aan  die  Universiteit  van  Pretoria)  hierdie  opmerking  nie  ten  volle  vergewe  het  nie. 

Die  derde  moontlikheid  was  die  oprigting  van  ’n  eie  kerkgebou  vir  die  gemeente  op  die  grond 
wat  op  daardie  stadium  reeds  die  eiendom  van  die  gemeente  was  en  waarop  die  pastorie  reeds  in 
aanbou  was.  Volgens  berekening  sou  ’n  eie  kerkgebou  tussen  R120  000  en  R200  000  kos  en  dit 
was  geheel  en  al  buite  die  gemeente  se  finansiéle  vermoeë  en  sou  ook  vir  die  volgende  klompie 
jare  buite  die  gemeente  se  finansiële  vermoeë  bly. 

In  die  notule  van  die  Kerkraadsvergadering  van  27  Augustus  1971  word  gemeld  dat  die 
gemeente  se  inkomste  per  lidmaat  die  derde  laagste  in  die  hele  Ring  is.  (Bladsy  129  van  die 
Kerkraadsnotules.)  Die  oprigting  van  ’n  eie  kerkgebou  was  op  daardie  stadium  ’n  onverwesen- 
likbare  ideaal. 

Geen  besluit  ten  opsigte  van  die  drie  moontlikhede  vir  ’n  eie  kerkgebou  is  op  die  vergadering 
geneem  nie,  maar  die  aangeleentheid  is  na  die  kerkraad  verwys  vir  heroorweging  of  altematiewe 
voorstelle.  Op  27  Augustus  1971  behandel  die  Kerkraad  op  sy  maandelikse  vergadering 
weereens  die  saak  van  ’n  eie  kerkgebou.  Ds.  v.d.  Merwe,  die  voorsitter  doen  verslag  oor  ’n 
ondersoek  deur  homself,  die  skriba,  ouderling  Adie  de  Beer  en  oudl.  J.M.  v.d.  Merwe  gedoen  na 
’n  altematiewe  boumetode  as  die  konvensionele  metode  van  steen  en  sement. 

Die  Kommissie  het  onder  andere  gekyk  na  die  kerkgebou  van  die  gemeente  Witfontein. 
Hierdie  kerkgebou  is  gebou  volgens  die  staalkonstmksiemetode.  Die  kerkgebou  bied  sitplek  aan 
400  lidmate  en  het  volledig  met  orrel  en  banke  toegems,  ongeveer  R42  000  gekos.  Die  voorsit- 
ter  meld  verder  ook  dat  die  besondere  boumetode  deur  die  Kerk  se  Raad  van  Finansies  aanbeveel 
word. 

’n  Kerkgebou  voltens  hierdie  metode  opgerig,  sal  die  gemeente  ongeveer  R50  000  kos  en  dit 
is  binne  die  finansiële  vermoeë  van  die  gemeente,  aldus  die  voorsitter. 

Hierdie  verslag  is  met  groot  entoesiasme  deur  die  Vergadering  aangehoor  en  daar  is  besluit 
om  by  die  volgende  Gemeentevergadering  aan  te  beveel  dat  daar  onmiddellik  begin  word  met  ’n 
fondsinsameling  vir  ’n  kerkbouprojek  en  dat  ’n  kerkgebou  so  spoedig  moontlik  volgens  die 
staalkonstmksiemetode  opgerig  moet  word. 

Op  ’n  spesiale  Gemeentevergadering  gehou  op  Sondag  5 September  1971  gee  die  Vergade- 
ring  opdrag  aan  die  Kerkraad  om  voort  te  gaan  met  die  bou  van  ’n  eie  kerkgebou  vir  die  gemeen- 
te  volgens  die  staalkonstmksiemetode. 

Op  dieselfde  vergadering  deel  die  voorstitter  ds.  P.J.  v.d.  Merwe  die  Vergadering  mee  dat  hy 
reeds  met  die  Kerk  se  Raad  van  Finansies  in  verbinding  was  en  dat  die  prosedure  soos  deur  die 
Raad  voorgeskryf  word,  gevolg  sal  word.  Daar  is  reeds  vroeër  besluit  dat  die  Finansiële  Kom- 
missielede  ook  as  boukommissie  sal  optree. 

Dit  is  duidelik  dat  die  Boukommissie  soveel  geld  moontlik  vir  die  gemeente  wou  bespaar, 
daarom  is  daar  besluit  om  die  kerkgebou  te  laat  oprig  sonder  om  van  die  dienste  van  ’n  argitek 
gebruik  te  maak.  Later  is  daar  egter  besluit  om  wél  van  die  dienste  van  ’n  argitek  gebruik  te 
maak:  “maar  dan  moet  dit  een  wees  wat  oorspronklikheid  aan  die  dag  sal  kan  lê.”  (Bladsy  146 
van  die  Kerkraadsnotuleboek.) 

En  dít  was  hoe  ver  die  beplanning  met  die  kerkgebou  was  toe  ds.  van  Heerden  sy  dienstermyn 
in  die  gemeente  begin  het.  Onder  sy  leiding  is  planne  vir  ’n  kerkgebou  opgestel  en  al  die  voor- 


bereidings  vir  die  bou  van  die  kerkgebou  gedoen.  Dit  is  nogal  insiggewend  dat  daar  toe  op  die 
ou  end  besluit  is  om  nie  van  die  staalkonstruksiemetode  gebruik  te  maak  nie,  maar  wel  van  die 
ou  beproefde  konvensionele  metode. 

Maar  soos  dit  destyds  vir  Moses  nie  beskore  was  om  die  land  van  belofte  binne  te  gaan  nie, 
so  was  dit  ds.  van  Heerden  ook  nie  beskore  om  die  kerkgebou  te  sien  verrys  en  eredienste  daarin 
te  hou  nie.  Ongeveer  8 maande  voordat  die  bouwerk  ’n  aanvang  geneem  het,  het  hy  die  gemeente 
verlaat  deur  ’n  beroep  na  Phalaborwa  aan  te  neem. 

Op  die  Kerkraadsvergadering  van  27  Julie  1973  deel  die  voorsitter  die  Vergadering  mee  dat 
die  dienste  van  mnr.  Pretroius  verkry  is  om  die  planne  vir  die  kerkgebou  te  teken.  Mnr.  Pretorius 
is  ’n  Hervormer  en  dus  ondersteun  die  gemeente  een  van  sy  eie  kerk  se  mense  wanneer  hulle 
hom  as  argitek  aanstel.  Ten  tye  van  die  vergadering  was  die  argitek  reeds  besig  met  die  skets- 
planne. 

Die  sketsplanne  is  op  26  Oktober  1973  op  ’n  Kerkraadsvergadering  aan  die  Kerkraad  voor- 
gelê.  Oor  die  sketsplanne  word  onder  andere  soos  volg  genotuleer.  “Die  aanbevelings  van  die 
Finansiële  Kommissie  is  dat  die  planne  volgens  die  model  nie  aanvaarbaar  is  nie.  Redes  behal- 
we  die  grondplan  waarteen  geen  beswaar  is  nie,  is  gevind  dat  die  dak  te  plat  is,  die  vooraansig 
met  toring  agter  op  die  Kerk  gee  meer  ’n  indruk  van  ’n  saal  as  Kerk  en  die  geheel  indruk  nie  aan- 
vaarbaar  is  nie.”  (Kerkraadsnotuleboek  bladsy  223.)  (Volgens  ’n  vorige  lidmaat  van  die  gemeen- 
te  het  een  van  die  Kerkraadslede  die  volgende  opmerking  oor  die  sketsplan  gemaak:  “A1  wat 
ons  moet  doen  as  ons  die  planne  aanvaar,  is  om  ’n  groot  kennisgewingbord  op  die  voorkant  van 
die  gebou  aan  te  bring  met  die  woorde:  Eiendoms  Beperk,  dan  het  ons  ’n  pragtige  winkel.” 
(Opmerking  deur  skrywer.) 

Die  gewysigde  planne  is  op  ’n  Buitengewone  Kerkraadsvergadering  op  9 Desember  1973  aan 
die  Kerkraad  voorgelê  vir  besigtiging  en  kommentaar.  Hieroor  word  dan  genotuleer:  “Na 
besigtiging  en  bespreking  van  die  planne  soos  ter  tafel  aanvaar  die  Kerkraad  die  aanbeveling  van 
die  Kommissie  (Boukommissie)  op  voorstel  van  ouderling  W.H.  Swart.  Geen  teenvoorstelle  of 
beswaar  is  gemaak  nie  en  word  dit  ’n  algemene  besluit  van  die  Kerkraad  wat  dit  ook  so  aan  die 
gemeente  sal  aanbeveel.”  (Bladsy  225  van  die  Kerkraadsnotuleboek.) 

Die  Gemeentevergadering  het  die  gewysigde  planne  aanvaar  en  in  die  notule  van  die  Kerk- 
raadsvergadering  gehou  op  18  Januarie  1974,  word  soos  volg  oor  die  kerkbouprogram  genotu- 
leer:  “Die  finale  sketsplanne  is  ontvang.  Die  Kerkraad  bekragtig  die  besluit  van  die  Finansiële 
/Boukommissie  om  die  professionele  dienste  van  ’n  Bourekenaar  t.w.  Mnre.  v.d.  Walt  en  Visser 
en  Struktuuringenieurs  Mnre.  Bruinette,  Kruger,  Stofberg  en  Hugo  te  verkry  by  die  oprigting  van 
die  beplande  Kerk.  ’n  Kosteberaming  is  ontvang  en  is  soos  volg:  Totale  koste  R155  400.  Dit  is 
as  volg  onderverdeel.  Kerkgebou  - RllO  000,  Saal  en  verbindingsdeel  - R21  000,  Toring  en 
plaveisel  - R8  100.  Professionele  fooie  R15  000.  Met  waardering  is  vemeem  dat  die  tender- 
dokumente  na  verwagting  op  30  April  1974  gereed  sal  wees  en  kan  met  alle  billikheid  verwag 
word  dat  daar  vanjaar  nog  gebou  sal  word.”  (Bladsy  231  van  die  Kerkraadsnotuleboek.) 

Die  Kerk  se  Raad  van  Finansies  het  egter  ’n  demper  op  die  Gemeente  se  entoesiasme  geplaas, 
want  die  volgende  paragrafie  kom  in  die  Kerkraadsnotule  van  die  vergadering  van  19  April  1974 
voor:  “Toetsgate  vir  die  fondasie  is  gegrawe  en  ondersoek  is  gedoen.  Die  amptelike  sketsplanne 
en  aansoek  om  ’n  lening  is  aan  die  Raad  van  Finansies  gerig.  Dit  blyk  dat  die  Raad  dit  as  ’n 


waagstuk  beskou  om  soveel  geld  aan  die  gemeente  te  leen;  nieteenstaande  al  die  vaste  eien- 
domme,  groeiende  tendens  en  stygende  inkomste.”  (Bladsy  234  van  die  Kerkraadsnotuleboek.) 

’n  Herberekening  van  die  boukoste  is  gemaak  waarvolgens  dit  geblyk  het  dat  ’n  lening  van 
R94  000  dalk  voldoende  sal  wees  om  die  kerkgebou  te  laat  oprig.  ’n  Nuwe  aansoek  is  by  die 
Raad  van  Finansies  ingedien  en  ’n  lening  van  R94  000  aangevra.  Tenders  is  ook  aangevra  en  op 
die  Kerkraadsvergadering  van  14  November  1974  kon  gerapporteer  word  dat  twee  tenders  ont- 
vang  is  vir  onderskeidelik  R187  941,41  en  R176  992.  Die  laagste  tender  is  aanvaar  en  volgens 
die  argitek  sou  daar  verdere  besparings  van  ongeveer  R7  000  gemaak  kon  word. 

Op  dieselfde  vergadering  is  ook  besluit  om  die  saal-  en  kombuisgedeelte  weg  te  laat,  wat  na 
skrywer  se  mening  ’n  baie  goeie  besluit  was  aangesien  die  saalgedeelte  sitplek  vir  slegs  80  per- 
sone  sou  kon  bied.  Verder  het  die  Vergadering  ook  die  afskeidsfunksie  vir  ds.  en  mev.  v.  Heerden 
bespreek.  Soos  vroeër  reeds  vermeld  het  ds.  v.  Heerden  die  beroep  deur  die  gemeente 
Phalaborwa  op  hom  uitgebring,  aanvaar.  Op  die  30ste  November  1974  het  ds.  v.  Heerden  se 
verbintenis  met  die  gemeente  tot  ’n  einde  gekom. 

Die  Kerkraad  kon  op  daardie  tydstip,  14  November,  nog  nie  ’n  amptelike  beroep  op  ’n  vol- 
gende  predikant  uitbring  nie  aangesien  ds.  v.  Heerden  nog  die  wettige  predikant  van  die 
gemeente  was,  maar  tog  het  die  Kerkraad  ’n  klompie  predikante,  asook  ’n  proponent  (skrywer) 
genomineer  sodat  op  die  volgende  Kerkraadsvergadering  amptelik  beroep  kon  word.  Op  24 
November  1974  is  ’n  Buitengewone  Kerkraadsvergadering  gehou  waarop  daar  nie  net  ámptelik 
van  ds.  v.  Heerden  afskeid  geneem  is  nie,  maar  proponent  G.J.  Wallis  ook  beroep  is.  Prop.  Wallis 
het  die  beroep  aanvaar  en  is  op  11  Januarie  1975  in  die  gemeente  bevestig  na  die  gesin  se  ont- 
vangs  op  10  Januarie.  Ds.  Wallis  het  sy  intreepreek  op  Sondag,  12  Januarie  1975  gelewer  en  was 
ten  tye  van  die  skrywe  van  hierdie  boekie  steeds  die  predikant  van  die  Gemeente. 


Ouderling  Manie  Dreyer,  ’n  lid  van  die  Boukommissie, 
oorhandig  die  graaf  waarmee  die  eerste  sooi  gespit  is,  aan 
ds.  Wallis  om  die  eerste  sooi  te  spit. 

Na  die  plegtigheid  is  die  graaf  opgeveil  en  deur  die  argitek, 
mnr.  M.  Pretorius  vir  die  bedrag  van  R1 00,00  gekoop.  Hy  het 
die  graaf  daarna  aan  die  gemeente  geskenk. 

Ouderling  Dreyer  verskyn  links  op  die  foto. 


Belangrike  Gebeurtenisse  in  die  Gemeente 

GEDURENDE  DIE  DIENSTYD  VAN  DS.  WaLLIS 


Tussen  1975  en  1991  is  drie  groot  bouprojekte  in  die  gemeente  aangepak  en  afgehandel.  Die 
eerste  was  die  oprigting  van  die  gemeente  se  kerkgebou  wat  met  skrywer  se  diensaanvaarding 
nog  steeds  in  die  voorbereidende  fase  was.  Alles  was  feitlik  gefinaliseer  in  die  dienstermyn  van 
ds.  van  Heerden,  maar  tog  was  daar  nog  heelwat  probleme  wat  opgeduik  het  en  uit  die  weg 
geruim  moes  word  voordat  die  bouwerk  kon  begin.  Die  grootste  probleem  was  die  voorsiening 
van  ’n  lening  aan  die  Gemeente  deur  die  Kerk  se  Raad  van  Finansies.  Nadat  verdere  same- 
sprekings  met  die  destydse  administrateur,  mnr.  A.B.  van  N.  Herbst  gevoer  is  en  gemeentes  wat 
reeds  lenings  by  die  Raad  van  Finansies  aangegaan  het,  begin  het  om  die  lenings  terug  te  betaal 
en  na  ’n  reëling  met  die  bouersfirma,  Noordvaal  Konstruksie  kon  daar  reeds  op  die  Kerk- 
raadsvergadering  van  24  Januarie  1975  melding  gemaak  kon  word  van  ’n  moontlike  “Sooispit- 
funksie”.  Die  moontlikheid  het  werklikheid  geword  en  op  22  Februarie  is  die  funksie  gehou  te 
midde  van  groot  belangstelling  van  die  kant  van  die  lidmate  sowel  as  die  plaaslike  gemeenskap. 

Vir  díe  besondere  geleentheid  is  ’n  stellasie  van  bloekompale  op  die  kerkterrein  opgerig  en 
aan  drie  kante  en  ook  aan  die  bokant  met  bokseile  toegemaak.  Hierdie  stellasie  het  onder  andere 
ook  gedien  as  die  “lokaal”  waarin  die  1975  kerkbasaar  gehou  is. 

AJhoewel  daar  in  latere  jare  van  die  Cullinanse  Laerskoolsaal  gebruik  gemaak  is  om  die 
gemeentelike  basaars  te  hou  en  nog  later  van  die  ruimte  onder  die  skadunet  wat  tussen  die 
kerkgebou,  die  kategeselokale  en  die  kombuisdeel  gespan  is,  is  baie  lidmate  van  mening  dat  die 
basaar  onder  die  bokseile  die  lekkerste  was  wat  nog  in  die  gemeente  gehou  is. 

Op  die  dag  van  die  hoeksteenlegging  is  die  seile  weereens  oor  die  stellasie  getrek  en  het  die 
“lokaal”  gedien  as  kerk  waarin  die  erediens  en  die  toesprake  en  gelukwensings  gehou  is.  Die  ere- 
diens  is  gelei  deur  ds.  v.  Heerden. 


Enkele  lidmate  geniet  versnaperings  tydens  die  sooispitfunksie. 


Die  bouwerk  begin 


Bouwerk  aan  die  kerkgebou  het  kort  ná  die  sooispitfunksie  ’n  aanvang  geneem,  maar  die 
werk  is  telkens  vertraag  vanweë  die  baie  reën  wat  in  daardie  tyd  geval  het.  Syferwater  het  voort- 
durend  die  fondasieuitgrawings  ingestroom  en  moes  aanhoudend  uitgepomp  word.  Dit  was  eers 
toe  die  reënseisoen  verby  was  dat  daar  werklik  met  die  werk  gevorder  kon  word. 

Nietemin  kon  daar  alreeds  op  die  Kerkraadsvergadering  van  25  Mei  1975  voorlopige  reëlings 
getref  word  vir  die  hoeksteenleggingsfunksie  gedurende  Julie.  Oor  hierdie  aangeleentheid  is 
soos  volg  genotuleer:  “Reëlings  i.v.m.  hoeksteenlegging.  Eerwaarde  voorsitter  deel  die  Verga- 
dering  mee  dat  die  argitek,  mnr.  Pretorius  gesê  het  dat  die  hoeksteen  enige  tyd  vanaf  drie  weke 
tot  en  met  ses  weke  vanaf  vandag  gelê  kan  word.  Die  vordering  met  die  bouwerk  het  verbeter  na 
die  oponthoud  met  die  baie  reëns.  Die  datum  word  bepaal  vir  Saterdag,  5 Julie,  die  tyd  14h00. 
Vorm.  Erediens  op  die  terrein,  waama  die  hoeksteen  deur  ds.  G.J.  Wallis  gelê  sal  word.”  (Bladsy 
257  van  die  Kerkraadsverg.,  Notuleboek.) 

Hierdie  funksie  het  verloop  soos  beplan  en  daar  was  weereens  baie  belangstelling  van  die  kant 
van  die  lidmate.  ’n  Lank  gekoesterde  ideaal  was  besig  om  te  verwesenlik  en  almal  wou  in  die 
vreugde  deel. 


Die  Hoeksteenlegging 


Dit  sou  egter  nog  ’n  gemime  tyd  duur  voordat  die  kerkgebou  voltooi  sou  wees,  aangesien  daar 
van  tyd  tot  tyd  probleme  opgeduik  het.  Van  die  probleme  is  onder  andere  die  volgende:  Die 
betonmuur  agter  die  preekstoel  moes  twee  keer  tot  op  die  fondasie  afgebreek  word  omdat  dit  vol- 
gens  die  argitek  nie  goed  genoeg  was  nie.  Selfs  die  derde  probeerslag  was  ook  nie  so  geslaagd 


Di.  GJ.  Wallis  en  J.H.  v.  Heerden  by  die  pasgelegde  hoeksti 
Ds.  Wallis  verskyn  links  op  die  foto  en  ds.  v.  Heerden,  regs. 


nie  en  is  daar  besluit  om  die  muur,  wat  ’n 
“gehamerde  beton”  afwerking  móes  hê, 
met  houtpanele  te  bedek. 

Dit  was  ook  nodig  om  die  hele  beton- 
vloer  op  te  breek  en  van  voor  af  te  giet 
omdat  die  helling  verkeerd  verkeerd  was. 
(Wat  gebeur  het  was  dat  die  vloer  van  die 
voorkant  van  die  gebou  tot  teenaan  die 
preekstoel  aaneen  skuins  na  die  preekstoel 
toe  gegiet  was.  Dit  het  meegebring  dat  ook 
die  vloer  van  die  liturgiese  mimte  teen  ’n 
redelike  helling  gegiet  was  terwyl  die 
vloer  waterpas  moes  wees.  Die  opbreek 
van  die  vloer  het  besonder  veel  tyd  in 
beslag  geneem.) 

Maar  ten  spyte  van  probleme  en 
temgslae  is  die  kerkgebou  voltooi  en  op  15 
Mei  1976  feestelik  ingewy.  Die  program 
vir  die  verrigtinge  was  soos  volg. 


nl  li 

y 

Program  ' 

Saterdag,  15  Meí 

14h00 

1. 

Samekoms  by  Kerkgebou. 

2. 

Gebed  deur  Ds.  G.J.  Wallis. 

3. 

Verwelkoming:  Ds.  J.J.P.  Muller  (Seremoniemeester) 

4. 

Kort  toespraak  deur  Argitek  Mnr.  Pretorius. 

5. 

Oorhandiging  van  sleutel;  Argitek. 

6. 

Oopsluit  van  kerkdeur:  Mev.  C.W.  Wallis. 

7. 

Sang:  Psalm  100  verse  1,  3 en  4. 

8. 

Gemeente  gaan  kerkgebou  binne  onder  gewyde  orrel- 
spel  deur  Mnr.  Gey  von  Pittius. 

9. 

Wydingsrede:  Prof  J.l.  de  Wet. 

GELUKWENSE  EN  GROETE  NAMENS: 

1. 

Kommissie  van  die  H.E.  Alg.  Kommissie  - 
Prof.  J.P.  Oberholzer. 

2. 

Ring  van  Bronkhorstspruit:  Ds.  C.J.  v.  Schalkwyk 

3. 

N.G.  Kerk  Premiermyn:  Ds.  W.  Maree. 

4. 

Gereformeerde  Kerk:  Ds.  N.  Dromer. 

5. 

Die  Onderwys:  Mnr.  G.  Maritz. 

6. 

Premier  Diamantmyn:  Mnr.  0.  van  Jaarsveld. 

7. 

Noordvaal  Konstruksies:  Mnr.  W.  Marais. 

8. 

Hervormde  gemeente  Premiermyn: 

Broeder  J.  Erasmus 

9. 

Bedankings:  Ouderling  H.  Steenkamp. 

VERVERSINGS  IN  TENT  LANGS  KERK 

10h30 

Voorbereidingsdiens,  geloofsbelydenis  en  bevestiging  van 
nuwe  lidmate:  Ds.  G.J.  Wallis. 

SONDAG,  16  MEI  1976 


09h30  Nagmaalsdiens:  Ds.  J.H.  v.  Heerden.  Halfuur  na  die  nag- 
maalsdiens,  dankseggingsdiens:  Ds.  P.J.  v.d.  Merwe  en  bediening 
van  die  Heilige  Doop:  Ds.  G.J.  Wallis. 


Die  Boukommissielede.  (Van 
links  na  regs)  Sittende:  Oudl. 
Gert  Ellerman,  Broeder  Eric 
Havenga,  Ds.  G.J.  Wallis, 
Oudl.  Manie  Dreyer  en 
Broeder  Jannie  Prinsloo. 
Staande:  Ouderlinge  Ferdie 
Prinsloo,  Piet  Schutte,  Adie  de 
Beer  en  Hennie  Steenkamp. 
Oudl.  Corrie  Tosen,  die  ander 
lid  van  die  Kommissie  kon 
vanweë  werksomstandighede 
nie  teenwoordig  wees  toe  die 
foto  geneem  is  nie. 


Met  harde  werk,  bereidheid  tot  offervaardigheid,  fyn  finansiële  beplanning  en  natuurlik  baie 
genade  van  Bo,  kon  daar  reeds  op  8 Augustus  1982  aan  die  gemeente  bekendgemaak  word  dat 
die  lening,  verkry  van  die  Raad  van  Finansies,  ten  volle  terugbetaal  is  binne  die  tydsbestek  van 
net  sewe  jaar. 

Die  Kerkraad  het  besluit  dat  die  geleentheid  feestelik  gevier  moes  word  met  ’n  spesiale  dank- 
diens  en  ’n  gratis  ete  vir  die  hele  gemeente.  Dit  is  gedoen.  Prof.  B.J.  Engelbrecht  het  die  predi- 
king  waargeneem. 

Vir  die  interessantheid  kan  genoem  word  dat  die  Kerkraad  die  bedrag  van  R400  bewillig  het 
vir  die  aanbieding  van  die  funksie.  Die  reëlingskomitee  het  hulle  werk  so  goed  gedoen  dat  daar 
na  afloop  van  die  funksie  ’n  bedrag  van  R470  by  die  kassier  inbetaal  kon  word. 

Dit  kan  ook  met  dank  vermeld  word  dat  ’n  broeder  Pistorius  van  die  EllisrasA^aalwater 
omgewing,  wie  se  twee  seuns 
op  daardie  stadium  diakens 
van  Premiermyngemeente 
was,  ’n  bees  aan  ons  ge- 
meente  geskenk  het  op  voor- 
waarde  dat  die  predikant  en 
sy  eggenote  die  bees  per- 
soonlik  moes  kom  haal. 


Die  kansel  van  Italiaanse  marmer 
trek  dadelik  die  aandag  van  die 
kerkgangers  en  maak  dit  out- 
omaties  die  fokuspunt  binne  die 
gebou. 


■■íf; 


Die  bees  is  gehaal,  ’n  spekvark  aangekoop  en  talle  meters  wors  is  gemaak.  Die  reëlingskomi- 
tee  het  op  versoek  van  talle  lidmate,  besluit  dat  die  feesvieringe  onder  andere  ook  ’n  braaivleis- 
geleentheid  moes  insluit.  (Om  een  of  ander  rede  is  ’n  braaivleisgeleentheid  in  die  gemeente 
uiters  gewild  en  talle  lidmate  woon  so  ’n  funksie  by  (Opmerking  deur  skrywer).) 

Dit  was  grootliks  aan  die  skenking  van  die  bees  te  danke  dat  die  reëlingskomitee  na  afloop 
van  die  feesvieringe  ’n  bedrag  van  R470  by  die  kassier  kon  inbetaal. 

Daar  word  dikwels  spottenderwys  na  kerkgeboue  verwys  as  “Koeksisterkerke”  om  daardeur 
aan  te  toon  dat  die  kerkgebou  eintlik  met  koeksistergeld  betaal  is.  In  die  geval  van  Premiermyn 
is  dit  grootliks  waar.  Die  Susters  van  die  gemeente  het  maandeliks  1 000  dosyn  koeksisters  gebak 
en  verkoop  en  langs  die  weg  baie  geld  ingesamel  om  die  lening  af  te  betaal. 

Dit  was  juis  in  hierdie  tyd  dat  daar  vir  sowat  ’n  jaar  lank  elke  maand  etlike  dosyn  koeksisters 
na  Engeland  “uitgevoer”  is. 

Volgens  berekening  het  die  susters  van  die  gemeente  tot  en  met  die  inwyding  van  die 
gemeente  se  kerksaal  al  oor  die  2 miljoen  koeksisters  gebak.  Nogal  nie  ’n  geringe  prestasie  nie. 


Lidmate  in 

GESELLIGE  LUIM 
BESIG  OM  FEES  TE 
VIER  NA  DIE 
AFBETALING  VAN 

KERKSKULD. 


'n  Eie  saal  vir  die  Gemeente 


Met  die  kerkgebou  kant  en  klaar  betaal,  het  die  Gemeente  sterk  begin  dink  aan  eie  kerksaal. 
Die  dienste  van  ’n  argitek  is  verkry  en  planne  vir  ’n  saal  is  geteken.  Die  saal  sou  aan  die  suide- 
kant  van  die  kerkgebou  opgerig  word.  Van  hierdie  beplanning  sou  egter  niks  kom  nie  aangesien 
daar  vasgestel  is  dat  die  Provinsiale  Administrasie  besig  was  om  ’n  snelweg  deur  die  kerkgrond 
te  beplan.  Die  pad  sou  feitlik  teenaan  die  kerkgebou  verbygaan.  Na  baie  besware  van  die  kant 
van  die  kerkraad  het  die  T.P.A.  padbeplanners  besluit  om  die  pad  ’n  entjie  verder  by  die  kerkge- 
bou  verby  te  laat  gaan,  maar  dit  het  steeds  beteken  dat  die  saal  nie  op  die  beoogde  plek  gebou 
sou  kon  word  nie  en  dat  die  planne  oorgeteken  moes  word;  ’n  vermorsing  van  etlike  duisende 
rande  wat  andersins  nuttig  gebruik  kon  word. 

In  argitekstaal  moes  die  reeds  getekende  saalplanne  “oorgespieël’  word.  Ook  dít  is  gedoen  en 
op  die  Gemeentevergadering  van  11  Oktober  1981,  dit  wil  sê,  nog  voordat  die  lening  vir  die 
kerkgebou  ten  volle  terugbetaal  is,  word  daar  besluit  dat  daar  so  gou  moontlik  met  die  bou  van 
’n  saal  begin  moet  word.  (Bladsy  190  van  die  Gemeentevergadering  Notuleboek.) 

Voordat  daar  weer  aandag  aan  die  saal  gegee  kon  word,  het  ’n  ander  behoefte  in  die  gemeente 
ontstaan.  Die  hele  kategesebestek  in  die  Kerk  is  drasties  verander  en  dit  het  meegebring  dat  kate- 
geselokale  in  elke  gemeente  ’n  noodsaaklike  deel  van  die  kategetiese  onderrig  van  die  kinders 
van  die  gemeente  geword  het. 

Die  behoefte  aan  kategeselokale  in  die  gemeente  het  tot  gevolg  gehad  dat  daar  besluit  is  om 
8 kategeselokale  te  laat  bou.  Die  susters  van  die  gemeente  het  in  hierdie  beoogde  bouprojek  die 
spreekwoordelike  waenhuisdeur-opening  gesien  en  vir  die  Kerkraad  gevra:  “Laat  terselfdertyd 
vir  ons  ’n  kombuis  bou  wat  later  deel  van  ’n  saalkompleks  kan  wees.”  Die  gedagte  was  goed  en 
volgens  berekenings  sou  die  gemeente  die  lening  wat  vir  die  projek  aangegaan  sou  moes  word, 
met  redelik  gemak  kon  terugbetaal. 

As  daar  destyds  met  die  Gemeentevergadering  waarop  die  drie  moontlikhede  vir  die  verkry- 
ging  van  ’n  eie  kerkgebou  bespreek  is,  harde  woorde  geval  het,  dan  was  die  Gemeentever- 
gadering  waarop  die  bou  van  die  kombuisdeel  van  ’n  toekomstige  saal  vir  die  gemeente  bespreek 
is,  ’n  herhaling  van  die  vroeëre  vergadering.  Die  lidmate  was  duidelik  in  twee  kampe  verdeel. 
Oor  die  oprigting  van  die  kategeselokale  was  daar  redelik  eenstemmigheid,  maar  oor  die  kom- 
buisgedeelte  was  dit  ’n  perd  van  ’n  ander  kleur. 

Vir  sommige  lidmate  was  die  bou  van  ’n  kombuis  niks  anders  as  ’n  “wit  olifant”  wat  die 
gemeente  nie  nodig  gehad  het  of  kon  bekostig  nie,  terwyl  dit  vir  ander  weer  ’n  absolute  nood- 
saaklikheid  was,  aangesien  die  gemeente  en  veral  die  N.H.S.V.  baie  aktief  was  en  steeds  is. 

Die  aangeleentheid  is  op  Kerkraads-,  Gemeente-  en  N.H.S.V.  vergaderings  oor  en  oor  be- 
spreek  en  op  die  Spesiale  Gemeentevergadering  gehou  op  23  Junie  1985  word  die  aangeleent- 
heid  tot  die  spits  gedryf.  Oor  hierdie  Vergadering  word  onder  andere  soos  volg  genotuleer:  “Die 
voorsitter,  ds.  Wallis  verduidlik  breedvoerig  dat  die  N.H.S.V.  versoek  het  dat  die  kombuis  ook 
nou  gebou  word.  Die  tenderprys  wat  ontvang  is  beloop  R32  600.  Die  sierstene  vir  die  hele  pro- 
jek  is  reeds  aangekoop  teen  R19  600  en  die  tenderprys  vir  die  kategeselokale  beloop  R30  000. 
Die  totale  koste  beloop  R83  700.  Na  breedvoerige  bespreking  stel  br.  O.  de  Lange  voor,  gesekon- 


deer  deur  br.  A.  de  la  Rey,  dat  aan  die  versoek  van  die  Susters  voldoen  word.  Ouderling  A.  Steyn 
wys  daarop  dat  daar  goedkeuring  van  die  Raad  van  Finansies  is  om  slegs  die  kategeselokale  en 
die  gepaardgaande  stoep  te  bou  en  dat  die  tenderprys  van  R32  600  slegs  die  gebou  insluit.  Dit 
bring  mee  dat  ’n  lening  van  minstens  R23  000  elders  aangegaan  sal  moet  word.  Dit  sluit  nie  die 
toerusting  van  die  kombuis  wat,  volgens  die  argitek  ongeveer  RIO  000  sal  beloop,  in  nie.  Hy  stel 
voor,  gesekondeer  deur  br.  R Greyling,  dat  slegs  die  kategeselokale  as  fase  een  nou  gebou  word. 
Die  voorstel  van  broeder  de  Lange  word  met  meerderheid  van  stem  aanvaar. 

Oudl.  O.  Engelbrecht  bied  aan  om  RIO  000  en  oudl.  P.  Schutte  om  R8  000  aan  die  gemeente 
te  leen  teen  10%  rente.  (Bladsye  251  en  252  van  die  Gemeentevergadering  Notuleboek.) 

Met  al  die  gesloer  ten  opsigte  van  die  pad  wat  deur  die  kerkgrond  gebou  sou  word  en  waa- 
roor  daar  nie  van  die  kant  van  die  Transvaalse  Provinsiale  Administrasie  uitsluitsel  gegee  kon 
word  nie,  asook  die  opstel  van  nuwe  planne  vir  ’n  saal  aan  die  noordelike  kant  van  die  kerkge- 
bou  en  die  boukoste  wat  feitlik  maandeliks  styg,  het  die  Gemeente  reeds  die  sierstene  vir  ’n  saal 
en  kategeselokale  aangekoop,  vandaar  die  verwysing  na  die  stene  in  die  notule  van  23  Junie 
1985. 

Die  aanvang  met  die  bouwerk  is  ietwat  vertraag  aangesien  die  Susters  van  die  Gemeente 
gevra  het  dat  daar  ook  ruimte  gelaat  moes  word  vir  ’n  inloopkoelkamer.  Die  bouplanne  moes  dus 
ietwat  gewysig  word.  Uiteindelik  het  die  bouwerk  begin  en  die  kategeselokale  asook  die  kom- 
buisgedeelte  van  die  saal  kon  vanaf  die  begin  van  1986  benut  word.  Die  lening  wat  vir  hierdie 
doel  aangegaan  moes  word  is  binne  enkele  jare  terugbetaal,  weereens  grootliks  deur  die  bak  en 
verkoop  van  koeksisters.  Die  offervaardigheid  van  die  lidmate  moet  natuurlik  ook  nie  buite 
rekening  gelaat  word  nie. 

Instede  van  ’n  witolifant  was  die  kombuis  eerder  óór-  as  onderbenut.  Binne  4 jaar  is  die  lening 
terugbetaal  en  kon  die  Gemeente  emstig  begin  dink  aan  die  oprigting  van  die  kerksaal. 

Maar  ook  oor  híerdie  aangeleentheid  is  daar  harde  woorde  op  Gemeentevergaderings  uitge- 
spreek.  Alhoewel  die  nut  van  die  kombuis  oor  en  oor  bewys  is,  en  die  behoefte  aan  ’n  eie  saal 
vir  die  Gemeente  elke  dag  duideliker  en  duideliker  geword  het,  was  daar  steeds  ’n  klompie  lid- 
mate  wat  ten  dode  toe  téén  die  oprigting  van  ’n  saal  gekant  was. 

Die  N.H.S.V.  van  die  Gemeente  is  besonder  aktief  en  is  in  groot  aanvraag  wanneer  dit  kom 
by  spyseniering.  Vir  die  Susters  het  ’n  eie  saal  vir  die  Gemeente  hoe  langer  hoe  meer  ’n  groot 
behoefte  geword.  Op  die  Gemeentevergadering  gehou  op  11  Oktober  1981,  het  die  Vergadering 
reeds  opdrag  aan  die  Kerkraad  gegee  om  ’n  kerksaal  te  laat  oprig  wanneer  die  omstandighede 
daarvoor  reg  was.  Die  Susters  van  die  Gemeente  het,  met  die  besluit  en  die  opdrag  van  die 
Gemeentevergadering  van  11  Oktober  1981,  al  meer  en  meer  daarop  begin  aandring  dat  die  saal 
gebou  moet  word. 

Tenders  vir  die  bou  van  die  saal  waarvan  die  planne  reeds  geteken  was,  is  aangevra,  maar  die 
tenderbedrae  was  so  hoog  dat  dit  buite  die  finansiële  vermoeé  van  die  Gemeente  was.  Die  enig- 
ste  uitweg  vir  die  Gemeente  was  om  ’n  saal  te  laat  oprig,  wat  miskien  nie  so  indrukwekkend  soos 
die  aanvanklikbeplande  saal  sou  wees  nie,  maar  tog  nog  funksioneel  en  bekostigbaar. 

Oor  één  saak  was  predikant,  Kerkraad,  Finansiële  Kommissie  én  lidmate  dit  met  mekaar 
roerend  eens,  naamlik  dat  die  Gemeente  geen  skuld  met  enige  bouprojek  sou  aanpak  wat  buite 
die  finansiële  vermoeë  van  die  Gemeente  sou  wees  nie.  Die  versoeking  om  maar  te  bou  en  te 


hoop  vir  die  beste  was  dikwels  baie  groot,  veral  wanneer  daar  gesukkel  moes  word  om  ’n  saal 
vir  een  of  ander  funksie  te  bekom,  maar  die  Gemeente  sou  nie  die  hart  oor  die  rede  laat  seëvier 
nie  en  elke  bouprojek  moes  maar  oorstaan  tot  op  die  regte  tyd. 

Dit  het  ook  gegeld  ten  opsigte  van  die  aanbou  van  ’n  sitkamer  by  die  pastorie. 

Dit  het  heel  spoedig  duidelik  geword  dat  die  pastorie  nie  werklik  aan  die  doel  van  pastorie 
beantwoord  nie  aangesien  die  sitkamer  veels  te  klein  was  om  al  die  lidmate  te  huisves  wat  by  die 
pastorie  opgedaag  het.  Daar  was  ook  nie  plek  waar  die  jonger  kinders  kon  sit  om  buite  die  groot- 
mensgeselskap  te  wees  nie,  behalwe  in  die  studeerkamer. 

Skrywer,  wat  al  sy  preke  woordeliks  uittik,  moes  male  sonder  tal  sien  hoedat  kindertjies  van 
die  gemeente  sy  halfklaar  getikte  preke  sommer  vír  hom  klaar  getik  het. 

Min  of  meer  saam  met  die  planne  wat  vir  die  saal  geteken  is,  is  daar  ook  ’n  plan  geteken  vir 
die  aanbouing  van  ’n  funksionele  sitkamer  aan  die  bestaande  pastorie.  Hierdie  bykomstige 
vertrek  is  in  die  middel  tagtigeijare  deur  een  van  die  lidmate,  broeder  Andries  Riekert  gebou  en 
word  maksimaal  benut. 

Vir  die  interessantheid  kan  genoem  word  dat  die  Kerk  se  Raad  van  Finansies  wat  die  bouplan 
moes  goedkeur,  só  lank  met  die  toestemming  gesloer  het  dat,  toe  die  toestemmingsbrief  by  die 
Gemeente  opdaag,  die  vertrek  reeds  ongeveer  vier  maande  in  gebruik  was. 

Die  Saaldroom  word  waar 

Uitkoms  het  gekom  van  die  kant  van  ’n  lidmaat  van  die  gemeente,  broeder  RD.  Venter,  ’n 
boukontrakteur  van  beroep.  Broeder  Venter  het  ’n  plan  aan  die  Kerkraad  voorgelê  wat  aan  al  die 
gemeentelike  behoeftes  sou  beantwoord  en  wat  ook  deur  die  gemeente  bekostig  sou  kon  word. 
Dit  was  miskien  juis  vanweë  die  versekering  van  die  N.H.S.V.  Bestuur,  dat  die  Susters  die  kapi- 
taal  sou  afbetaal  as  die  Gemeente  die  rente  sou  betaal,  dat  daar  besluit  is  om  die  aanbod  van 
broeder  Venter  te  aanvaar  en  hom  te  vra  om  die  saal  te  bou. 

Broeder  Venter  het  self  ook  ’n  lening  aan  die  Gemeente  toegestaan  teen  ’n  rentekoers  veel 
laer  as  die  heersende  rentekoers  op  daardie  stadium.  Broeder  Venter  kan  met  reg  ’n  uiters  pósi- 
tiewe  denker  genoem  word.  Dit  was  grootliks  as  gevolg  van  sy  versekereing  dat  die  Gemeente 
wel  die  lening  sal  kan  delg  as  die  Gemeente  bereid  is  om  te  wérk,  dat  die  saal  wel  gebou  is. 

Dat  broeder  Venter  se  positiewe  benadering  tot  die  bou  van  die  saal  na  die  lidmate  toe 
deurgewerk  het,  blyk  duidelik  uit  die  notule  van  die  Gemeentevergadering  gehou  op  3 Februarie 
1991.  Daar  word  soos  volg  genotuleer:  “Saalbou.  Daar  is  een  tender  ontvang  teen  R243  000.  Die 
voorsitter  rapporteer  dat  ’n  lening  by  die  Bank  bekom  kan  word  teen  21%  rente.  Na  bespreking 
word  besluit  dat  die  ouderlinge  opgedra  word  om  ’n  daadwerklike  poging  aan  te  wend  om  ’n 
beraming  van  beloftes  in  hulle  wyke  te  maak  en  dat  die  finale  besluit  oor  drie  weke  geneem  sal 
word.  Intussen  sal  goedkeuring  verkry  word  vanaf  die  Ringsraad  vir  Kerklike  Goedere  en  die 
Raad  van  Finansies.”  (Bladsy  297  van  die  Gemeentevergadering  notuleboek). 

Die  opvolgvergadering  is  gehou  op  24  Februarie  1991  en  oor  die  bou  van  die  saal  word  soos 
volg  genotuleer.  “In  opvolging  tot  die  Gemeentevergadering  van  3 Februarie  1991  se  opdrag 
word  as  volg  verslag  gedoen. 


I 


1.1  Tot  datum  is  verslae  uit  19  wyke  ontvang. 

1.2  Beloftes  en  skenkings  ten  bedrae  van  R31  000  is  ontvang. 

1.3  Die  N.H.S.V.  ondemeem  om  weereens  d.m.v.  en  gebak  ernstige  pogings  aan  te  wend  om 
fondse  in  te  samel. 

2.  Die  tender  van  Br.  R Venter  wat  as  volg  lees  word  voorgelê. 

2.1  Tenderprys  R24  3000. 

2.2  Die  gemeente  betaal  alle  beskikbare  fondse  aan  die  bouer  by  voltooiing  van  die  gebou. 

2.3  Die  bouer  leen  die  balans  van  die  boukoste  aan  die  gemeente  vir  ’n  tydperk  van  5 jaar 
teen  15%  rente. 

3.  Na  bespreking  waaraan  ’n  hele  paar  lidmate  deelgeneem  het,  besluit  die  vergadering  een- 
parig  dat  die  saal  gebou  word  met  dank  aan  Br.  P.  Venter  vir  sy  aanbod.”  (Bladsye  298 
en  299  van  die  Gemeentevergadering  notuleboek.) 

Met  die  saal  in  aanbou,  is  baie  lidmate  se  belangstelling  in  die  bouprojek  opnuut  geprikkel  en 
op  die  Gemeentevergadering  gehou  op  25  Augustus  1991,  kon  soos  volg  gerapporteer  word. 
“Die  voorsitter  rapporteer  dat  daar  geringe  vertragings  is  weens  ’n  tekort  aan  materiaal  by  ver- 
skaffers,  verder  vorder  die  bouwerk  na  wense.  Die  boufonds  staan  tans  op  R54  000  en  die  susters 
het  R40  000  wat  die  totaal  te  staan  bring  op  R94  000.”  (Bladsy  303  van  die  Gemeente- 
vergaderingnotuleboek.) 

Toe  die  saal  voltooi  is,  kon  ’n  tjek  vir  RIOO  000  aan  die  bouer  oorhandig  word.  Die  uitstaande 
bedrag  op  die  tenderbedrag  wat  R143  000  móes  wees,  het  aangegroei  tot  R160  000,  aangesien 
die  Kerkraad  besluit  het  dat  die  saal,  die  kerkkompleks  en  ook  die  pastorie  by  die  Cullinandorp 
se  rioolstelsel  aangeskakel  moet  word. 

Tydens  huisbesoek,  sowat  ’n  jaar  nadat  die  saal  in  gebruik  geneem  is,  het  broeder  Venter,  die 
verbandhouer,  aan  skrywer  en  ouderling  Johan  Bolton  gesê  dat  hy  die  gemeente  die  bedrag  van 
R25  000  op  die  uitstaande  kapitale  bedrag,  kwytskeld.  Uit  broeder  Venter  se  optrede  rondom  die 
hele  saalbouprojek,  is  dit  duidelik  dat  hy  die  saal  grootliks  as  ’n  skenking  aan  die  gemeente  be- 
skou  het.  Enigeen  wat  iets  van  boukoste  weet,  kan  daarvan  getuig  dat  dit  onmoontlik  is  om  so  ’n 
groot  projek  vir  so  ’n  geringe  bedrag  te  bou  en  enige  wins  daarop  te  toon. 


Die  kappe  word  opgesit.  Die  vindingrykheid 
van  die  bouer,  asook  sy  onkonvensionele 
manier  van  bou,  het  menige  belangstellende 
toeskouer  verbaas.  Een  ding  was  vas  en 
seker:  Wat  Piet  Venter  al  van  bouwerk 
vergeet  het,  moet  menige  bouer  nog  gaan 
leer. 


Die  Saal  in  aanbou 


Die  steenwerk  is  feitlik  klaar.  Net  die  afrond- 
ingswerk  bly  oor 


Die  Saal  se  hoeksteen 

WORD  GELÊ 


Mev.  C.W.  Wallis  lê  die  hoeksteen  terwyl  die 
kontrakteur,  mnr.  P.D.  Venter  en  twee  toekoms- 
tige  N.H.S.  V.  lede  toekyk. 


*ÍL  / - 


Mnr.  Dawid  Bester,  die  werksvoorman,  mnr.  P.D. 
Venter,  die  kontrakteur  en  mev.  Wallis  net  na  die 
hoeksteenlegging. 


Die  saal  word  ingewy 


Die  inwyding  van  die  kerksaal  het  plaasgevind  op  26  Oktober  1991.  Ná  ’n  erediens  in  die 
kerk  is  al  die  aanwesiges  oor  na  die  saal  waar  die  deur  oopgesluit  is  deur  die  bouer,  die  saal 
amptelik  aan  die  Gemeente  afgegee  is  en  die  aanwesiges  lustig  kon  weglê  aan  ’n  spogete  deur 
die  susters  aangebied. 

Addendum:  Met  die  druk  van  hierdie  geskriffie  was  die  kerksaal  reeds  klaar  betaal. 


Enkele  Toekomsídeale 

Een  van  die  merkwaardigste  dinge  van  die  gemeente  is  dat  daar  oor  25  jaar  heen,  nie  ’n  noe- 
menswaardige  groei  in  die  gemeente  se  lidmaattal  was  nie.  Die  rede  hiervoor  is  grootliks  daarin 
geleë  dat  die  oorgrote  meerderheid  lidmate  nie  in  hulle  eie  huise  woon  nie.  Persone  verbonde  aan 
die  Premier  diamantmyn  woon  in  huise  wat  aan  die  myn  behoort.  Op  60-jarige  ouderdom  word 
mynwerkers  gepensioneer  en  dan  moet  hulle  ook  hulle  mynhuise  ontruim. 

Die  enigste  plek  waar  gepensioneerde  lidmate  hulle  kán  vestig  as  hulle  lidmate  van  die 
Gemeente  wil  bly,  is  óf  op  kleinhoewes,  waarvan  daar  relatief  min  in  die  mark  kom,  óf  te  Rayton. 
Gewoonlik  vestig  afgetrede  lidmate  hulle  op  plekke  buíte  die  gemeentegrense. 

Dieselfde  geld  ook  ten  opsigte  van  lidmate  verbonde  aan  Departement  van  Korrektiewe 
Dienste.  Ook  húlle  woon  in  huise  wat  aan  die  Dept.  behoort  en  ook  hulle  het  nie  veel  van  ’n 
keuse  waar  hulle  kan  woon  wanneer  hulle  hul  departementele  wonings  moet  ontruim  nie. 

Dit  is  wel  waar  dat  sommige  mynwerkers  asook  lede  van  die  Dept.  van  Korrektiewe  Dienste 
wêl  wonings  te  Rayton  koop  terwyl  hulle  nog  in  diens  is,  maar  die  oorgrote  meerderheid  trek  na 
ander  stede  en  dorpe.  Diegene  wat  in  húlle  plekke  deur  die  verskillende  instansies  in  diens 
geneem  word,  is  ook  nie  altyd  lidmate  van  die  Ned.  Hervormde  Kerk  nie. 

Deur  die  jare  heen  was  die  belydende  lidmaattal  relatief  konstant  rondom  die  getal  620.  Die 
sieletal  was  ook  maar  deurgaans  in  die  omgewing  van  950.  En  dit  bring  mee  dat  een  groot  ideaal 
seker  nie  gou  verwesenlik  sal  kan  word  nie  en  dit  is  om  die  Rayton/Donkerhoek  gedeelte  van  die 
gemeente  te  kan  laat  afstig  om  ’n  selfstandige  gemeente  te  vorm.  Dit  was  deur  die  jare  heen  een 
groot  gemeentelike  ideaal,  maar  sal  nog  baie  lank  ’n  ideaal  moet  bly,  tensy  daar  natuurlik  iets 
drasties  onvoorsiens  gebeur. 

’n  Verdere  ideaal  is  om  ’n  pyporrel  vir  die  Gemeente  be  bekom.  Met  die  bou  van  die  kerkge- 
bou  is  orrelpype  (Praatpype)  reeds  geïnstalleer,  maar  die  gemeente  maak  nog  gebruik  van  ’n 
groot  elektroniese  Hammondorrel,  geskenk  deur  gewese  ouderling  Pieter  Gey  van  Pittius.  Met 
die  gebouekompleks  klaar  betaal,  kan  daar  sekerlik  ’n  begin  gemaak  word  met  die  insameling 
van  fondse  vir  so  ’n  pyporrel. 

Ds.  J.J.G.  Breedt 

Premiermyngemeente  het  een  predikant  vir  die  Kerk  gelewer,  naamlik  ds.  J.J.G.  Breedt.  Ds. 
Breedt  is  op  15  Januarie  1976  georden  te  Hendrina  en  het  daama  die  gemeentes  Salisbury, 
Lichtenburg-Oos  en  Koomfontein  bedien.  Hy  is  in  1993  oorlede  en  die  gedurende  die  laaste 
klompie  jare  van  sy  lewe  emstige  gesondheidsprobleme  ondervind. 

Die  1986  Feesvieringe  van  die  Ned.  Herv.  Kerk 

Die  jaar  1986  was  vir  die  kerk  ’n  besondere  jaar,  naamlik  die  jaar  waarin  die  mislukking  van 
die  1885  Kerkvereniging  met  die  Ned.  Gereformeerde  Kerk  op  feestelike  wyse  gevier  is.  Van  die 
kant  van  die  Kommissie  van  die  Algemene  Kerkvergadering  is  versoeke  tot  al  die  gemeentes  van 
ons  Kerk  gerig  om  ’n  foto  van  elke  gemeente  se  Kerkraad  aan  die  Kommissie  te  stuur  om  opge- 
neem  te  word  in  ’n  Gedenkalbum  wat  die  Kommissie  wou  laat  dmk. 


Verder  is  elke  gemeente  ook  versoek  om  ’n  klip  wat  van  binne  elke  gemeente  se  grense 
afkomstig  is,  te  laat  poleer  en  slyp  sodat  die  naam  van  die  besondere  gemeente  sowel  as  die  stig- 
tingsdatum  van  die  gemeente  daarop  aangebring  kon  word.  Die  klippe  sou  dan  tydens  die 
feesvieringe  op  die  terrein  van  die  ou  Witfonteingemeente  se  kerk,  in  ’n  gedenkmuur  ingemes- 
sel  word. 

Die  Kerkraadsfoto  is  geneem  en  word  ook  in  hierdie  blaadjie  opgeneem.  Ouderling  P.H.  du 
Bruyn  het  ’n  pragtige  stuk  rooigraniet  iewers  op  die  terrein  van  die  Zonderwatergevangenis  uit- 
gegrawe  en  dit  is  deur  die  kerkraad  laat  slyp  en  poleer  en  die  verlangde  gegewens  is  daarop 
aangebring. 

Die  Kerkraad  ten  tye  van  die  feesvieringe 


Op  die  foto  verskyn  van  links  na  regs:  Voor:  LWJ  Coetzee,  WJ  Breytenbach,  CJ  Tosen,  OJB  Engelbrecht, 
JJ  Oosthuizen,  C Oosthuizen,  Ds  GJ  Wallis,  SM  Wallis,  PP  Schutte,  O Wagner,  J Beytenbach,  CJ  van  Dyk. 
Tweede  ry:  B.  Labuschagne,  PJ  Venter,  L Smit,  RJGJ  van  Rensburg,  JFJ  la  Grange,  JF  Strydom,  DAM  Botha, 
WJ  Farquhar,  JH  van  Staden,  E Collins,  AJA  Buitendag,  IJ  van  Staden,  DJ  Prinsloo,  MT  Pieterse. 

Derde  ry:  WL  Rothman,  JM  van  der  Merwe  (Jnr),  R Grobler,  IM  deJager  HJJ  van  Rensburg,  A Prinsloo,  JM  van 
der  Merwe  (Snr),  A Steyn  (Snr),  J Bester,  U Swanepoel.  Agter:  A.  Badenhorst,  JJSG  de  Beer,  5A  van  Emmenis, 
HT  Viljoen,  LC  Meintjies,  A Steyn  (Jnr),  JWJ  Joubert,  JM  Visagie,  IJ  Greyling,  A Greyling,  SF  Rossouw. 
Afwesig:  PJ  Pretorius,  W Coertzen,  PH  du  Bruyn,  G Piek,  F Prinsloo,  M Grobler,  G Koekemoer,  HP  Crous, 
JT  Venter,  C v.d.  Merwe,  R.  Hills,  D Pretorius,  S.  Minaar,  J.  Bolton,  GAC  Ehlers,  KP  Prinsloo,  SL  Riekert, 
S Murray,  P Conradie. 


Kategese 

Op  die  Kerkraadsvergadering  gehou  op  14  Februarie  1968,  is  oud.  W.J.  Steenkamp  verkies 
tot  Superintendent  vir  Sondagskole.  Dit  is  egter  interessant  om  in  die  notule  van  daardie  ver- 
gadering  te  lees  dat  die  Kerkraad  nie  minder  nie  as  vyf  plekke  aangewys  het  waar  kategetiese 
onderrig  aangebied  moes  word.  Elke  plek  het  sy  eie  Sondagskoolhoof  gehad.  (N.B.  In  1968  was 
daar  in  die  Kerk  nog  nie  so  iets  soos  “Kategese”  nie,  maar  wel  “Sondagskool.”) 

Die  onderrig  sou  aangebied  word  te  Cullinan  met  oudl.  S.C.J.  Joubert  as  hoof;  Zonderwater 
met  oudl.  J.J.  van  Rensburg  as  hoof;  Rayton,  met  oudl.  G.  v Emmenis  as  hoof;  Donkerhoek  met 
oudl.  RR  Schutte  as  hoof  en  Rietvlei,  waar  oudl.  J.A.  Willemse  die  hoof  sou  wees. 

Hierdie  reëling  was  deels  toe  te  skryf  aan  die  feit  dat  die  Gemeente  nie  oor  ’n  eie  kerkgebou 
beskik  het  waar  die  eredienste  en  die  kategetiese  onderrig  kon  plaasvind  nie. 

Hoe  goed  die  bedoeling  met  hierdie  reëling  ookal  mog  wees,  het  dit  beslis  nie  daartoe  byge- 
dra  om  die  eenheid  van  en  ín  die  Gemeente  te  bevorder  nie.  Vroeër  is  reeds  vermeld  dat  die 
samewerking  tussen  die  lidmate  wat  voor  die  stigting  van  die  Gemeente  aan  Silverton  en 
Bronkhorstspruit  se  gemeentes  behoort  het,  asook  diegene  wat  ontevrede  was  omdat  die  kerk- 
sentrum  nie  op  Rayton  opgerig  sou  word  nie,  ná  die  vorming  van  die  Gemeente  Premiermyn, 
hoegenaamd  nie  na  wense  was  nie. 

’n  Silvertongemeentetjie,  ’n  Bronkhorstspruitgemeentetjie  en  ’n  Raytongemeentetjie  het 
binne  die  Gemeente  Premiermyn  ontstaan.  Die  moontlikheid  was  groot  dat  die  kategese  wat  op 
soveel  ander  plekke  as  net  te  Cullinan  aangebied  is,  ook  daartoe  kon  lei  dat  daar  ’n  klein 
Donkerhoek-,  ’n  klein  Rietvlei-  en  ’n  klein  Zonderwatergemeentetjie  kon  ontstaan. 

Toe  die  gemeente  se  kerkgebou  in  1976  in  gebruik  geneem  is,  is  die  kategetiese  onderrig 
beperk  tot  Cullinan  en  Rayton  en  daar  is  op  talle  Kerkraadsvergaderings  reeds  gepraat  en  besin 
oor  die  wenslikheid  al  dan  nie,  om  die  kategese  te  Rayton  te  staak. 

Ouderling  W.J.  Steenkamp  is  as  Superintendent  opgevolg  deur  oudl.  W.J.  Breytenbach,  wat 
op  sy  beurt  opgevolg  is  deur  oudl.  J.G.  Benadé  en  hy  is  opgevolg  deur  ouderling  J.M.  v.d. 
Merwe.  Oudl.  v.d.  Merwe  is  opgevolg  deur  oudl.  S.F.  Rossouw  wat  met  die  25-jarige 
feesvieringe  van  die  Gemeente  nog  steeds  Superintendent  was. 


Enkele  interessante  nuusbrokkies  oor  die  Kategese 

1.  Op  20  November  1970  word  daar  weer  Sondagskoolhoofde  in  die  vyf  sentra  verkies  en 
vir  Donkerhoek  word  Suster  Rina  Schutte  verkies.  Volgens  betroubare  bronne  was  suster  Schutte 
baie  gesteld  op  haar  pos  en  het  sy  nooit  kategetiese  onderrig  gegee  as  sy  nie  eers  haar  hoed  opge- 
sit  het  nie.  Skrywer  is  vertel  dat  die  onderrig  aan  huis  van  die  Schuttes  plaasgevind  het  en  dat 
tant  Rina  ’n  keer  of  wat  haar  hoed  vir  die  kategese  opgesit  het,  sonder  om  haar  voorskoot  af  te 
haal.  (Miskien  was  sy  besig  om  voedsel  voor  te  berei  toe  die  kinders  vir  kategese  opgedaag  het.) 

2.  Op  20  Oktober  1972  berig  die  Kategesesuperintendent,  oudl.  J.G.  Benade  dat  144  kinders 
by  die  kategese  betrek  is.  125  het  aan  die  Bybelkenniseksamen  deelgeneem  van  wie  93  met  lof 
geslaag  het.  24  het  net  geslaag  en  8 het  gedruip. 


3.  Op  sy  vergadering  van  20  Oktober  1972  besluit  die  Kerkraad  dat  die  kategese  voortaan  op 
Cullinan  gesentreer  sal  word  vanaf  Januarie  1973.  ‘Wat  die  buiteplekke  soos  Zonderwater, 
Rayton  en  Rietvlei  aan  betref,  sal  die  bestaande  reëling  nog  van  krag  bly  mits  dit  geregverdig 
is.”  (Bladsy  200  van  die  Kerkraadsnotuleboek.) 

4.  Uit  die  Kerkraadsnotule  van  13  April  1973;  “Katkisasie;  Eerwaarde  voorsitter  deel  die 
Vergadering  mee  dat  die  ouderlinge  tydens  ’n  Ouderlingsvergadering  die  aangeleentheid  van 
katkisasie  deeglik  bespreek  en  oordink  het  en  daarom  by  die  Kerkraad  wil  aanbeveel  dat  dit  moet 
geskied  volgens  die  bepaling  van  die  Kerkwet  i.d.v.  naamlik  vir  ’n  hele  jaar,  twee  ure  per  week 
en  dat  enige  van  die  katkisante  wat  nie  hierby  inskakel  nie,  nie  toegelaat  sal  word  om  belydenis 
van  geloof  te  doen  nie.”  (Bladsy  211  van  die  Kerkraadsnotuleboek.) 

5.  Volgens  die  Kerkraadsnotule  van  27  Julie  1973  ontvang  slegs  67,4%  van  die  kategese- 
pligtige  kinders  van  die  gemeente  wel  kategetiese  onderrig. 

6.  In  Augustus  1974  besluit  die  Kerkraad  dat  wyksouderlinge  deurentyd  aan  die  Kerkraad 
verslag  moet  doen  oor  die  lewenswandel  van  die  katkisante  en  dat  die  Kategesekommissie  die 
Kerkraad  op  hoogte  moet  hou  ten  opsigte  van  die  katkisante  se  vordering. 

7.  Uit  die  notule  van  die  Kerkraadsvergadering  van  1 Maart  1975,  bladsy  259  van  die 
Notuleboek;  “Kategese;  Eerwaarde  voorsitter  doen  ’n  emstige  beroep  op  die  ouderlinge  om  hulle 
plig  na  te  kom  t.o.v.  kategese.  Lidmate  kla  dat  die  kinders  nie  behoorlik  onderrig  ontvang  nie  en 
die  afleiding  is  dat  dit  is  as  gevolg  van  die  swak  belangstelling  van  die  kant  van  die  Kerkraad.” 

Skrywer  voeg  hierdie  laaste  uittreksel  uit  die  notule  hierby  in  om  te  probeer  aantoon  dat  alles 
in  die  gemeente  en  ook  vir  die  Kerkraad  nie  maanskyn  en  rose  was  nie.  Dat  daar  met  die  spreek- 
woordelike  “arendsoë”  na  die  optrede  van  die  Kerkraad  gekyk  is,  blyk  onder  andere  uit  die  feit 
dat  daar  met  elke  Kerkraadsvergadering  sedert  die  stigting  van  die  Gemeente,  ’n  rits  bedankings 
van  ampsdraers,  ouderlinge  én  diakens  was. 

Ook  die  Jeugouderling  en  voorsitter  van  die  N.H.J.V.  het  etlike  kere  bedank,  soos  onder 
andere  blyk  uit  die  kerkraadsnotule  van  4 April  1975  waar  soos  volg  genotuleer  is;  “Bedankings 
is  van  die  volgende  broeders  ontvang.  Ouderling  W.J.  Breytenbach  en  J.  Wilken  en  diaken 
L.J.  Alberts.  Die  bedanking  van  ouderling  J.  Wilken  en  diaken  L.J.  Alberts  word  nie  aanvaar  nie 
aangesien  dit  nie  gemotiveerd  is  nie  en  die  vermoede  bestaan  dat  daar  probleme  mag  wees.” 
(Bladsy  254  van  die  Kerkraadsnotuleboek.) 

Die  voltooiing  en  ingebmikneming  van  die  gemeente  se  eie  kerkgebou  het  die  kategetiese 
onderrig  van  die  kinders  ten  goede  gekom,  maar  toe  die  hele  konsep  van  kategese  verander  en 
daar  van  hulpmiddele  soos  blaaiborde,  tmprojektors,  swartborde  en  so  meer  gebmik  begin  maak 
is,  het  kategeselokale  ’n  absolute  noodsaaklikheid  in  die  kategeseaanbieding  geword. 

Sedert  die  oprigting  van  die  kategeselokale  word  die  kategetiese  onderrig  in  die  gemeente  ook 
baie  meer  intensief  en  meer  gespesialiseerd  aangebied  en  is  die  resultate  daarvan  ook  duidelik 
sigbaar  in  die  katkisante  se  toetspunte. 

Die  Kerkraad  se  ideaal  is  om  baie-goed-toegeruste  lidmate  vir  die  Kerk  te  bied.  Dit  kan  met 
groot  dankbaarheid  vermeld  word  dat  die  gemeente  deur  die  jare  heen  nog  nooit  ’n  tekort  aan 
kategesepersoneel  gehad  het  nie. 

Die  afgelope  6 jaar  reeds  hou  die  gemeente  elke  jaar  ’n  kategesekamp  by  die  Kerk  se 
kampterrein  te  Roodeplaatdam.  Die  belangstelling  is  besonder  groot  en  die  bywoningsyfer  is 
soms  so  hoog  as  70%. 


N.H.J.V. 


Dat  die  Kerkraad  emstig  was  om  al  die  gemeentelike  aktiwiteite  so  spoedig  moontlik  aan  die 
gang  te  kry,  blyk  onder  andere  uit  die  verkiesing  van  ’n  Jeugouderling  wat  na  die  jeug  van  die 
gemeente  sou  moes  omsien.  Op  die  Kerkraadsvergadering  van  14  Februarie  1968,  dit  wil  sê, 
slegs  vier  dae  na  die  stigting  van  die  Gemeente,  is  ouderling  P.B.F.  Labuschagné  vir  die  pos 
aangewys. 

Ouderling  Labuschagné  is  op  30  Januarie  1970  van  hierdie  verpligting  onthef  en  is  opgevolg 
deur  ouderling  J.  Wilken.  Op  die  Kerkraadsgadering  gehou  op  19  Februarie  1971  doen  oudl. 
Wilken  verslag  oor  die  werksaamhede  van  die  vorige  jaar  en  word  daar  soos  volg  genotuleer. 
“N.H.J.V.  Verslag  vir  1970.  Eerwaarde  voorsitter  stel  die  ouderling  vir  Jeugwerk  Oudl.  J.  Wilken 
aan  die  woord  wat  die  vergadering  as  volg  inlig.  Die  Jeug  Vereniging  het  met  die  klein  getal  van 
8 lede  begin  en  na  die  jaar  se  werksaamhede  en  werwing  tot  38  aktiewe  lede  gegroei.  Die  eerste 
funksie  in  1970  gehou  het  die  mooi  bedrag  van  R335  ingebring  waarvan  R200  in  ’n  spaar- 
rekening  gestort  is  as  ’n  kanselfonds.  Die  gereelde  skinkings  by  die  Kerkraadsvergaderings,  film 
vertoning  en  die  1971  funksie  wat  R468  opgelewer  het,  het  die  Jeugvereniging  tans  R894,31  op 
spaar  rekening.  Breekgoed  en  ander  benodighede  vir  gebruik  van  die  N.H.J.V.  is  vir  plus-minus 
RIOO  aangekoop  wat  die  totale  inkomste  tot  op  datum  op  ongeveer  R1  000  te  staan  bring. 
(Skrywer  laat  die  volgende  stukkie  uit  en  haal  dan  verder  aan  uit  die  notule.)  Die  N.H.J.V.  lede 
voel  baie  teleurgestel  dat  hulle  funksie  vanjaar  wat  met  soveel  opoffering,  toegewydheid  en  ywer 
voorberei  is,  so  swak  deur  die  Kerkraad  en  gemeente  ondersteun  is,  met  die  gevolg  dat  baie  items 
so  te  sê  weg  gegee  is  om  nie  daarmee  opgeskeep  te  wees  nie.  Hy  spreek  sy  hoop  en  vertroue  uit 
dat  die  Jeug  wat  die  leiding  en  hulp  van  die  ouer  mense  en  veral  die  Kerkraad  so  nodig  het,  nie 
weer  teleurgestel  sal  word  wanneer  hulle  iets  aanpak  en  doen  nie,  maar  die  volle  ondersteuning 
van  algar  in  die  toekoms  sal  ondervind.”  (Bladsye  103  en  104  van  die  Kerkraadsnotuleboek.) 

Wat  ouderling  Wilken  en  die  N.H.J.V.  met  hulle  goedbedoelde  funksies  ondervind  het,  naam- 
lik  dat  die  ondersteuning  van  die  kant  van  Kerkraad  en  gemeentelede  maar  swak  is,  word  vandag 
na  25  jaar  nog  steeds  in  die  gemeente  ondervind.  Nie  álle  lidmate  stel  in  die  gemeentelike  akti- 
witeite  belang  nie. 

Onder  die  Jeugouderlingskap  van  ouderling  Jan  Wilken,  het  die  N.H.J.V.  ’n  bloeityd  beleef. 
Met  Louis  AJberts  as  voorsitter  en  Annatjie  Swart  as  sekretaresse  en  feitlik  elke  J.V.  lid  ’n  ware 
staatmaker,  is  dit  dan  ook  geen  wonder  nie  dat  daar  in  die  Kerkraadsnotule  van  19  Februarie 
1971  soos  volg  genotuleer  kon  word  nie:  “Eerwaarde  voorsitter  bedank  ouderling  Wilken  vir  sy 
harde  werk  en  ook  die  voorsitter  van  die  N.H.J.V.  diaken  Alberts  in  sy  afwesigheid  vir  die  ywer 
en  die  doeltreffende  wyse  waarop  die  N.H.J.V.  gelei  en  bestuur  is  en  verseker  hulle  dat  die 
N.H.J.V.  van  die  Ned.  Herv.  Gemeente  Premiermyn  die  aktiefste  en  sterkste  J.V.  in  die  Ring  is 
en  kan  as  voorbeeld  dien  vir  baie  J.Vs.  in  die  Ned.  Herv.  Kerk  van  Afrika.”  (Bladsy  104  van  die 
Kerkraadsnotuleboek.) 

In  1976  het  ouderling  Wilken  as  Jeugouderling  bedank  en  is  opgevolg  deur  oudl.  Helgaard 
Prinsloo.  Verskeie  ander  ouderlinge  het  saam  met  hulle  gades  baie  gedoen  vir  die  J.V.  van  die 
gemeente.  So  was  daar  oudl.  Piet  Schutte,  oudl.  Manie  Dreyer,  oudl.  Piet  Greyling,  oudl.  Henk 
Viljoen,  oudl.  Lukas  Viljoen  en  oudl.  Johan  v.d.  Merwe.  Hierdie  ouderlinge  het  werklik  hulle 

uiterste  bes  probeer  om  die  jongmense  van  die  gemeente  by  die  jeugbedrywighede  te  betrek,  met 
wisselende  sukses 

Soms  was  daar  werklik  nie  veel  jong  lidmate  in  die  gemeente  nie;  ander  kere  was  daar  wel 
meer  en  het  die  Jeugvereniging  ’n  opbloei  beleef.  Maar  die  jare  1970  tot  ongeveer  1977  was  die 
werklike  bloeitydperk  van  die  J.V. 

Skrywer  onthou  vandag  nog  die  konsert,  deur  die  J.V.  lede  aangebied  teen  die  laat  sewentiger 
jare.  Die  items  was  so  oorspronklik  en  so  professioneel  aangebied  dat  talle  lidmate  aangedring 
het  op  ’n  herhaling  daarvan. 

Wyle  oom  Hannes  van  Wyk  was  die  seremoniemeester  en  in  sy  verwelkoming  het  hy  onder 
andere  die  name  genoem  van  etlike  ministers  en  ander  hoogwaardigheidsbekleërs,  wat  natuurlik 
glad  nie  die  konsert  bygewoon  het  nie.  Oom  Hannes  se  verwelkoming  was  egter  só  oortuigend 
dat  lidmate  van  ander  kerke  die  opmerking  gemaak  het:  “Dit  lyk  of  julle  klomp  Hervormers  ’n 
ding  op  hoë  vlak  aanbied  as  julle  iets  aanbied.” 


Een  van  die  items  op  die  konsertprogram  was  die  nuus  uit  Haas  Das  se  Nuuskas.  Op  die  foto  verskyn  Haas  Das 
en  Piet  Muis  wat  die  “Laatnuus”  gebring  het.  - Wie  onthou  nog  Haas  Das  se  Nuuskas.:” 


Die  grootse  oorsaak  vir  die  kwynende  belangstelling  in  jeugaangeleenthede  is  beslis  die  koms 
van  die  euwel  genaamd  Televisie.  Hierdie  nuwe  kommunikasiemiddel  het  ’n  omwenteling 
gebring  op  álle  terreine  van  ons  lewe,  buíte  sowel  as  binne  die  Kerk. 

Die  Gemeente  het  steeds  ’n  J.V.  tak  en  ’n  Jeugouderling,  maar  die  belangstelling  van  die  jong 
lidmate  van  die  Gemeente,  lê  beslis  nie  vandag  so  sterk  op  die  gebied  van  kerk  en  godsdiens  nie. 


INed.  flerv.  Sustersvereeniging 

Premiermyn 


Stigting  van  die  NJíS.V.  Premiermyn 

Notule  van  Stigtingsvergadering  van  die N.HS.V.-Tak Premiermyn  gehou  op  1 Maart  1968 
te  Rayton. 

Mev.  Ds.  Viljoen  neem  die  voorsitterstoel  in.  Ds.  van  Staden  open  met  skriflesing  en 
gebed.  Hy  spreek  die  Susters  toe  na  aanleiding  van  Joh.  15:5.  “Ek  is  die  wynstok,  julle  die 
lote.  Wie  in  My  bly  en  Ek  in  hom,  hy  dra  veel  vrug;  want  sonder  My  kan  julle  niks  doen  nie. 

Die  voorsitster  heet  alle  Susters  hartlik  welkom.  Sy  verheug  haar  in  die  groot  aantal  dames 
teenwoordig.  Sy  wens  die  Susters  geluk  met  die  drang  om  so  gou  na  die  stigting  van  ’n  nuwe 
gemeente  ook  ’n  N.H.S.V.  tak  te  stig.  Sy  wens  die  nuwe  tak  krag,  sterkte  en  hartelike  same- 
werking  toe. 

Mev.  Ds.  van  Staden  spreek  die  Susters  toe  en  sê:  Die  N.H.S.V.  se  eerste  tak  is  gestig  in 
1940.  Die  Susters  is  die  stukrag  van  die  Kerk  soos  ’n  moeder  wat  haar  kinders  versorg. 
Samewerking  tussen  die  Susters  en  die  Kerkraad  is  uiters  noodsaaklik.  Mev.  van  Staden  gee 
die  wens:  “Dien  God  met  alles  wat  julle  het;  hart,  hand,  verstand  en  al  julle  krag.  Wees  verder 
altyd  blymoedig  en  ywerig  in  Sy  wingerd.  Ons  tak  is  ’n  jong  loot  wat  nie  uit  eie  krag  kan 
groei.”  Sy  bid  ons  die  Heer  se  seën  toe  op  die  grootse  werk  wat  op  ons  wag. 

Daama  vind  die  verkiesing  van  die  bestuur  plaas  deur  middel  van  briefies.  Die  bestuur  is 
ook  as  volg: 

Voorsitter:  Mev.  W.  Breedt 

Vise-Voorsitter:  Mev.  A.  Greyling\Sekretaresse:  Mev.  W.  Stone 

Tesouriere:  Mev.  A Ellerman 

Vise-Tesouriere:  Mev.  E.  Prinsloo 

Addisionele  lede:  Mev.  M.  Greyling,  Mev.  M.  Joubert. 

Mev.  Viljoen  wens  die  bestuur  geluk  met  hul  verkiesing.  Kennis  word  gegee  van  die  eerste 
algemene  vergadering  en  wel  op  Donderdag,  7 Maart  1968  om  7.30  in  die  Cullinanse  skool- 
saal.  Ons  sluit  af  met  die  sing  van  Ps.  146:1.  Prys  die  Heer  met  blye  galme.  Geteken  Voor- 
sitster:  W.  Breedt.  Sekretaresse:  W.  Stone.  Dateer:  7 Maart  1968.  (Uit  die  N.H.S.V.  Notule- 
boek,  bl.  2) 

Dit  was  dan  die  geboorte  van  die  Nederduitsch  Hervormde  Sustersvereniging,  Premiermyn 
wat  so  pas  haar  25ste  veijaarsdag  gevier  het! 

Soos  elke  baba  het  hierdie  babatjie  ook  haar  groeipyne  en  tandekry  pyne  gehad.  Duur 
skoolgeld  is  betaal,  maar  stadig  maar  seker  het  sy  haar  laerskoolloopbaan  goed  deurloop,  haar 
hoërskooldae  het  beter  gegaan;  sy  het  die  volwasse  stadium  van  jongvrou  bereik  met  die 
wêreld  se  kennis  en  wysheid.  Haar  vlerke  het  sy  wyd  gesprei  en  wat  haar  hand  kon  vind  om 
te  doen  het  sy  gedoen  en  doen  dit  nog  steeds.  Haar  leuse  van  “Wees  ’n  Seën”  het  sy  sover  as 
moontlik  uitgeleef  en  streef  vandag  nog  daama  om  ’n  ware  seën  te  wees. 


Op  7 Maart  word  daar  verskillende  takke  gestig,  naamlik  Cullinan,  Donkerhoek  en  Rayton. 

Die  eerste  fondsinsamelingsprojek  was  bussies  wat  aan  elke  dame  uitgedeel  was  en  die 
Ouderlingsvroue  moes  elke  3 maande  die  bussies  gaan  leegmaak.  Die  N.H.S.V.  van  Bronk- 
horstspruit  skenk  R400  en  die  N.H.S.V.  van  Silvertonskenk  die  volgende:  12  dosyn  koppies, 
pierings,  kleinbordjies,  12  dosyn  vlekvryestaal  teelepels,  3 vlekvrye  staal  melkbekertjies,  3 
vlekvryestaal  suikerpotjies,  2 emalje  koffie  potte  en  6 wit  tafeldoeke.  Graag  noem  ek  dat  baie 
van  bogemelde  breekgoed  nog  steeds  in  gebruik  is,  en  dit  na  25  jaar. 

Ten  eide  ’n  prentjie  te  probeer  skets  van  hoe  dit  deur  die  25  jaar  van  die  bestaan  van  die 
N.H.S.V.  met  die  N.H.S.V.  gegaan  het,  haal  ek  hier  ’n  klompie  uittreksels  uit  notules  uit  ons 
notuleboek  woordeliks  aan. 

Interessante  grepe  uit  vorige  jare  se  Notules 

18  Augustus  1969: 

“Mev.  Joubert  aan  die  woord  in  verband  met  verversing  by  perdesport  te  Rayton:  Die 
N.H.S.V.  sal  volgende  jaar  die  geleentheid  kry  om  verversings  daar  te  bedien.  Dit  sal  nog  later 
gefinaliseer  word.  Voorstel  word  gemaak  dat  ons  ou  mense  in  November  onthaal  word  met  ’n 
koppie  tee  en  iets  te  ete.  Geen  geskenke  nie,  aangesien  die  finansies  dit  nog  nie  toelaat  nie. 
Oumense  65  jaar  en  ouer. 

16  November  1969 

Mev.  Joubert  aan  die  woord  in  verband  met  perde  te  Rayton.  Die  verkoop  van  verversings 
is  aan  die  N.H.S.V.  toegestaan  vir  die  jaar  1969.  Die  eerste  byeenkoms  is  op  1 Jan.  Mev. 
Joubert  verduidelik  die  groot  organisasie  hieraan  verbonde,  verversings  vir  etlike  honderde. 

6 Februarie  1969 

Vise-voorsitster  versoek  almal  om  ’n  paar  oomblikke  op  te  staan  as  blyk  van  deelname  met 
die  Gouws  familie  wat  hulle  lewe  in  ’n  ongeluk  verloor  het. 

Aangesien  dit  die  eerste  Algemene  vergadering  vir  die  jaar  is  word  daar  ’n  nuwe  bestuur 
gekies.  Dit  word  gedoen  met  briefies.  Voorsitter  Mev.  A.  Greyling,  Vise-Voorsisters  Mev.  M. 
Joubert,  Sekretaresse  Mev.  W.  Stone,  Vise  Sekr.  Mev.  E.  Prinsloo,  Tesouriere  Mev.  A. 
Ellerman.  Addisionele  lede  Mevv.  M.  Strydom  en  C.  v.d.  Sandt. 

22  April  1969 

Doel  waarvoor  ons  werk.  Boufonds.  Geld  sal  jaarliks  aan  kerkraad  afgedra  word.  Saterdag 
3 Mei  funksie  by  Mev.  Ema  Prinsloo.  Almal  word  uitgenooi. 

25  April  1969 

Mev.  Breedt  stel  voor  dat  daar  ’n  gesamentlike  funksie  deur  afdelings  gehou  moet  word, 
gesellig  verkeer  en  beter  samewerking  sal  daardeur  verkry  word.  Gesek.  Mev.  M.  Joubert. 

Brief  van  kankemavorsing  waarin  hulle  vra  vir  kollektantes  en  donasies.  Mev.  Joubert  stel 
voor  dat  vanaand  se  teegeld  sal  gebmik  word  daarvoor.  ’n  Mooi  bedrag  van  Rll  word  gestuur. 

Ons  sal  voortaan  werk  vir  Boufonds.  Tesouriere  doen  verslag.  Oudit  verslag  word  behan- 
del.  Dit  word  met  dank  deur  die  vergadering  goed  gekeur.  Voorgestel  Mev.  Breedt  gesk.  Mev. 
Richards.  R1  336  in  bank  einde  68.  R290  bussies,  R29  teegeld,  RIO  ledegeld.  Daar  word 
besluit  om  R1  000  oor  te  dra  aan  Kerkraad  vir  Boufonds.  Voorgestel  Mev.  Joubert  gesek.  Mev. 
Breedt. 


7 Augustus  1969 

Funksie  vir  ou  mense  sal  met  volgende  bestuursvergadering  bespreek  word.  Donkerhoek 
se  funksie  was  die  2de  Augustus  i.p.v.  3 Mei.  Die  mooi  bedrag  van  R56,ll  is  ingesamel. 

22  Augustus  1969 

Daar  sal  ’n  gesamentlike  funksie  gehou  wrod  op  5 September  te  Rayton.  Die  werk- 
saamhede  in  verband  hiermee  word  bespreek.  Dit  sal  begin  so  om  en  by  5:30. 

23  Oktober  1969 

Die  gesamentlike  funksie  te  Rayton  het  die  mooi  bedrag  van  R 169,21  ingebring.  Die  koste 
daaraan  verbonde  was  R2,00  vir  saal,  R5,00  vir  koeldrank,  word  nog  afgetrek. 

Daar  sal  aan  die  oumense  elkeen  ’n  geskenk  pakkie  d.w.s.  droëvrugte  gegee  word  vir 
Kersfees. 

30  Oktober  1969 

Mev.  v.d.  Sandt  stel  voor  dat  die  skinkery  met  kerkraadsvergaderings  gestaak  word  totdat 
daar  beter  plek  en  geriewe  is.  Mev.  R.  Labuschagne  sek.  Teenvoorstel  deur  mev.  R.  Schutte 
sek.  Mev.  E.  Prinsloo.  Met  meerderheid  van  stemme  word  Mev.  v.d.  Sandt  se  voorstel  aan- 
vaar  en  sal  dit  so  aan  die  hoogeerwaarde  Kerkraad  oorgedra  word. 

30  Januarie  1970 

Die  oumense  het  elkeen  hulle  pakkies  vrugte  gekry,  die  onkoste  daaraan  verbonde  was 
R18,00. 

Aangesien  dit  die  begin  van  die  jaar  is  moet  daar  weer  nuwe  bestuur  gekies  word.  Dit  is 
dan  die  volgende. 

Voorsitter  Mev.  A.  Greyling,  Vise-voorsitter  Mev.  M.  Joubert.  Tesouriere  Mev.  A. 
Ellerman,  Sekretaresse  Mev.  W.  Stone,  Vise  sekretaresse  Mev.  R.  Schutte  in  die  plek  van  Mev. 
E.  Prinsloo  wat  verhuis  het.  Addisionele  lede  Mevv.  C.  v.d.  Sandt  en  M.  Strydom. 

26  Mei  1970 

Die  íinansies  word  bespreek.  R50  oorgeplaas  na  welsynsrekening.  R2,00  vir  die  Jaarboeke, 
kankemavorsing,  R2  000  aan  die  kerkraad  vir  Boufonds.  Mev.  Ellerman  stel  voor  dat  daar  in 
die  toekoms  gewerk  sl  word  vir  orrelfonds,  i.p.v.  boufonds,  ingesluit  die  bussies  ook. 

2 Junie  1970 

Mev.  Strydom  stel  voor  dat  ons  vanjaar  ons  oumense  saam  met  die  vrouefederasie  onthaal. 
Sy  sal  meer  hiervan  uitvind.  Dit  vind  algemeen  byval. 

27  Oktober  1970 

Mev.  Strydom  in  verband  met  onthaal  van  oumense  deur  die  Vrouefederasie  te  Rayton.  Dit 
word  gehou  die  21ste  Nov.  om  3 n.m.  Dit  sal  ’n  geselligheid  met  ’n  geskenkpakkie  van 
gesuikerde  vmgte  wees  vir  elkeen.  Aangesien  dit  ook  nagmaal  is  dieselfde  naweek  kan  dit 
miskien  probleme  oplewer. 

2 November  1970 

Die  Tesouriere  gee  finansiële  verslag.  Daar  is  nog  plus-minus  R520  in  die  bank  en  daar 
word  nog  bussies  oopgemaak  voor  die  einde  van  die  jaar. 

Mev.  Strydom  aan  die  woord  oor  die  beplande  onthaal  deur  die  vrouefederasie  vir  die  ou 
mense  op  Rayton  en  omgewing.  Dit  sal  gehou  word  op  Sat.  21  November  1970  om  3 n.m. 


Aangesien  ons  ook  daardie  naweek  nagmaal  het  voel  die  vergadering  dat  ons  nie  hierdie  jaar 
daarmee  sal  saam  werk  nie. 

9 Mei  1971 

Perdesport  - Ds.  v.d.  Merwe  wys  die  dames  daarop  dat  die  perdesport  gewoonlik  gehou 
word  op  dae  wat  nie  geskik  is  nie  soos  byvoorbeeld  gedurende  die  Pase.  Hy  het  Ds.  Muller 
gaan  spreek  en  op  grond  van  inligting  wat  hy  bekom  het  wil  dit  nie  voorkom  asof  dit  die 
gewenste  ding  is  om  te  doen  nie.  Mev.  Breedt  stel  voor  dat  ons  dit  so  aanvaar.  Mev.  Kat 
sekondeer  die  voorstel. 

23  November  1971 

Onthaal  van  Ds  van  Heerden.  Mev.  Greyling  doen  ’n  beroep  op  al  die  dames  se  same- 
werking  om  van  dit  ’n  groot  sukses  te  maak.  Die  skoolsaal  is  vir  die  geleentheid  gekry  en  dit 
sal  op  15  Januarie  1972  om  3 n.m.  plaasvind.  Daar  sal  ’n  beroep  op  die  Kerkraad  gedoen  word 
om  ’n  bedrag  te  bewillig  sodat  daar  aankopies  gedoen  kan  word.  Mev.  Breedt  stel  voor  dat  ’n 
dame  uit  elke  afdeling,  liefs  die  voorsitster,  afgevaardig  word  om  saam  met  die  kommissie  te 
werk.  Die  volgende  dames  is  gekies,  nl.  Mew.  Breedt,  Schutte  en  Prinsloo. 

9 Februarie  1972 

Opening  - Ds.  van  Heerden  open  met  skriflesing  en  gebed.  Daar  word  ook  saam  gesing  uit 
Gesang  12.  Die  voorsitster  heet  almal  welkom  in  besonder  vir  ds.  van  Heerden  en  ook  mevrou 
in  haar  afwesigheid.  Sy  spreek  ook  die  vertroue  uit  dat  daar  tussen  die  predikantspaar  en 
N.H.S.V.  ’n  goeie  verhouding  sal  wees.  Ds.  bedank  die  voorsitster  vir  haar  mooi  woorde  en 
vra  verskoning  dat  Mev.  van  Heerden  nie  teenwoordig  kan  wees  nie.  Ds.  van  Heerden  bring 
ook  die  volgende  onder  die  dames  se  aandag,  nl.  dat  die  N.H.S.V.  in  die  toekoms  ’n  veran- 
dering  sal  ondergaan.  Die  N.H.S.V.  sal  baie  nou  saam  met  die  Kerkraad  werk,  wat  hulle  sal 
vermaan,  maar  tog  ook  beskerm  om  binne  die  gemeente  hulle  werk  te  doen.  Ds.  sal  ook  die 
vergaderings  bywoon  as  skakel  tussen  die  N.H.S.V.  en  Kerkraad.  Mev.  van  Heerden  sal  in  ’n 
Raadgewende  Hoedanigheid  optree.  Sy  sal  nie  die  vergaderings  lei  nie. 

Daar  word  oorgegaan  tot  die  kies  van  die  nuwe  bestuur.  Voorsitster  Mev.  A.  Greyling,  vise- 
voorsitster  mev.  W.  Breedt,  sekretaresse  M.  Greyling,  vise-sekr.  W.  Stone,  Tesouriere  A. 
Ellerman,  addisionel  lede  M.  Prinsloo  en  J.  Prinsloo. 

9 Augustus  1973 

Mev.  Elleman  het  die  volgende  verslag  van  die  finansies  gegee. 

Saldo  R698,55,  bussies  R305,21,  funksies  R227,50,  R8,50  ledegeld,  Verversings  R19,14, 
Donasies  R105,20,  Vendusies  R502,32.  Totaal  R1  966,42. 

1 Februarie  1974 

Met  die  byeenkoms  van  die  verskillende  wyke  is  daar  besluit  om  die  vendusies  maar  te  hou 
soos  in  die  verlede,  net  met  die  uitsondering  dat  daar  sameroepsters  uit  elke  afdeling  verkies 
sal  word  - hulle  is  Anet  Prinsloo  Donkerhoek,  M.  van  Dyk,  Rayton,  C.  Tosen,  Premiermyn, 
Mev.  de  Bruin,  Zonderwater,  Mev.  Grimbeeck  Magaliesoord,  Kafferskraal  mev.  Bester, 
Molotto,  Lettie  Prinsloo. 

25  April  1974 

Om  al  die  dames  by  die  vendusies  te  betrek  het  nie  geslaag  nie  en  is  dit  maar  nog  net  die 
ou  staatmakers  wat  nog  altyd  hulle  plekkie  volstaan.  Namens  al  die  susters  bedank  die  voor- 
sitster  die  ou  staamakers. 


16  Mei  1974 

Die  geselligheid  van  die  bejaardes  kon  toe  nie  die  eerste  helfte  van  die  jaar  gehou  word 
nie,  aangesien  die  name  en  adresse  nie  vroegtydig  bekom  kon  word  nie. 

Ds.  van  Heerden  het  op  die  bestuursvergadering  die  dames  versoek  om  tog  maar  nog  har- 
der  te  werk,  die  jaar.  Die  fondse  vir  Kerkbou  is  nie  toereikend  nie,  daarom  moet  ons  meer 
inkomste  hê  om  bevredigende  bewyse  te  lê  voor  die  Kerkkantore.  Die  dames  besluit  om  nou 
ook  spyseniering  te  doen.  Die  sekretaresse  sal  dominee  kontak  om  te  hoor  of  hy  dit  afkondig. 
Mev.  Prinsloo  stel  voor  om  as  ons  sou  spyseneer,  assuransie  moet  uitneem  om  ons  te  dek  teen 
voedselvergiftiging. 

29  Augustus  1974 

Mev.  Tosen  sê  dat  daar  skeptiese  menings  bestaan  oor  assuransie  wat  die  susters  wil  uit- 
neem  t.o.v.  speseniering.  Mev.  Prinsloo  verduidelik  egter  dat  die  doel  van  die  assuransie  nie 
soseer  gaan  deurdat  die  susters  nie  die  voedsel  kan  waarborg  nie,  maar  deurdat  daar  tog  wel 
partymaal  onvoorsiens  iets  kan  gebeur  en  die  susters  of  kerk  kan  nie  die  nodige  geld  verskaf 
vir  sodanige  eise  nie. 

6 Januarie  1975 

Mnr.  Manie  Dreyer  open  deur  te  lees  uit  Hebr.  13,  “Broederliefde  moet  bly”  daama  doen 
hy  ’n  gebed.  Namens  die  reëlingskomitee  spreek  hy  die  wens  uit  dat  die  mooi  getal  susters 
hier  byeen  seën  sal  ontvang  vir  die  werk  wat  voorlê.  Hy  spreek  ook  die  hoop  uit  dat  alles  goed 
sal  afloop  met  die  komende  onthaal  vir  ons  nuwe  predikantspaar. 

16  Januarie  1975 

Ds.  Wallis  open  deur  te  lees  uit  Genesis  waama  hy  ’n  gebed  doen.  Mev.  Tosen  verwelkom 
al  die  dames  teenwoordig,  daama  stel  sy  mevrou  Wallis  aan  die  woord.  Mev.  Wallis  bedank 
Mev.  Tosen  en  spreek  die  hoop  uit  dat  al  die  takke  sal  saam  werk  tot  verheerliking  van  Sy 
Naam. 

Dames  wat  verskoning  gemaak  het  is:  Janet  Bester,  R.  Schutte,  A.  Havenga,  E.  v.d.  Merwe, 
A.  Greyling,  W.C.  Breed,  T.  v.d.  Sandt. 

Dames  teenswoordig:  Grimbeeck,  A.  Ellerman,  H.  Bester,  M.  de  Villiers,  M.  Snyman,  H. 
Dreyer,  E.  Prinsloo,  S.  du  Bmyn,  E.  van  Vuuren,  J.  van  Vuuren,  S.M.  Prinsloo,  A.  Prinsloo, 
M.  Prinsloo,  M.  van  Staden,  M.  Strydom,  M.  Strydom,  M.  Joubert,  M.  Strydom,  J.  Nel,  B.  de 
Beer,  M.  Wallis,  M.  Jordaan,  J.  Bolton,  A.  Swart,  A.  Wilken,  H.  Swart,  P.  Botha,  A.  Joubert, 
T.  Lademan,  A.  Vermeulen,  J.  Prinsloo. 

3 April  1975 

Die  vetkoek  se  getalle  het  opgeskuif  vanaf  80  na  400  per  week.  Mev.  bedank  veral  die  vol- 
gende  dames  wag  gemoeid  is  met  die  bak  daarvan  - Mev.  C.  Tosen,  M.  Strydom,  M.  van  Dyk, 
Snyman,  Pretorius,  Kat.  Daar  word  besluit  op  net  een  grootte  wat  dan  verkoop  sal  word  vir 
25c  met  vleis  en  sonder  vleis  15c. 

15  Mei  1975 

Die  straattafel  was  toe  ten  spyte  van  die  reënt  suksesvol  gehou  by  die  pastorie  en  het  die 
bedrag  van  R1 13,90  opgelewer. 

Mev.  Ellerman  het  ’n  opsomming  gedoen  van  die  finansies  en  sê  dat  vandat  die  dames  met 
hul  werksaamhede  begin  het,  alreeds  ’n  bedrag  van  R14  900  aan  die  Kerkraad  oorbetaal  is. 




3 Julie  1975 

Werksprogram  vir  Junie  sal  wees  vetkoek  bak  elke  Donderdag  en  koeksisters  die  17de 
Junie. 

Die  hoeksteenlegging  vind  plaas  op  12  Julie  1975  om  2 n.m.  Tee  en  verversings  sal  ver- 
skaf  word.  Daar  kan  nog  vurkies  en  lepels  bestel  word.”  (Bostaande  is  uittreksels  uit  enkele 
notules.  Die  spelling  en  sinsbou  is  net  soos  wat  dit  in  die  notules  voorkom.) 

Ons  het  klein  begin,  maar  eindig  met  ons  eie  Kerk,  Kategeselokale,  kombuis,  saal  en  pas- 
torie  wat  vergroot  is,  waaraan  ons  susters  deurgaans  ’n  aandeel  gehad  het,  hoe  beskeie  ookal. 

Deur  die  jare  is  die  openingsrede  met  die  stigting  1.3.68  weer  net  herbevestig.  “Ek  is  die 
wynstok,  julle  die  lote.  Wie  in  My  bly  en  Ek  in  hom,  hy  dra  baie  vrug,  want  sonder  My  kan 
julle  niks  doen  nie. 

Sonder  Hom  kon  ons  niks  doen  nie.  Vir  dit  wat  ons  bereik  het,  aan  Hom  al  die  eer  en 
danksegging. 

-Mev.  C.  W.  Wallis. 


Voorafgaande  uittreksels  uit  die  notules  van  die  N.H.S.V.  dek  kortliks  die  periode  vanaf  die 
stigting  tot  en  met  die  koms  van  ds.  en  mev.  Wallis  in  Januarie  1975.  Verdere  belangrike 
N.H.S.V.  gebeure  is  bondig  ingevoeg  in  die  vorige  gedeeltes  van  hierdie  geskriffie. 


N.H.S.V.  lede  in  Maart  1975.  Van  links  na  regs  Voor  sittende:  A.  Joubert,  M.  Strydom,  R.  Kruger,  M.  Engelbrecht, 
A.  Joubert,  J.  Be.ster.  Tweede  Ry  sittende:  5.  du  Bruyn,  M.  Strydom,  A.  EUerman  (tesouriere),  H.  Dreyer,  C.  Wallis 
(voorsitster),  A.  Greyling,  A.  Venter,  M.  Strydom,  H.  Bester,  R.  Schutte.  Derde  Ry:  G.  Vdjoen,  W.  Breedt,  W.  Stone, 
M.  van  Staden,  M.  v.  Dyk,  H.  Jordaan,  S.  Prinsloo,  P.  Prinsloo,  J.  Bolton.  Agter:  E.  Steenkamp,  A.  Prinsloo,  S. 
Wilken,  A.  van  Vuuren,  M.  de  Vdliers,  K.  Grimbeeck,  K.  Joubert,  B.  Prinsloo,  B.  Breytenbach,  E.  v.d.  Merwe. 


Díe  25'Jaríge  feesvieringe 


Soos  reeds  vermeld  was  die  Gemeente  op  10  Februarie  1993,  25  jaar  oud  en  soos  dit  sekerlik 
hoort  by  ’n  kwarteeufeesviering,  sou  die  nagmaalsviering  deel  vorm  van  die  feesverrigtinge.  Die 
nagmaalsviering  wat  normaalweg  gedurende  Januarie  in  die  gemeente  gehou  word,  sou 
aangeskuif  word  na  die  naweek  van  6 en  7 Februarie.  Die  voorbereidingsdiens  sou  plaasvind  op 
6 Februarie,  waartydens  die  nuwe  lidmate  geleentheid  sou  kry  om  Geloofsbelydenis  af  te  lê. 

Die  Nagmaalsviering  sou  plaasvind  op  Sondag,  die  7de  Februarie  om  9.30  en  die  dankseg- 
gingsdiens  om  14:00.  Tussen  die  nagmaalsviering  en  die  dankseggingsdiens  sou  daar  geleen- 
theid  wees  vir  boodskappe  en  gelukwensinge  asook  ’n  ete  vir  die  hele  gemeente. 

Alles  het  volgens  plan  verloop.  Tydens  die  voorbereidingsdiens  het  12  nuwe  lidmate 
Geloofsbelydenis  afgelê. 

Die  nagmaalsviering  op  7 Feb.  was  een  van  die  besbygewoonde  nagmaalsvieringe  wat  nog  in 
die  Gemeente  gehou  is.  Prof.  v.d.  Merwe,  die  eerste  permanente  leraar  van  die  Gemeente,”  en 
ds.  Wallis  het  om  die  beurt  die  bediening  by  die  tafels  waargeneem. 

Na  afloop  van  die  Nagmaalsviering  is  gelukwense  aan  die  Gemeente  oorgedra.  Ds.  Gert  van 
Staden  het  gelukwense  oorgedra  namens  die  Kommissie  van  die  Algemene  Kerkvergadering;  ds. 


Die  nuwe  lidmate  wat  tydens  die  feesnaweek  belydenis  van  geloof  afgelê  het.  Op  die  foto  verskyn  van  links  na 
regs:  Alta  Pretorius,  Marius  Pelzer,  Reinette  v.d.  Linde,  Monica  Anderson,  Kobus  Visagie,  Amanda  Riekert, 
Mariana  Koekemoer  en  Gideon  Swart.  Voor  sit  v.l.n.r.:  oudl.  Hans  v.d.  Merwe,  ds.  Wallis  en  oudl.  Faan  Rossouw. 
Die  ouderlinge  is  deel  van  die  doop-  en  aanneemkommissie.  Henry  Collins,  Yolanda  Jansen,  Charmaine  Nigrini 
en  Charl  Wannenburg  was  nie  beskikbaar  toe  die  foto  geneem  is  nie. 


Jan  van  Staden  namens  die  Ring  van  Bronkhorstspruit;  ds.  Lourens  Aucamp  namens  die 
plaaslike  Gereformeerde  Gemeente;  die  Burgermeester  van  Rayton,  raadslid  Tok  Treumicht 
namens  die  Raytongemeenskap  en  mnr.  Daan  Nolte,  L.V.  vir  die  Delmaskiesafdeling  waaronder 
die  Cullinan/Raytongebied  ressorteer,  namens  die  hele  plaaslike  gemeenskap. 

Gelukwensinge  per  brief  en  telegram  is  ook  ontvang  van  die  Ned.  Herv.  Gemeentes:  Van  der 
Hoff,  Delmas,  Alberton,  Carletonville,  Meyerspark,  Waterberg-Wes,  Marikana  en  die  N.G. 
Gemeente  Premiermyn,  asook  ’n  gelukwensing  van  Mnr.  H.J.  Smit.  Ouderling  Tom  Greeff,  die 
skriba  van  die  gemeente  Premiermyn,  het  as  seremoniemeester  opgetree. 

Na  afloop  van  die  verrigtinge  in  die  kerkgebou  het  die  Susters  van  die  Gemeente  ’n  spogete 
voorgesit. 


’n  Paar  van  die  eregaste  om  die  etenstafel. 
Kloksgewys  sit:  Ds.  L.  Aucamp  die  leraar  van 
die  plaaslike  Gereformeerde  Kerk,  mev.  v. 
Staden,  ds.  Gert  v.  Staden,  ds.  Jan  v Staden, 
mnr.  Daan  Nolte,  L.V,  mev.  Nolte,  mev. 
Treurnicht  en  mnr.  Tok  Treurnicht,  die  burger- 
meester  van  Rayton. 


Verjaardagkoek  gebak  deur  mev.  Marie 
Rossouw  wat  die  gawe  besit  om  letter- 
lik  met  versiersuiker  te  toor.  Die  kerk- 
wapen,  Bybel,  Bybelmerk  en  rose  is 
alles  van  versiersuiker  gemaak  en  is 
dus  eetbaar. 


n 


Die  Kerkraad  tydens  die  Feesvieringe 

OUDERLINGE 


Op  die  foto  verskyn  van  links  en  regs:  Sittende:  Ouderlinge:  D.J.  Prinsloo,  J.M.  v.d.  Merwe  (Snr),  C.J. 
Tosen,  Ds.  Wallis,  oudle.  F.J.  Botha  en  J.G.  Benade.  Staande:  Ouderlinge:  GA.C.  Ehlers,  J.G.  Nel,  S.F. 
Rossouw,  T.  Greeff,  P.J.  Conradie,  N.  Badenhorst,  N.  Nel,  P.A.  Gouws,  Z.  de  Beer,  J.F.  Bolton,  D.J.  v.d. 
Merwe,  HJ.  Griessel,  G.R.  Maritz,  H.  T.  Vújoen,  NJ.J.  Swart,  H.JJ.  v.  Rensburg  en  J.H.  Coetzee. 

Diakens 


Op  die  foto  verskyn  van  links  na  regs:  Sittende:  Marie  Badenhorts,  Erna  Nel,  Ds.  Wallis,  Maggie  Conradie, 
Alta  Smit  en  Ansie  Joubert. 

Staande:  Fanie  Minnaar,  Tinus  Grobler,  Willie  Opperman,  Kallie  Prinsloo,  Pietie  Conradie,  Daan  Louw,  Hesta 
Koekemoer,  Chris  Botha,  Drienie  Rossouw,  Francois  van  der  Nest  en  André  Swart. 

Die  ander  diakens  was  ongelukkig  nie  beskikbaar  toe  die  foto  geneem  is  nie. 


N.H.S.V.  Lede  tydens  die  25-jARiGE  Feesvieringe 


Sittende  van  links  na  regs: 

T.  v.d.  Sandt,  E.  v.d.  Merwe,  N.  Maritz,  mev.  C.  Wallis  (voorsitter),  A.  Mostert  en  S.  Prinsloo. 

Middelste  ry  staande: 

J.  v.d.  Nest,  G.  Viljoen  (sekretaresse),  A.  Smit,  M.  Conradie,  M.  Rossouw,  E.  de  Beer,  M.  Minnaar. 

Staande  agter: 

S.  Engelbrecht  (tesouriere),  A.  Swart,  C.  Tosen,  A.  Combrink,  M.  Badenhorst,  E.  Nel,  M.  v.d.  Merwe  enA.  Janse 
V.  Rensburg. 

Enkele  lede  was  nie  teenwoordig  toe  die  foto  geneem  is  nie. 


Díe  Feeskonsert 


As  deel  van  die  25ste  bestaansjaarfeesvieringe  van  die  Gemeente,  so  het  die  Kerkraad  besluit, 
moet  daar  ook  ’n  gesellige  byeenkoms  aangebied  word  in  die  vorm  van  ’n  verskeidenheidskon- 
sert.  Die  items  vóór  pouse  moes  deur  lidmate  van  die  gemeente  sëlf  aangebied  word,  en  die 
gedeelte  ná  pouse,  deur  die  komediant,  radio-  en  T.V.  persoonlikheid,  Hennie  Smit.  Die  konsert 
was  ’n  ware  fees.  Die  saal  was  tot  kapasiteit  volgepak  met  belangstellende  lidmate  en  ander  per- 
sone  uit  die  omgewing,  wat,  moeg  van  die  T.V.  programme,  na  iets  oorspronkliks  en  meer 
opbouend  wou  kyk. 

En  ’n  verskeidenheidskonsert  was  dit  beslis.  Boeremusiek,  sang,  voordragte,  modeme  dan- 
sies,  grappies,  indiwiduele  musiekitems  en  vele  ander  items  is  gelewer,  tot  groot  genot  van  die 
luisteraars.  Dit  is  verbasend  hoeveel  talent  daar  in  ’n  gemeente  is;  beskeidenheid  is  dikwels  die 
rede  waarom  die  talent  soms  onder  die  spreekwoordelike  maatemmer  verborge  bly. 

Die  program  ná  pouse  is  gelewer  deur  reedsgenoemde  Hennie  Smit.  Dat  die  man  oor 
geweldige  talent  beskik  was  sommer  uit  die  staanspoor  duidelik.  Man  alleen  het  hy  vir  meer  as 
’n  uur  en  ’n  half,  die  gehoor  laat  regop  sit  met  sy  musiek,  sang  en  pittige  grappies. 

Die  aand  het  veels  te  vinnig  omgesnel,  en  dit  was  ’n  trae  maar  tevrede  gehoor  wat  huiswaarts 
gekeer  het. 


Een  van  die  orkeste  wat  die  wêreld  as't  ware  aan  die  brand  gespeel  het.  Van  links  na  regs:  Danie  Labuschagné, 
Hannes  Snyman  (8  jaar),  Johan  Snyman  (12  jaar),  Rina  Snyma,  Boetie  van  Zyl  en  Roelf  Faber. 


Nog  ’n  orkes  wat  die  gehoor  in  vervoering  gehad  het. 

Van  links  na  regs:  Gerrit  Oosthuizen,  Koos  Venter,  Joyce  Venter  en  Oom  DolfBotha  (80  jaar) 


Twee  egpare  vergas  die  gehoor  op  egte  outydse  musiek. 

Van  links  na  regs:  Koos  Venter,  Joyce  Venter,  Rina  Snyman  en  Ben  Snyman 


Die  Junior  J.  V.  groepie  tree  aan  vir  hulle  sangitempies. 

Van  links  na  regs:  Hennie  J.  v,  Rensburg,  Petro  Nel,  Bennie  J.  v.  Rensburg,  Lynette  Hetzel,  Johan  v.d.  Walt, 
Karlien  v.d.  Merwe,  Boeta  v.d.  Merwe,  Willie  Nel,  Wilkie  Minnaar,  Philip  Minnaar  en  Marthie  Hetzel. 

(Skrywer  kon  ongelukkig  nie  uitmaak  wie  se  koppies  agter  mev.  Miemie  v.d.  Merwe  se  rug  uitsteek  nie.) 


Hennie  Smit  besig  om  een  van  sy  vele  grappies  te  vertel. 
Die  lidmate  het  só  baie  gelag  dat  hulle  die  volgende 
dag,  Sondag,  kwalik  tydens  die  erediens  kon  sing. 


Die  Koeksísterfabríek 


Dit  sou  ’n  sonde  wees  om  hierdie  geskriffie  te  laat  publiseer  sonder  om  ’n  bladsy  of  twee  aan 
die  koeksisterfabriek  van  die  N.H.S.V.  te  wy.  Dit  is  immers  geen  geheim  nie  dat  die  gebouekom- 
pleks  van  die  Gemeente  grootliks  met  koeksistergeld  betaal  is. 

Die  koeksisterbakkery  het  reeds  in  die  loop  van  1975  in  die  motorhuis  van  die  pastorie  begin. 
Dit  was  ’n  heel  beskeie  begin,  en  na  ure  van  swoeg  en  sweet  is  50  dosyn  koeksisters  gebak.  Van 
die  begin  af  is  daar  van  die  standpunt  uitgegaan  dat  daar  nie  koeksisters  gebak,  en  eers  daama  ’n 
mark  daarvoor  gesoek  moet  word  nie,  maar  dat  daar  eers  bestellinge  geneem  en  daamá  gebak 
moes  word.  Hierdie  strategie  word  tot  vandag  toe  nog  baie  streng  gevolg. 

Dit  het  heel  spoedig  geblyk  dat  die  produksie  drasties  verhoog  sal  moet  word  ten  einde  in  die 
groot  aanvraag  te  kon  voorsien.  Dit  het  ook  beteken  dat  ’n  ander  lokaal  gevind  moes  word  waar 
daar  veel  meer  ruimte  is,  en  dat  daar  apparaat  gemaak  sou  moes  word  om  die  hele  proses  te 
vergemaklik  en  te  bespoedig. 

A1  die  nodige  apparaat  is  self  vervaardig,  en  heel  spoedig  is  ’n  soort  van  ’n  fabriek  in  die 
saaltjie  te  Rayton  ingerig  waar  daar  gemaklik  in  ’n  voormiddag  tot  soveel  as  600  dosyn  koek- 
sisters  gebak  kon  word.  Omdat  die  bestellings  dikwels  die  1000  dosyn  merk  per  maand  oorskry 
het,  is  die  bakkery  oor  twee  óggende  gedoen.  Feitlik  al  die  lidmate  wat  op  een  of  ander  manier 
met  die  bakkery  gemoeid  is,  het  in  elk  geval  net  die  vooroggend  vry. 

Hoeveel  “spioene”  van  ander  gemeentes  van  ons  Kerk,  en  van  ander  kerke  alreeds  ons 
geheime  afgekyk  het,  weet  ek  nie,  maar  indien  hulle  wel  van  ons  metodes  gebmikmaak,  vertrou 
ek  dat  hulle  net  soveel  sukses  met  die  bakkery  sal  behaal  as  wat  ons  in  Premiermyngemeente 
behaal  het. 

Die  volgende  klompie  fotos  toon  hoe  ons  fabriek  werk.  Die  deeg  word  tuis  geknie  en  op  die 
bakdae  saaltjie  toe  gebring. 


Tant  Anna  Mostert  en  ouderling  Hans  v.d.  Merwe. 


Mien  Venter  en  ouderling  Hans  v.d.  Merwe 


Die  Vlegafdeling  - Van  links  na  regs,  kloks- 
gewys:  Tant  Markie  Strydom,  Tant  Sannie 
Coetzee,  Tant  Triena  Engelbrecht,  Kotie 
Jouhert,  Maggie  Conradie,  Tant  Mollie 
Botha,  Nakkie  Maritz,  Tant  Ttenie  v.d.  Sandt 
en  Tant  Anna  Mostert.  Agter  teen  die 
houtafskorting  sit  oom  Dirk  Mostert. 


Die  Bakafdeling  - Van  links  na  regs  kloksgewys.  Hannetjie 
Bester,  Tant  Sofie  du  Bruyn.  Meisie  Bester,  Anna  Smit,  Martie 
Jordaan,  Ds.  Waltis,  Erna  Nel  en  Lana  Gouws  (met  haar  rug 
na  die  kamera).  Links  agter  in  die  deur  staan  Hans  v.d. 
Merwe. 


Die  Soorteerafdeling  - 

Sarie  Pretorius  en  Chrissie  Tosen 


My  Herinneringe  aan  die  Gemeente  Premiermyn 

IN  DIE  TYDPERK  ApRIL  I969  - EINDE  I97I 


PJ  van  der  Merwe 

Dit  was  vroeg  in  1969  toe  ek  een  aand  ’n  telefoonoproep  ontvang  het  van  ds  JJP  Múller  van 
Bronkhorstspruit,  destydse  konsulent  van  die  Gemeente  Premiermyn,  waarin  hy  my  gevra  het  of 
ek  geïnteresseerd  sou  wees  om  as  pastorale  hulp  in  Premiermyn  op  te  tree.  Op  daardie  stadium 
het  ek  bittermin  van  die  gemeente  geweet,  behalwe  dat  prof  JI  de  Wet  vroeër  as  pastorale  hulp 
daar  gewerk  het.  Ek  het  ingestem  en  hy  het  belowe  om  later  weer  met  my  in  aanraking  te  kom. 
Ek  het  aan  die  einde  van  die  vorige  jaar  my  predikantstudie  voltooi  en  was  nou  ingeskryf  vir  ’n 
honneursgraad  in  Grieks  en  Latyn,  asook  ’n  doktorale  studie  in  teologie.  Met  die  oormoed  van 
die  jeug  het  ek  natuurlik  kans  gesien  vir  ’n  pastorale  pos  ook... 

Ds  Múller  het  spoedig  weer  met  my  kontak  gemaak  en  ons  het  afgespreek  dat  ek  my  “intreep- 
reek”  ’n  week  of  wat  later  op  ’n  Sondagmiddag  in  die  kerksaaltjie  te  Rayton  sou  hou.  Op  dié  dag 
het  ek,  my  vader  en  een  van  my  susters  in  die  pad  geval.  Waar  die  Rayton-pad  by  die  ou 
Bronkhorstspruit-pad  aangesluit  het,  het  ds  Múller  in  ’n  Ford  Cortina  op  ons  gewag.  Ek  het  by 
hom  in  die  motor  oorgeklim  en  op  pad  na  die  kerk  het  hy  my  een  en  ander  van  die  gemeente 
vertel. 

Die  kerksaaltjie  te  Rayton  was  in  ’n  taamlik  gehawende  toestand  en  die  gras  op  die  terrein  taam- 
lik  lank.  Daar  was  ook  net  ’n  klein  groepie  lidmate  teenwoordig,  waaronder  oudl  Eric  Havenga, 
skriba  en  Piet  Schutte,  ondervoorsitter  van  die  kerkraad.  As  ek  my  reg  herinner,  was  daar  ook  nie 
iemand  om  die  traporreltjie  te  speel  nie  en  het  oom  Piet  voorgesing.  Met  hierdie  nederige  begin  het 
drie  jaar  van  aangename  arbeid  en  samewerking  ’n  aanvang  geneem. 

Die  daaropvolgende  Sondagaand  het  die  erediens  in  die  kerkgebou  van  die  NG  Kerk  wat  toe 
nog  in  Cullinan  self  was,  plaasgevind.  Hierdie  keer  was  die  kerk  vol  en  die  kerkraad  feitlik  ook 
voltallig.  Na  afloop  van  die  erediens  het  ek  en  oudl  Paul  Prinsloo  van  Molotto  afgespreek  dat  ons 
gedurende  die  week  in  sy  wyk  met  huisbesoek  sou  begin.  Oom  Paul  het  ’n  pragtige  vol 
Voortrekkerbaard  gehad  en  het  om  dié  rede  by  sommige  mense  as  “Oom  Paul  Baard”  bekend 
gestaan. 


Die  sestiger  jare  was  ’n  tyd  van  droogte,  maar  in  daardie  week  het  die  nat  sewentiger  jare  as 
’t  ware  aangebreek.  Toe  ek  vroeg  die  betrokke  oggend  meet  my  DKW  uit  Pretoria  vertrek  het, 
het  dit  sag  gereën  en  dit  het  nog  steeds  gereën  toe  ek  by  oom  Paul  se  pad  net  duskant  Molotto 
afgedraai  het.  Die  padaanwysings  wat  oom  Paul  my  gegee  het,  het  goed  uitgewerk  totdat  ek  by 
’n  T-aansluiting  gekom  het.  Ek  kon  sweer  Oom  Paul  het  gesê  regs  en  toe  gaan  ek  regs.  Kort  voor 
lank  kom  ek  voor  ’n  vol  spruit  te  staan.  Voor  my  het  die  pad  in  die  water  verdwyn,  maar  ek  kon 
sien  dat  ’n  sementoorgang  op  ’n  wal  ongeveer  30cm  onder  die  oppervlak  gelê  het.  Ongelukkig 
was  daar  aan  die  regterkant  ’n  groot  hap  uit  die  blad  en  die  water  het  daarin  afgestort  met  ’n  groot 
geraas.  Links  het  die  spruit  teen  die  wal  opgedam,  trouens  ’n  mens  kon  glad  nie  die  linkerkant 
van  die  sementblad  sien  nie.  Ek  het  versigtig  die  water  inbeweeg,  maar  met  al  die  gekoes  vir  die 
gat  het  ek  met  die  linkervoorwiel  van  die  blad  afgery.  Die  DKW  het  voorwielaandrywing  gehad 
en  daar  sit  ek  toe.  Daar  was  geen  ander  genade  as  om  my  skoene  en  kouse  uit  te  trek,  my  broek- 
spype  hoog  op  te  rol  en  deur  die  water  terug  te  waad  na  die  kant  nie.  Op  die  wal  het  ek  kouse  en 
skoene  oor  die  nat  bene  en  voete  aangetrek,  my  broekspype  afgerol,  my  reenjas  aangetrek  en 
deur  die  motreën  begin  terugstap. 

Aan  my  linkerkant  was  ’n  grondboontjieland.  Ek  was  bewus  daarvan  dat  die  Swartes,  met 
kunsmissakke  oor  hulle  koppe,  hulle  skoffelpikke  neergesit  het  soos  ek  verbygekom  het.  Seker 
maar  ’n  snaakse  ding  om  so  vroeg  in  die  oggend  ’n  witman  met  ’n  donker  pak  klere  in  die  reën 
in  ’n  tweespoor-grondpad  te  sien  verbystap.  Gelukkig  het  ek  kort  daama  ’n  Opeltjie  in  die  verte 
sien  aankom.  Ek  het  ouderling  Prinsloo  en  diaken  LC  van  der  Merwe  herken.  Hulle  het  swart 
kerkraadspakke  met  wit  strikdassies  aangehad.  Ek  kon  die  verbasing  op  hulle  gesigte  sien  uit- 
slaan  soos  hulle  naderkom.  Oom  Paul  se  woorde  aan  my  onthou  ek  nou  nog:“En  nou,  domi- 
neetjie?”  Ek  het  agter  ingeklim  en  ons  is  huis  toe  om  oom  Paul  se  groot  trok  te  gaan  haal. 

Hiema  het  die  uitsleepproses  begin.  Oom  Paul  ry  net  links  en  regs  drade  plat  soos  hy  probeer 
om  die  trok  in  posisie  te  kry  vir  die  uitsleep.  Gelukkig  het  die  motor  kort  daama  weer  veilig  op 
droë  grond  gestaan  en  kon  ons  die  pad  aanpak. 

Ek  onthou  nog  baie  dinge  wat  daardie  dag  gebeur  het.  By  een  huis  wys  ’n  vrou  ons  hoe  die 
weerlig  ’n  paar  dae  gelede  die  telefoonlyn  raakgeslaan  het  en  ’n  gat  uit  die  muur  gemk  het.  By 
’n  boer  kry  ons  ’n  hele  vrag  komkommers  present.  By  ’n  ander  sit  die  mense  in  die  kombuis  om 
die  eettafel  by  ’n  warm  koolstoof,  maar  toe  ons  daar  aankom  moet  ons  desnoods  na  die  voorhuis 
waar  dit  muf  mik  van  die  nattigheid  en  die  toestaan.  Orals  word  ons  met  groot  gasvryheid  ont- 
vang  en  soos  die  dag  aanstap,  word  ons  met  oordaad  van  ete  en  drinke  onthaal. 

Dit  was  laat  daardie  aand  toe  ek  temgkom  in  Pretoria.  Ek  was  moeg,  maar  opgedaan.  Ek  kon 
nie  glo  dat  ’n  mens  in  een  dag  so  baie  kon  belewe  het  nie.  Dit  het  vir  my  gevoel  asof  ek  vir  die 
een  dag  ’n  ander  land  besoek  het. 

Dit  was  min  of  meer  die  patroon  waarop  menige  huisbesoek  hiema  verloop  het.  Aan  die  begin 
van  April  1969  het  ek  die  Kewer  waarmee  ek  nog  ry,  vir  R1  500  gekoop  en  dit  het  my  motor- 
probleme  grootliks  opgelos.  Ek  onthou  byvoorbeeld  hoe  ek,  ouderling  Faan  van  Emmenis  en 
diaken  Kosie  van  der  Merwe,  kilometers  ver  deur  modderpaaie  geploeg  het  so  diep  dat  die  mod- 
der  heeltyds  teen  die  vloerpan  geskuur  het,  maar  Volkswagen  se  kind  gaan  deur. 

lets  wat  vir  my  in  daardie  dae  ’n  probleem  was,  was  dat  ek  ten  minste  vyf  jaar  jonger  gelyk 
het  as  wat  ek  in  werklikheid  was.  Dit  was  niks  snaaks  om  met  huisbesoek  as  die  nuwe  diaken 
aangesien  te  word  nie.  Dit  het  later  nogal  ’n  spottery  afgegee. 


Met  een  van  die  huisbesoeke  het  ek  Maltakoors  opgedoen.  Dit  was  nie  ’n  siekte  wat  ’n  mens 
bed  toe  gedwing  het  nie,  maar  wat  uiteindelik  groot  skade  kon  veroorsaak  indien  dit  te  lank 
ongediagnoseer  bly.  Die  distrikgeneesheer,  dr  Van  Rensburg,  het  my  gehelp  om  die  siekte  ge- 
diagnoseer  en  behandel  te  kry. 

Ek  het  gou  agtergekom  dat  die  plaaswyke,  selfs  in  daardie  tyd,  ver  in  die  minderheid  was. 
Daar  was  ook  maar  min  werklike  boere.  Die  meeste  het  in  die  myn  op  Cullinan  of  in  Pretoria 
gewerk.  Die  swaartepunt  van  die  gemeentebevolking  was  op  Cullinan  self.  Kenmerkend  egter 
was  die  sosiale  stabiliteit  van  die  gemeente,  selfs  onder  die  lidmate  wat  mynwerkers  was. 

Cullinan  was  destyds  nie  veel  kleiner  as  tans  nie,  maar  Rayton  was  ’n  gehuggie  weerskante 
van  die  pad  na  Cullinan.  Rayton  het  ’n  atmosfeer  van  sy  eie  gehad  en  almal  het  mekaar  geken. 
Daar  was  op  Rayton  ’n  lidmaat  wat  reeds  in  prof  De  Wet  se  dae  ’n  dispuut  met  die  kerkraad  ver- 
klaar  het  oor  die  kwessie  van  kerkplek  en  wat  die  kerkraad  wat  gegaan  het  om  met  hom  te  praat, 
sy  huis  belet  het.  Volgens  hom  kon  daar  net  een  kerkplek  wees,  te  wete  Rayton  en  voordat  die 
saak  nie  duidelik  so  besluit  is  nie,  sou  hy  weier  om  kerk  toe  te  kom.  Die  kerkraad  het  toe  al 
besluit  dat  die  kerkplek  op  Cullinan  sou  wees,  maar  in  1970  het  ons  vanweë  ruimteprobleme 
begin  om  tot  tyd  en  wyl  die  kerksaaltjie  op  Rayton  ons  vaste  kerkplek  te  maak.  Die  kerkraad  het 
die  bedrading  en  beligting  laat  hersien  en  die  gebou  binne  en  buite  herstel  en  laat  oorverf.  Dit 
moes  die  betrokke  lidmaat  emstig  laat  wonder  het  oor  sy  sterk  standpunt  van  vroeër.  Gelukkig 
het  hy  homself  later  reg  bewys  toe  die  Laerskool  Cullinan  ’n  skoolsaal  aangebou  het  en  ons  die 
voorreg  ontvang  het  om  ons  eredienste  daarheen  te  verskuif. 

Die  gemeente  was  oorspronklik  saamgestel  uit  wyke  van  Bronkhorstpmit  en  Silverton. 
Hoewel  dit  nooit  tot  breekspanning  opgebou  het  nie,  het  dié  verdeling  soms  kop  uitgesteek,  veral 
in  die  NHSV,  die  enigste  plek  waar  ek  ooit  ernstig  vrede  moes  maak.  Na  my  vertrek  later  het  ’n 
wyk  of  wat  ook  van  die  gemeente  Derdepoort  oorgekom. 

Die  gemeente  het  aanvanklik  toestemming  van  die  Ringskommissie  gehad  om  nie  te  beroep 
nie.  Daar  sou  eers  gepoog  word  om  die  gemeente  op  ’n  meer  gesonde  ekonomiese  basis  te  plaas. 
In  daardie  dae  het  die  gemeente,  in  die  algemeen  gesproke,  nog  nie  so  ’n  offergawepeil  gehand- 
haaf  soos  tans  nie.  Trouens  by  ringsvergaderings  moes  ons  telkens  tot  ons  verleentheid  agterkom 
dat  Premiermyn  van  die  laagste  offergawe  per  lidmaat  in  die  verslagjaar  geïn  het.  Sommige 
wyke  soos  Donkerhoek  het  ’n  hoë  gemiddelde  offergawe  per  lidmaat  gehandhaaf,  maar  elders 
het  dit  dikwels  beroerd  gegaan.  So  het  ek  by  ’n  huis  besoek  afgelê  waar  ’n  lidmaat  besig  was  om 
’n  V8-enjin  in  ’n  Cortina  oor  te  bou,  wye  velings  op  die  wiele  te  installeer,  leer  op  die  dak  aan 
te  bring  en  die  sitplekke  en  stoffering  te  laat  oordoen  - ’n  spandabelrige  projek  dus  - maar  wat 
maandeliks  slegs  ’n  Rand  of  twee  offergawe  gegee  het.  Daar  het  kennelik  nog  ’n  lang  pad  van 
opvoeding  voorgelê. 

Die  eerste  basaar  wat  ons  gehou  het,  was  by  die  Voortrekkersaal  te  Cullinan.  Dit  was  ’n  saal 
wat  hoofsaaklik  van  gesplete  pale  gebou  was  en  wat  sleg  sou  afsteek  teen  die  huidige  Kitty 
Wallis-saal,  maar  vir  ons  doeleindes  was  hy  perfek.  In  vandag  se  terme  was  die  inkomste  heel 
beskeie,  maar  as  gemeente-ervaring  het  dit  aan  niks  te  kort  geskiet  nie. 

Naas  hierdie  sentrale  funksie  is  daar  ook  begin  met  wyksfunksies.  Later  is  ’n  jaarlikse 
gemeenteprogram  uitgewerk  om  te  verhoed  dat  die  funksies  mekaar  oorvleuel.  Sulke  funksies 
het  verbasende  goeie  resultate  gelewer,  indien  ’n  mens  in  aanmerking  neem  dat  dit  betreklik  min 
organisasie  en  voorbereiding  geverg  het. 


Die  kerkraad  het  in  Augustus  1969  sy  eerste  permanente  predikant  beroep.  Hy  was  ds  MJ  van 
Schalkwyk  van  Randburg,  vroeër  van  Bronkhorstspruit,  ’n  predikant  vir  wie  baie  lidmate  ’n 
groot  bewondering  gekoester  het . Hy  het  egter  bedank  en  so  ongeveer  dertien  predikante  na  hom 
ook.  Die  vemaamste  probleem  het  geblyk  die  afwesigheid  van  ’n  pastorie  te  wees.  Die  kerkraad 
het  ’n  huis  van  die  mynbestuur  gehuur,  maar  die  standaard  van  huisvesting  het  blykbaar  veel  te 
wense  oorgelaat. 

Met  die  Algemene  Kerkvergadering  van  1970  besluit  die  kerk  om  die  amp  van  deeltydse 
predikant  in  te  stel,  waarop  ek  besluit  het  om  vir  toelating  tot  dié  amp  by  die  Kommissie  van  die 
Algemene  Kerkvergadering  aansoek  te  doen.  Dit  het  geluk  en  na  proponenteksamen  is  ek,  JA 
Loader,  WC  van  Wyk,  en  TFJ  Dreyer  tot  die  deeltydse  bediening  toegelaat.  Die  kerkraad  van 
Premiermyn  het  besluit  om  my  in  dieselfde  hoedanigheid  te  beroep,  met  die  verstandhouding  dat 
hulle  op  die  langer  termyn  sou  voortgaan  om  ’n  permanente  predikant  in  die  hande  te  probeer 
kry. 

Nie  lank  hiema  nie,  is  ek  in  die  gemeente  georden.  Dit  was  tydens  ’n  Sondagmiddagdiens  en 
ds  JJP  Miiller  het  my  georden.  Ek  het  by  dieselfde  geleentheid  ook  my  intreepreek  gelewer. 

Die  geleentheid  staan  my  nog  duidelik  voor  die  gees.  Dit  was  die  eerste  keer  dat  die  gemeente 
’n  ordening  sou  beleef  en  man  en  muis  was  daar.  Die  NG-kerkgebou  in  Cullinan  wat  ons  vir  die 
geleentheid  gekry  het,  was  gestamp  van  mense  en  daar  het  ’n  gees  van  opwinding  geheers. 

My  intreepreek  was  na  aanleiding  van  1 Kor  10:31  wat  in  die  ou  vertaling  soos  volg  gelui  het: 
“Of  julle  dan  eet  of  drink  of  enigiets  doen,  doen  alles  tot  verheerliking  van  God”.  Die  prediking 
het  oor  die  aard  van  Christelike  vryheid  gehandel.  Ek  het  gewys  op  die  fatale  vergissing  dat  vry- 
heid  die  losmaak  van  alle  bindinge  beteken,  ’n  vergissing  wat  tot  groter  onvryhede  lei.  Christus 
maak  ons  vry  van  die  sonde  en  die  dood  deur  ons  syne  te  maak.  Ware  vryheid  beteken  nie,  soos 
dikwels  gehoor  word.  ’n  geleentheid  om  jou  natuurlike  self  te  ontdek  en  in  vervulling  te  laat  gaan 
nie.  Hierdie  mense  moet  leer  dat  Christelike  vryheid  nie  beteken  dat  alles  nuttig  is  nie.  Die  na- 
tuurlike  mens  is  ’n  sondige  en  selfsugtige  wese.  Christelike  vryheid  kom  alleen  tot  vervulling 
wanneer  ons  die  feit  dat  ons  die  kinders  van  God  is  en  aan  Hom  behoort,  uitleef. 

Aan  die  ander  kant  moet  ons  ook  daarteen  waak  om  ons  Christelike  vryheid  te  laat  afknou 
deur  diegene  wat  ’n  wettiese  verstaan  van  Christus  se  boodskap  huldig.  Paulus  sien  wet  en  evan- 
gelie  as  teenoorgesteldes.  Die  wet  is  vir  hom  ’n  menslike  stelsel  van  moets  en  moenies.  Dit  is 
makliker  om  die  wet  te  verstaan  as  die  evangelie.  Daarom  kry  hierdie  standpunt  ’n  oortuigings- 
krag  in  die  gemeente  wat  dit  nie  verdien  nie.  Vir  sulke  mense  is  dit  nodit  om  te  leer  wat  Chris- 
telike  vryheid  beteken  dat  alles  my  geoorloof  is. 

Twee  gebeurtenisse  wat  eintlik  onbenullig  is,  onthou  ek  baie  duidelik.  Die  eerste  was  die 
knielkussing.  Ek  het  eers  agtema  uitgevind  dat  NG-proponente  gewoonlik  ’n  spesiale  knielkus- 
sing  vir  die  handoplegging  laat  maak  waarop  ’n  teks,  die  okkasie  en  die  datum  geborduur  word, 
en  kon  dus  nie  verstaan  toe  die  NG-koster  my  vir  my  knielkussing  kom  vra  nie.  Natuurlik  het  ek 
toe  nie  so  iets  gehad  nie  en  gesê  hy  moet  maar  enige  kussing  gebmik.  Toe  ek  vir  die  aanhoor  van 
die  formulier  voor  die  kansel  gaan  staan,  sien  ek  ’n  vuil,  oranje  geblomde  kussing  as  knielkuss- 
ing  op  die  mat  voor  die  kansel  lê.  Om  die  waarheid  te  sê,  die  kussing  was  sommer  so  skeef  daar 
neergegooi  met  een  punt  na  bo.  Agteraa  het  dit  geblyk  die  koster  se  sitplekkussing  te  wees  wat 
hy  in  sy  bakkie  gebruik.  Ek  kan  egter  nie  sê  dat  die  kussing  sleg  gekniel  het  nie. 


Die  ander  saak  was  ’n  baba  wat  heeltyd  gekerm  en  geneul  het.  Toe  ek  op  die  hoogtepunt  van 
my  preek  was,  het  die  ma  in  haar  energieke  pogings  om  die  baba  tot  kalmering  te  sus,  sy  kop 
teen  die  bank  gestamp.  Almal  kon  die  hou  hoor  en  ’n  geskokte  stilte  het  gevolg.  Selfs  die  baba 
was  stil,  maar  bloot  omdat  hy  sy  longe  volgetrek  het.  In  die  betreklike  klein  ruimte  van  die 
betrokke  kerkgebou  het  hy  daama  soos  ’n  sirene  afgegaan  en  die  moeder  was  verplig,  tot  almal 
se  verligting,  om  die  kerk  te  verlaat. 

Oor  die  algemeen  sou  ’n  mens  die  ordeningsgeleentheid  as  “lewendig”  kon  beskryf  en  dit 
moet  nogal  gedoen  wees  op  ’n  Sondagmiddag  tussen  drie  en  vier! 

Die  geselligheid  agtema  het  baie  aangenaam  en  gesellig  verloop.  Die  susters  het,  soos 
gewoonlik,  uit  hulle  pad  gegaan  om  die  gaste  met  heerlike  verversings  te  bedien. 

Die  gemeentewerk  het  steeds  sy  bestendige  gang  gegaan.  Dit  was  hiema  nie  meer  vir  die  kon- 
sulent  nodig  om  sakramente  te  kom  bedien  of  kerkraadsvergaderings  te  lei  nie.  Gedurende 
September  1970  verskyn  die  eerste  nommer  van  die  nuwe  gemeenteblad  en  word  so  ’n  nuwe 
aspek  aan  die  gemeentelewe  toegevoeg.  Wanneer  ek  hierdie  stuk  skryf,  kyk  ek  na  die  voorblad 
van  jaargang  2,  nommer  1 en  ek  lees  die  volgende  name:  Ondervoorsitter  van  die  kerkraad:  oudl 
PP  Schutte,  Donderhoek,  skriba;  oudl  AS  de  Beer,  Jakarandalaan  22,  Cullinan,  skriba  vir  regis- 
trasie;  oudl  SCJ  Joubert,  Goewermentlaan  21,  Cullinan,  kassier;  oudl  G Ellerman,  Pk  Cullinan, 
ouderling  vir  kategetiese  onderrig;  oudl  WJ  Breytenbach,  Protealaan  15,  Cullinan,  kolporteur; 
oudl  PBF  Labuschagne,  Endstraat  32,  Cullinan,  koster;  MA  van  der  Sandt,  Naudestraat  162, 
Rayton,  NHSV-voorsitter;  mev  AE  Greyling,  Philipstraat  65,  Kafferskraal,  jeugouderling;  oudl 
JM  Wilken,  4e  Straat  49,  Cullinan.  Dit  is  name  wat  assosiasies  van  aangename  samewerking  en 
vriendskap  wek.  So  kan  daar  ook  aan  baie  ander  persone  gedink  word  wat  hulleself  geen  moeite 
of  opoffering  gespaar  het  in  diens  van  die  gemeente  nie. 

Hoewel  daar  by  die  kerkraad  verskil  van  mening  was  of  eerste  met  ’n  pastorie  of  ’n  kerk  ’n 
aanvang  gemaak  moes  word,  is  saamgestem  dat  ’n  kerkterrein  so  gou  moontlik  verkry  moes 
word.  Kosteprojeksies  was  op  daardie  stadium  soos  volg:  Grond  RIO  000,  pastorie  R30  000, 
kerkgebou  R90  000.  Die  kerkraad  het  lank  reeds  die  belofte  gehad  dat  hulle  regeringsgrond  sou 
kon  aankoop,  maar  daarvan  kon  net  niks  kom  nie.  Uit  desperaatheid  is  kontak  gemaak  met  die 
voormalige  Hervormde  predikant  en  toenmalige  parlementslid  en  kabinetslid,  mnr  Punt  Janson, 
en  spoedig  het  sake  na  ’n  punt  begin  beweeg.  Toe  ons  weer  ons  oë  uitvee,  is  die  stuk  grond  waar 
die  pastorie  en  kerkkompleks  vandag  staan,  uitgemeet  en  aan  ons  vir  koop  beskikbaar  gestel. 
Agterna  sou  ons  agterkom  dat  meer  as  een  staatsdepartement  sy  oog  op  die  spesifieke  stuk  grond 
gehad  het  en  dat  dit  die  rede  vir  die  vertragings  was. 

Met  die  grond  in  ons  besit,  het  die  kerkraad  besluit  om  summier  met  die  bou  van  die  pastorie 
te  begin.  Onder  leiding  van  die  konsulent  het  die  kerkraad  vroeër  reeds  ’n  huisplan  laat  optrek 
en  deur  die  Raad  vir  Buitestedelike  Gebiede  laat  goedkeur.  Na  ’n  frustrerende  gesukkel  om  ten- 
ders  te  kry,  is  oplaas  ’n  kontrak  met  mnr  A Mastenbroek  van  Pretoria  gesluit  op  die  basis  van 
koste  plus  10%.  Die  bouery  het  in  Maart  1971  begin,  maar  na  die  gooi  van  die  fondamente  weer 
vasgeval  vanweë  ’n  tekort  aan  stene  wat  destyds  in  die  boubedryf  bestaan  het. 

Die  voorsitter  van  die  boukommissie  was  ouderling  FP  Prinsloo  wat  ’n  pos  by  die  plaaslike 
OTK  beklee  het.  Hy  het  ons  gehelp  om  boumateriaal  goedkoop  in  die  hande  te  kry  en  ook  baie 
tyd  en  aandag  aan  die  projek  gewy.  Lidmate  het  gereeld  die  terrein  besoek  en  graag  kommentaar 


gelewer.  So  was  daar  diegene  wat  gemeen  het  dat  die  ruite  te  groot  was  en  dat  dit  ’n  veiligheids- 
risiko  sou  skep.  Die  boukommissie  het  hom  grootliks  deur  die  argitekte  laat  lei  en  van  die  foute 
wat  agteraa  na  vore  gekom  het,  moet  aan  hulle  advies  toegeskryf  word.  In  die  algemeen  was  die 
pastorie  egter  ’n  doelmatige  en  netjiese  gebou  wat  vir  die  gemeente  ’n  belangrike  bate  sou  word. 

Ek  het  intussen  aan  die  einde  van  1970  my  doktorale  eksamen  suksesvol  afgehandel  en  aan 
die  begin  van  1971  ’n  senior-lektoraat  in  Godsdienswetenskap  aan  die  Universiteit  van  Suid- 
Afrika,  aanvaar.  So  het  ek  my  voet  of  die  weg  van  ’n  universiteitsloopbaan  geplaas,  maar  daar- 
na  nog  baie  twyfel  gehad  of  ’n  predikantsloopbaan  nie  tog  ’n  beter  keuse  sou  gewees  het  nie.  Toe 
dit  vir  die  kerkraad  duidelik  was  dat  ek  my  keuse  gemaak  het,  het  hulle  besluit  om  by  die  vol- 
tooiing  van  die  pastorie  weer  te  beging  met  beroep. 

Na  my  aanstelling  by  Unisa  het  ek  dit  inderdaad  al  moeiliker  gevind  om  die  volle  omvang  van 
predikantswerk  in  die  gemeente  vol  te  hou.  By  die  universiteit  is  hoë  eiese  gestel  en  daarbe- 
newens  kon  ek  vanweë  kantoorpligtigheid  nie  meer  soos  vroeër  in  die  oggende  verpligtinge  in 
die  gemeente  nakom  nie.  Die  pastoriebouprojek  het  ook  baie  tyd  in  beslag  geneem.  Gevolglik 
het  die  kerkraad  besluit  om  my  tot  die  voltooiing  van  die  pastorie  van  huisbesoek  vry  te  stel. 

Prediking,  eredienste,  troues,  begraftiisse,  kerkraadsvergaderings,  katkisasie,  funksies  van  die 
susters  en  die  jeug,  wyksfunksies,  basare  en  siekebesoek  het  egter  normaalweg  voortgegaan.  Ek 
het  die  geleentheid  om  die  Woord  te  predik  telkens  as  ’n  hoogtepunt  ervaar.  Die  lidmate  van 
Premiermyn  het  werklik  met  aandag  geluister,  en  dit  is  deur  meer  as  een  besoekende  predikant 
bevestig.  My  suster,  Elsa,  het  die  begeleiding  vir  ’n  lang  ruk  waargeneem  en  elke  Sondag  saam 
met  my  van  Pretoria  gery.  Sy  het  ook  vinnig  geleer  dat  dit  nutteloos  is  om  die  gemeente  aan  te 

jaag- 

Daar  was  sekere  troues  en  begrafnisse  wat  ’n  mens  bybly  vanweë  die  rare  insidente  wat  plaas- 
gevind  het.  Hulle  was  gelukkig  ver  in  die  minderheid.  Sterwens-  en  rousmartbegeleiding  was 
nooit  maklik  nie,  maar  dalk  van  die  sinvolste  geleenthede  om  die  troos  van  die  evangelie  te 
bring. 

Teen  die  einde  van  1971  het  die  kerkraad  weer  begin  beroep.  Hierdie  keer  was  die  eerste 
poging  susksesvol.  Ds  JH  van  Heerden  van  Otjiwarongo-Outjo-kombinasie  het  die  beroep  aan- 
vaar  en  sou  aan  die  begin  van  1972  in  die  gemeente  aankom.  Ek  het  intussen  ’n  beroep  as  deel- 
tydse  predikant  na  Witfontein,  Pretoria-Noord,  gekry  en  aanvaar,  waar  ek  rofweg  vir  die  vol- 
gende  tien  jaar  sou  werk  in  ’n  gemeenskap  en  onder  mense  wat  ’n  wêreld  van  Premiermyn  ver- 
wyder  was. 

So  het  ’n  kort  tydperk  van  drie  jaar  tot  ’n  einde  gekom.  As  ’n  mens  vandag  daarop  terugkyk, 
kan  jy  kwalik  glo  dat  so  baie  en  goeie  herinnerings  met  so  ’n  kort  periode  verband  kan  hou.  Die 
oorheersende  assosiasie  bly  egter  die  van  dankbaarheid  en  toegeneentheid  teenoor  mense  wat 
iemand  wat  eintlik  nog  ’n  kind  was,  in  hulle  geledere  opgeneem  en  met  hulle  liefde  en  lojaliteit 
tot  ’n  predikant  help  vorm  het. 


Gemeente  Premiermyn  1972  ' 

1974 

- Ds.  J.H.  van  Heerden 

Die  tweespoor  paadjies  deur  die  grasvlaktes  van  Suid-Wes  was  goeie  voorbereiding  vir  die 
tog  vanaf  die  teerpad  na  die  amper  klaar  huis  in  die  graslaagte  duskant  die  bloekombos  - die  Ge- 
meente  Premiermyn  se  pastorie,  die  van  Heerdens  se  nuwe  tuiste  vanaf  begin  1972.  Die  nuwe 
huis  en  die  grasvlakte  rondom  was  egter  die  enigste  goed  wat  makgemaak  moes  word  in  die  Ge- 
meente,  behalwe  miskien  die  van  Heerdens  self.  A1  die  ander  dinge  was  in  plek:  Die  ampte  en 
die  beamptes,  die  kategete  en  die  susters,  vergaderings  en  kommissies,  orde  en  ritme,  noem  maar 
op.  Alles  was  daar  en  alles  het  gewerk,  boonop  sonder  sukkel  en  stoei.  Terwyl  dit  sekerlik  iets 
sê  van  al  die  lede  van  die  Gemeente,  getuig  dit  ongetwyfeld  ook  van  die  toewyding  van  mense 
soos  Piet  Schutte,  Adie  de  Beer,  Corrie  Tosen  en  die  vorige  leraar,  Prof  PJ  van  der  Merwe. 

Vir  die  familie  was  dit  maar  ’n  skok,  aanvanklik,  as  hulle  op  die  regte  tyd  bel,  om  te  hoor  jy 
is  “in  die  tronk”!  Dit  het  nogal  ’n  tydjie  geneem  om  gewoond  te  raak  daaraan  dat  die  ds  van 
Premiermyn  onvermydelik  ook  die  bearbeiding  van  die  ouens  in  Zonderwater  moes  waameem. 
Soos  dit  met  alle  beproewende  dinge  gaan,  was  ook  hierdie  taak  op  die  lange  duur  ’n  verrykende 
een.  Tot  vandag  toe  kan  ek  maar  net  lag  as  ek  dink  aan  een  van  die  gevange  “lidmate”,  wat  ons 
almal  vir  maande  op  hol  gehad  het  met  sy  belofte  van  ’n  R20  000  skenkings  aan  die  Gemeente 
se  boufonds.  Dit  moes  hom  seker  oneindige  plesier  verskaf  het  daar  in  sy  sel  om  te  sien  hoe  lustig 
ons  eet  aan  sy  soetkoek. 

’n  Nuwe  woord  in  daardie  dae  was  die  begrip,  resessie.  Almal  het  daaroor  gepraat,  maar  nie- 
mand  kon  eintlik  sê  wat  dit  beteken  nie.  Wat  ons  wel  geweet  het,  is  dat  ’n  kerkgebou  ’n  verskrik- 
like  klomp  geld  kos,  en  dat  geld  blykbaar  al  skaarser  sou  word,  of  minder  werd  sou  wees,  of  iets. 
Besorgdheid  was  aan  die  orde  van  die  dag.  ’n  Gesprek  deur  die  Administrateur  met  die  kerkraad, 
en  die  vind  van  ’n  argitek  wat  self  ’n  opregte  kerkmens 
was,  en  nie  gesteld  was  op  allerlei  onnodige  fieteijasies 
wat  die  prys  opjaag  nie,  het  egter  die  wiele  van  die  projek 
aan  die  loop  gehou.  Daarby,  by  die  lede  van  die  boukom- 
missie  en  lidmate,  die  soort  blinde  geloof  dat  die  ding  tog 
op  een  of  ander  manier  sal  werk.  Sonder  die  genade  wat 
hierdie  soort  geloof  werk  en  versterk  sal  die  kerk  seker  nie 
kerk  kan  wees  nie. 

Tussendeur  al  die  groot  dinge  het  die  vlakte  begin  plek 
maak  vir  ’n  tuin,  ’n  omheining  het  bygekom,  grondwerke 
het  die  dam  by  die  voordeur  laat  wyk,  en  die  leë  slaap- 
kamers  het  inwonertjies  begin  kry.  Die  vreugde  oor  hulle 
geboorte  by  die  hele  gemeente,  al  die  kuier  en  presentjies, 
het  die  groot  oorheersende  en  blywende  indruk  van  Pre- 
miermyn  en  sy  mense  gevestig:  Een  groot  familie,  aan 
mekaar  verbind  deur,  en  by  mekaar  betrokke  in  die  geloof. 

Mag  die  Gemeente  groei  en  bloei  tot  eer  van  God. 

- Ds  JH  van  Heerden 


Ds  & Mev  van  Heerden 


s 


Ds  GJ  Wallis 


Ds  Wallis  en  sy  gesin  is  op  10  Januarie  1975  in  die  gemeente  ontvang.  Op  daardie  stadium 
was  ds  Wallis  nog  ’n  proponent,  aangesien  hy  eers  op  ’n  relatief  gevorderde  ouderdom  tot  die 
bediening  toegetree  het.  Die  gesin  het  bestaan  uit  prop.  Wallis,  sy  eggenote  en  twee  dogters, 
Miemie  en  Susan  wat  onderskeidelik  in  standerd  9 en  standerd  2 was. 

Op  11  Januarie  1975  is  proponent  Wallis  in  die  gemeente  georden,  en  op  12  Januarie  het  hy 
sy  intreepreek  gelewer. 

Alhoewel  hy  talle  beroepe  na  ander  gemeentes  ontvang  het,  het  hy  dit  almal  bedank,  met  die 
gevolg  dat  hy  met  die  gemeente  se  25-jarige  feesvieringe  nog  steeds  predikant  van  die  gemeente 
was.  Dit  maak  hom  een  van  die  min,  indien  enige  predikant  van  ons  Kerk,  wat  sy  hele  amp- 
stermyn  in  en  gemeente  gedien  het,  dit  wil  sê  as  hy  in  die  gemeente  sy  emiritaat  ontvang. 

Ds  Wallis  is  geseën  met  ’n  eggenote  wat  net  soos  hy,  baie  hard  kan  werk.  Sy  het  haar  man 
deurentyd  getrou  bygestaan  in  sy  ampswerk.  Onder  haar  leiding  het  die  NHSV  tot  ’n  baie  sterk 
vereniging  ontwikkel  wat  deur  middel  van  spyseniering,  funksies  en  ander  fondsinsameling- 
sprojekte,  baie  duisende  rande  aan  die  Kerkraad  kon  oorbetaal  om  die  gemeente  se  gebouekom- 
pleks  te  kon  betaal.  Met  die  druk  van  hierdie  blaadjie  het  die  gemeente  geen  geboueskuld  nie. 

Albei  dogters  het  tot  die  onderwysberoep  toegetree  en  hou  steeds  skool.  Miemie,  nou  mev.  vd 
Merwe,  te  Cullinan,  en  het  ’n  krosie  van  drie.  Susan  is  nou  mev.  Jansen,  het  een  dogtertjie  en 
hou  skool  te  Warmbad. 


- Ouderling  JM  vd  Merwe  Jnr 


Ds  Wallis  en  sy  gesin  met  hulle  ontvangs  in  die  gemeente 

